““ကက်သလစ်သာသနာတော်တွင် Dogma ယုံကြည်ရာအချက်ပေါင်း ၂၅၅ ခုရှိသည်”” ဟု ဘုန်းတော်ကြီး ဒေါက်တာ ဒိုမီနစ်သက်တင် မိန့်ကြား - Gloria News Journal\n““ကက်သလစ်သာသနာတော်တွင် Dogma ယုံကြည်ရာအချက်ပေါင်း ၂၅၅ ခုရှိသည်”” ဟု ဘုန်းတော်ကြီး ဒေါက်တာ ဒိုမီနစ်သက်တင် မိန့်ကြား\nဂလိုရီယာသတင်းဂျာနယ်မှ တတိယအကြိမ် ဦးဆောင်ကျင်းပသော ကက်သလစ်သာသနာတော်၏ ယုံကြည်ရာအချက်များ (Catholic Dogmatic Forum) ဆိုင်ရာ ဟောပြောပွဲ (စိန်မေရီ၊ ရန်ကုန်)\nဂလိုရီယာသတင်းဂျာနယ်တိုက်မှ မတ်လ (၂၀) ရက်နေ့၌ တတိယအကြိမ်အဖြစ် ဦးဆောင်ကျင်းပသော ““ကက်သလစ်သာ သနာ တော်၏ယုံကြည်ရာအချက်များဆိုင်ရာ ဟောပြောဆွေးနွေးပွဲ”” ၌ ဟောပြောဆွေးနွေးပေးတော်မူသော ရန်ကုန်မြို့တော်ရှိ စိန်မေရီ ကာသီဒြယ်ကျောင်းထိုင်ဘုန်းတော်ကြီး ဒေါက်တာဒေါမီနစ်သက်တင်က ““ကက်သလစ်သာသနာတော်တွင် ယုံကြည်ရာ အချက်ပေါင်း ၂၅၅ ချက်နှင့် ယုံကြည်ရာအချက်အဆင့်သို့ မရောက်သေးသော အမှန်တရားအပေါင်း ၁၀၂ ခု ရှိသည်”” ဟု မိန့်ကြားခဲ့ပါသည်။\n၄င်းဟောပြောဆွေးနွေးပွဲကို စိန်မေရီကာသီဒြယ်ဘုရားကျောင်းဝင်းရှိ၊ သာသာနာ့ခန်းမဆောင်တွင် ကျင်းပရာ၊ ပရိသတ်ပေါင်း (၂၀၀) ကျော် တက်ရောက်ခဲ့ကြပြီး ရန်ကုန်မြို့တော် ဗိုလ်အောင်ကျော်လမ်းပေါ်ရှိ စိန်မေရီကာသီဒြယ်ကျောင်းထိုင် ဘုန်းတော်ကြီး ဒေါက် တာဒေါမီနစ်သက်တင်က အားပါးတရ ဆွေးနွေးဖြေကြားပေးတော်မူသည်။\nပထမဦးစွာ ဘုန်းတော်ကြီးသက်တင်က ကက်သလစ်သာသနာတော်၏ ယုံကြည်ရာအချက်နှင့်ပတ်သက်ပြီး ““ယုံကြည်ရာ အချက် Dogma များသည် ကျယ်ပြန့်နက်နဲပြီး ယနေ့ဟောပြောဆွေးနွေးချိန် နှစ်နာရီသာရသောကြောင့် ယုံကြည်ရာအချက်ရဲ့ အခြေခံ သဘောတရားလောက်သာ ဟောပြောဆွေးနွေးနိုင်မှာ ဖြစ်ကြောင်း၊ နောက်နောင်အခွင့်အရေးပေးပါက အခြားသောဘုန်းတော်ကြီး များကိုပါ ဖိတ်ခေါ်ပြီး သုံးလေးရက်လောက် ဟောပြောဆွေးနွေးကြမယ်ဆိုလျှင် ပိုမိုအကျိုးရှိမှာဖြစ်ကြောင်း၊ ယခုဆွေးနွေးပွဲကို ဦးဆောင်ကျင်းပပေးသော ဂလိုရီယာသတင်းဂျာနယ်၏ အယ်ဒီတာချုပ်ဖြစ်သော ဂျိုးဇက်ဝင်းလှိုင်ဦးအား ပန်ကြား မေတ်္တာ ရပ်ခံခဲ့ပါသည်။\nထို့နောက် ဘုန်းတော်ကြီးဒေါက်တာသက်တင်က ကက်သလစ်သာသနာတော်၏ယုံကြည်ရာအချက်များနှင့်ပတ်သက်ပြီး ““ကက်သလစ် သာသနာတော်သည် ဘုရားသခင် ဗျာဒိတ်တော်တွင်ပါဝင်သော သို့မဟုတ် ဗျာဒိတ်တော်နှင့်မဖြစ်မနေ ဆက်နွယ်နေ သော အမှန်တရားတစ်ခုကို ခရစ်ယာန်များ အတွက် မယုံမနေရသဘောဖြင့် ပြန်လည်ရုပ်သိမ်း၍ မရနိုင်သောယုံကြည်သက်ဝင်မှု မျိုးဖြင့် လက်ခံစေသောအခါ အသင်းတော်၏ သွန်သင်မှုအာဏာတွင် ယုံကြည်ရာအချက်များ၏ပြဌာန်းချက်ကို အမိန့်အာဏာပုံစံ ဖြင့် ထုတ်ပြန်ကြေညာရာတွင် ခရစ်တော်သခင်ထံမှ ရရှိသော အခွင့်အာဏာကို အဆင့်အမြင့်ဆုံးအနေအထားတွင် အပြည့်အ၀ အသုံးချလျက် ရှိ၏”” ဟု ““ကက်သလစ်သာသနာတော်၏ မြတ်သောအယူဝါဒ၊ နံပါတ် ၈၈”” တွင် တိတိလင်းလင်း ဖော်ပြထားသည် ဟု အစချီ မြွက်ကြားတော်မူသည်။\nထို့အပြင် ဘုန်းတော်ကြီးသက်တင်က ကက်သလစ်သာသနာတော်၏ယုံကြည်ရာအချက်များသည် ““အသင်းတော်၏သန့်ရှင်း မွန် မြတ်သော ရှေ့ထုံးသက်သေများ sacred tradition၊ သမ်္မာကျမ်းစာတော်မြတ် sacred scripture နှင့် တမန်တော်မှရရှိ လာသော သာသနာတော်၏ သွန်သင်ခွင့်အာဏာ magisterium”” များပေါ်တွင် အခြေခံပြီး ဆင်းသက်လာကြောင်း၊ ထို့ကြောင့် ယုံကြည်ရာအချက်များသည် ၄င်းအခြေခံ (၃) နှင့်ကင်းကွာပြီး မသတ်မှတ်နိုင်ကြောင်း”” ဖြင့် မီးမောင်းထိုးပြခဲ့ပါသည်။\nဘုန်းတော်ကြီးသက်တင်က ကက်သလစ်သာသနာတော်ရဲ့ သွန်သင်ချက်နှင့် ယုံကြည်ရာအချက်တို့နှစ်ခု၏ ကွာခြားချက်များကို ရှင်းပြရာတွင် ““ကက်သလစ်သာသနာတော်၏သွန်သင်ချက်များဆိုသည်မှာ ယေဘုယျအားဖြင့် ယုံကြည်ခြင်း၊ လူ့ကျင့်ဝတ်များနှင့် ပတ်သက်သည့် ကက်သလစ်သာသနာတော်၏ သွန်သင်ချက်များဖြစ်ပြီး၊ ထိုအထဲတွင် ယုံကြည်ရာအချက်များနှင့် အသင်းတော်က ရှင်းရှင်းလင်းလင်းအဆိုပြုပြဌာန်းထားပြီး ယုံကြည်ရာအချက်များနှင့် ဆက်စပ်နေသည့် သွန်သင်ချက်များလည်း ပါဝင်ကြောင်း၊ ယုံကြည်ရာအချက်များ ဆိုသည်မှာ သမာကျမ်းစာတော်မြတ်နှင့်သန့်ရှင်းမြင့်မြတ်သောထုံးတမ်းအစဉ်အလာတွင် တွေ့ရသည့် တရားဝင်ဘုရားဗျာဒိတ်တော်များကို ကက်သလစ်သာသနာတော်က လေးလေးနက်နက် တိတိကျကျ ဖွင့်ဆိုပြဌာန်းထုတ်ပြန်ထား သော ယုံကြည်ရာအချက်များကို ကက်သလစ်ခရစ်ယာန်များသည် ဆွေးနွေးငြင်းခုံခြင်းမပြုဘဲလျက်၊ အကြွင်းမဲ့သမာတရားဖြစ်တော် မူသော ဘုရားတန်ခိုးအာဏာတော်၏ပါရမီအားဖြင့် မှန်ကန်သေချာသည်ဟု လက်ခံရမည်ဖြစ်ကြောင်း၊ သာသနာတော်၏ မမှားနိုင်သော သွန်သင်ခြင်းအားဖြင့် ခရစ်ယာန်ယုံကြည်ခြင်းအတွက် အဆိုပြုလာသော အမှန်တရား၌ ရွေးချယ်ကောက်ယူစရာ နေရာမရှိကြောင်း မိန့်ကြားခဲ့ပါသည်။\nထို့နောက် ““ဆေးကြောခြင်းမင်္ဂလာခံယူထားသူတစ်ဦးက ယုံကြည်ရာအချက်တစ်ခုခုကို လွတ်လွတ်လပ်လပ်ငြင်းဆန်လျှင်ဖြစ်စေ၊ ဆန့်ကျင်လျှင်ဖြစ်စေ၊ ထိုသူ (သို့မဟုတ်) သူမသည် မိစ်္ဆာဒိဋိအပြစ်ကို ကျူးလွန်ခြင်းဖြစ်ရာ သာသနာတော်မှဖယ်ကျဉ်ခြင်း အပြစ်ဒါဏ်ကို အလိုအလျောက် ခံရပြီဖြစ်ကြောင်း ကက်သလစ်သာသနာတော်ကာနွန်ဥပဒေ ၇၅၁ ကို ကိုးကားပြီး ရှင်းပြခဲ့ပါသည်။ ဆက်လက်ပြီး ဘုန်းဘုန်းက ““ကက်သလစ်သာသနာတော်တွင် သာသနာတော်မှဖယ်ကျဉ်ခြင်းကို အလွန်ရှားရှားပါးပါးကျင့်သုံးလေ့ ရှိကြောင်း၊ သာသနာတော်မှ ဖယ်ကျဉ်ခြင်းဆိုရာ၌ ကက်သလစ်သာသနာတော်မှ ထုတ်ပယ်ခြင်းမဟုတ်ဘဲ၊ ကက်သလစ်သာ သာနာတော်၏ ကာနွန်ဥပဒေ ၁၃၃၁ ပါအမှုတော်မြတ်တို့၌ ပါဝင်ခြင်းမပြုရန်တားမြစ်ခြင်းသာ ဖြစ်ကြောင်း၊ ထို့ကြောင့် ကိုယ်တော် မြတ်ကို မပင့်ယူနိုင်သော်လည်း မစ်္ဆားပူဇော်ခြင်း၊ ဆုတောင်းမေတ်္တာပြုခြင်းများ၌ပါဝင်ရန် တာဝန်ရှိသကဲ့သို့ နောင်တသံဝေဂဖြင့် ပြန်လာကာ ကက်သလစ်သာသနာတော်တွင် တက်တက်ကြွကြွ ပြန်လည်ပါဝင်လာနိုင်ရေးကို ရှေးရှုလျက် ကက်သလစ်သာသနာ တော်နှင့်ဆက် စပ်ရေးကို ဆက်လက်ထိန်းသိမ်းထားရန် အားပေးတိုက်တွန်းနှိုးဆော်ရမည် ဖြစ်ကြောင်း မိန့်ကြားခဲ့ပါသည်။\nအထက်တွင် ဖော်ပြထားသကဲ့သို့ ဗျာဒိတ်တော်ပေးထားသော အမှန်တရားယုံကြည်ရာအချက်များ အဖြစ်လည်းကောင်း၊ ကက်သလစ် ယုံကြည်ခြင်းဆိုင်ရာ သွန်သင်ချက်များအဖြစ် လည်းကောင်း၊ အသင်းတော်သွန်သင်သမျှအားလုံးသည် မှားယွင်းခြင်းသို့ မရောက်နိုင်ကြောင်း၊ အဘယ်ကြောင့်ဆိုသော် ဓမ်္မညီလာခံအစည်းအဝေးကြီးတွင် ဆရာတော်ကြီးများက ရှင်ပီတာ၏အရိုက်အရာကို ဆက်ခံသော ရဟန်းမင်းကြီးနှင့်အတူ ယုံကြည်သူများအား ယုံကြည်လက်ခံရမည့်အမှန်တရား၊ ကျင့်ကြံရမည့်မေတ်္တာတရား၊ မျှော် လင့်ရမည့် မင်္ဂလာတရားများ သွန်သင်သည့်အခါ အမြင့်ဆုံးသောသွန်သင်ပိုင်သည့်အာဏာကို ကျင့်သုံးကြသောအချိန်တွင် ဤမမှားယွင်းနိုင်ခြင်းသည် ဆရာတော်များအဖွဲ့အစည်းတွင် ရှိခြင်းကြောင့် ဖြစ်ကြောင်း၊ မြတ်သောအယူဝါဒ အပိုဒ် ၈၉၁ ကို အောက်ပါကျမ်းပိုဒ်များယှဉ်တွဲလျက် ရှင်းလင်းဆွေးနွေးသွားခဲ့ပါသည်။\nကက်သလစ်အသင်းတော်သည် ယုံကြည်ခြင်း၊ လူ့ကျင့်ဝတ်ဆိုင်ရာသွန်သင်ခြင်းများတွင် မမှားနိုင်။ အဘယ်ကြောင့်ဆိုသော် ဘုရားသခင်၏အိမ်ထောင်စုသည်ကား အသက်ရှင်သောဘုရားသခင်၏ အသင်းတော် ဖြစ်သည်။ ထိုအသင်းတော်ကား သမ်္မာတရား၏ မဏ္ဍိုင်နှင့်သမ်္မာတရားတည်ရာလည်း ဖြစ်သတည်း။ (ပထမတိမောတေ ၃း၁၅) ကောင်းကင်နိုင်ငံတော်၏သော့ကိုလည်း သင့်အား ငါပေးမည်။ ကမ်္ဘာမြေပေါ်တွင် သင်ချည်နှောင်သမျှသည် ကောင်းကင်ဘုံတွင် ချည်နှောင်လျက် ရှိလိမ့်မည်။ ကမ်္ဘာမြေပေါ်တွင် သင်ဖြေလွှတ်သမျှသည်လည်း ကောင်းကင်ဘုံတွင် ဖြေလွှတ်လျက် ရှိလိမ့်မည်။ (ရှင်မာတေဦး ၁၆း၁၉)\nဂလိုရီယာသတင်းဂျာနယ်၏အယ်ဒီတာချုပ်ဖြစ်သော ဂျိုးဇက်ကုန်ဇမှုန်းက ““ရဟန်းမင်းကြီးအတု နဲ့အစစ်ကို ဘယ်လိုခွဲခြားခဲ့ကြ သနည်း။ ထိုအတုအယောင်ရဟန်းမင်းကြီးများက ယုံကြည်ရာအချက်တွေကို ကြေငြာခဲ့တာမျိုး ရှိခဲ့ပါသလား”” ဟူသော မေးခွန်းကို ဘုန်းဘုန်းဒေါက်တာသက်တင်က ““အေဒီ ၁၃၇၈ မှ ၁၄၂၃ အတွင်း တရားဝင်ရွေးကောက်တင်မြှောက်ထားခြင်း ခံရသော ရှင်ပီတာ၏ အရိုက်အရာကို ဆက်ခံသည့် ရောမမြို့၏ဂိုဏ်းချုပ်ဆရာတော်ကြီးများလည်း ဖြစ်၊ ရဟန်းမင်းကြီးလည်းဖြစ်ကြကုန်သော အူးရ်ဘန်း (၆)၊ ဘိုနီဖေ့စ် (၉)၊ အင်နိုစဲန့် (၇)၊ ဂရေဂေါ်ရီ (၁၂)၊ မာတင်း (၅) တို့အား ဆန့်ကျင်ပြီး၊ ပြင်သစ်နိုင်ငံတောင်ပိုင်းရှိ အာဗီနောင် ဟူသော မြို့တွင် ပြင်သစ်နိုင်ငံမှကာဒီနယ်အချို့က ရွေးချယ်တင်မြှောက်သည့် ရဟန်းမင်းကြီးအတုများ ဖြစ်ကြသော ကလေးမင်း (၆) က အေဒီ ၁၃၇၈ မှ ၁၃၉၄ အထိလည်းကောင်း၊ ဘေနေဒစ် (၁၃) က အေဒီ ၁၃၉၄ မှ ၁၄၂၃ အထိ လည်း ကောင်း ရှိခဲ့ကြကြောင်း၊ ရဟန်းမင်းကြီးအတုများ ဖြစ်ပေါ်လာရခြင်းအကြောင်းမှာ ရဟန်းမင်းများကို ရွေးချယ်ရာတွင် တရားဝင်မ၀င် အပေါ် အငြင်းပွားမှုများ၊ မကျေနပ်မှုများကြောင့် ဖြစ်ကြောင်း၊ ကက်သလစ်သာသနာတော်သမိုင်းတွင် အတုအယောင် ရဟန်းမင်း ကြီးများ၏ သွန်သင်ချက်များ ရှိကောင်းရှိနိုင်သော်လည်း ထိုသူတို့၏မည်သည့်သွန်သင်ချက်ကိုမျှ ကက်သလစ်သာသနာတော် အနေဖြင့် ယုံကြည်ရာအချက်အဖြစ် သွန်သင်ခဲ့သည်ဟု မိမိအနေဖြင့် မသိပါကြောင်းနှင့် ထိုကဲ့သို့ ရှိမည်လည်း မဟုတ်ပါကြောင်း ကို ရှင်းလင်ဖြေကြားပေးခဲ့သည်။\nဆွေးနွေးပွဲတက်ရောက်လာသော ပရိသတ်တစ်ဦးက ““စူးစမ်းလိုစိတ်ဖြင့် ယုံကြည်ရာအချက်တစ်ခုခုအပေါ် နားလည်အောင် သိချင်တာကြောင့် ချက်ချင်းမယုံဘဲ လေ့လာမယ်ဆိုရင် ဘယ်လိုမျိုးသက်ရောက်မှုရှိသလဲ”” ဆိုတဲ့မေးခွန်းအပေါ် ဘုန်းဘုန်း သက်တင်က ““ကျွန်ုပ်တို့ကက်သလစ်ယုံကြည်ခြင်းသည် ဘုရားသခင်ထံမှ လာသော ကျေးဇူးတော်ဖြစ်ကြောင်း၊ ငွေဖြင့် ၀ယ်ယူမရ နိုင်သကဲ့သို့ အားထုတ်လုံးလစိုက်၍လည်း မရနိုင်ကြောင်း၊ ထို့ကြောင့် စကားစစ်ထိုး၊ ငြင်းခုံစူးစမ်းရာ မဟုတ်သကဲ့သို့ ပြန်လည် ရုပ်သိမ်းပြီး မရနိုင်သောယုံကြည်သက်ဝင်မှုမျိုး ဖြစ်ကြောင်း၊ ဘုရားသခင်ထံတော်သို့ ချဉ်းကပ်သူဟူသမျှသည် ကိုယ်တော် တည်ရှိတော် မူကြောင်းကိုလည်းကောင်း၊ ကိုယ်တော်သည် မိမိအား ရှာသောသူတို့ကို အကျိုးကျေးဇူးပေးတော်မူသည်ကိုလည်း ကောင်း၊ ယုံကြည်ကြရမည်ဖြစ်ကြောင်း (The Council of Trent, Sess. V, Heb. 11:6) ဖြင့် ရှင်းလင်းဖြေကြားပေးခဲ့သည်။\nဆက်လက်ပြီး ဂျိုးဇက်ဝင်းလှိုင်ဦးက ““အမှန်တရား (၁၀၂) ချက်တွေက တစ်ချိန်ချိန်မှာ ယုံကြည်ရာအချက်များ အဖြစ်သို့ ရောက်လာ နိုင် ပါသလား”” ဟု မေးမြန်းချက်အပေါ် ဘုန်းဘုန်းသက်တင်က ““ဒီယုံမှားဖွင့်မရှိသောအမှန်တရားပေါင်း (၁၀၂) ချက်များသည် ယုံကြည်ရာအချက်များအဆင့်သို့ ရောက်လာနိုင်ကြောင်း၊ မည်သည့်နေရာမည်သည့်အချိန်ပင် ဖြစ်စေ ဤယုံမှားဖွယ်မရှိသော အမှန် တရားများကို မည်သည့်အခါမျှ မှားသည်ဟု မသွန်သင်နိုင်ကြောင်း”” ဖြင့် ရှင်းပြပေးခဲ့သည်။\nဒေါက်တာရှီလာက ““အင်္ဂလိပ်လို solemnity ဘာသာရေးပွဲနေ့ကြီးတွေမှာ ဘုရားကျောင်းမတက်ဘူးဆိုရင် အပြစ်ရှိသလား”” ဟု မေးရာ ဘုန်းတော်ကြီးသက်တင်က ““တတိယပညတ်တော်တွင် ဥပုသ်နေ့တို့ကို စောင့်ကိုကြလော့ဟု ဆိုထားပြီး၊ ကက်သလစ် သာသနာတော်၏ ပထမနှင့်စတုတ်္ထကျင့်ဝတ်တွင်လည်း တနင်္ဂနွေနေ့နှင့်ဘာသာဝတ်္တရားပွဲနေ့တို့တွင် မစ်္ဆားတရားတော်မြတ်ကို နာယူကုန်လော့ (ကာနွန်ဥပဒေ ၁၂၄၆ – ၁၂၄၈၊ မြတ်သောအယူဝါဒ ၂၁၆၈၊ ၂၀၄၂) ဟု ညွန်ကြားထားရာ တနင်္ဂနွေနေ့နှင့် ဘာသာဝတရားပွဲနေ့တို့တွင် မစ်္ဆားတရားတော်မြတ်ကို နာယူကြရမှာ ဖြစ်ကြောင်း၊ ဘာသာဝတ်္တရားပွဲနေ့မှန်းလည်း သိတယ်၊ ကျန်းမာရေးလည်း ကောင်းတယ်၊ အခြားကြီးလေးသော အကြောင်းတစ်စုံတရာလည်း မရှိ၊ ဘုရားကျောင်းလည်း တက်နိုင်ပါလျက် မတက်ခဲ့ပါမူ အပြစ်ဖြစ်နိုင်ပါကြောင်း၊ တနင်္ဂနွေနေ့အားလုံး၊ ဇန်န၀ါရီလ ၁ ရက်နေ့၊ ဘုရားမယ်တော်ပွဲ၊ ဇန်န၀ါရီလ ၆ ရက်နေ့၊ မင်းသုံးပါးပွဲ၊ မတ်လ ၁၉ ရက်နေ့၊ စိန်ဂျိုးဇက်ပွဲနေ့၊ သခင်ယေဇူးမိုးကောင်းကင်သို့ တက်ကြွတော်မူသောပွဲ၊ ကိုယ်တော်ရှင်၏ အသွေးတော်နှင့်အသားတော်ပွဲ၊ ဇွန်လ ၂၉ ရက်နေ့ ဖြစ်သော စိန်ပီတာနှင့်ပေါလူးပွဲနေ့၊ သြဂုတ်လ (၁၅) ရက်နေ့ ဖြစ်သော မယ်တော်သခင်မ၏ မိုးကောင်းကင်သို့ပင့်ဆောင်ခံရသောပွဲ၊ နိုဝင်ဘာလ ၁ ရက်နေ့တွင် ကျရောက်သော ရဟန်္တာအပေါင်းပွဲ၊ ဒီဇင်ဘာ လ ၈ ရက်နေ့ အပြစ်မဲ့သနွေယူတော်မူသော သခင်မပွဲ၊ ဒီဇင်ဘာလ ၂၅ ရက်နေ့ ခရစ်တော်မွေးနေ့များသည် ဘာသာဝတ်္တရား ပွဲနေ့များ ဖြစ်ကြောင်း၊ ထိုနေ့ရက်များတွင် မစ်္ဆားတရားတော်မြတ်ကို နာယူရန် တာဝန်ရှိကြောင်း ပြန်လည် ဖြေကြားပေး ခဲ့ပါသည်။\nနောက်ထပ်ပရိသတ်အမျိုးသားတစ်ဦးက ““သနေ်္ဓတားဆေးကို သုံးတာ ဒါမှမဟုတ်ရင် ကိုယ်ဝန်ကိုဖျက်ချတယ်ဆိုရင် ဘယ်အချိန်မှာ ဘုရားသခင်က သူ့ကို အခွင့်လွှတ်သလဲ”” ဟူသော မေးခွန်းကို မေးမြန်းရာ ဘုန်းဘုန်းသက်တင်က ““ပထမရာစုနှစ်မှစပြီး ကက်သ လစ်သာသနာတော်က ကိုယ်ဝန်ဖျက်ချရန်ကြိုးပမ်းမှုတိုင်းသည် ဆိုးဝါးကြောင်း အတည်ပြုခဲ့ပြီး ယနေ့တိုင်မပြောင်းမလဲ တည်ရှိနေ ဆဲပင် ဖြစ်ကြောင်း၊ သနေ်္ဓဖျက်ချခြင်းတွင် ကိုယ်ထိလက်ရောက်ပါဝင်ခြင်းသည် ကြီးလေးသော ပြစ်မှုကျူးလွန်ခြင်း ဖြစ်ကြောင်း (မြတ်သောအယူဝါဒ ၂၂၇၁၊ ၂၂၇၂)၊ ၄င်းပြစ်မှုကိုကျူးလွန်သူအား ထိုပြစ်မှု၏ကျယ်ပြန့်သည့်သဘောသဘာဝအရ ကာနွန် ဥပဒေက ချမှတ်ထားသော အချက်အလက်များနှင့်အညီ သာသနာတော်မှ ထုတ်ပယ်ခြင်းဒဏ် (ကာနွန်ဥပဒေ ၁၃၁၄၊ ၁၃၂၃ – ၁၃၂၄) ခံရနိုင်ကြောင်း၊ ၄င်းနေရာတွင် ကက်သလစ်သာသနာတော်သည် သနားညှာတာခြင်းထားရှိမှုကို ကန့်သတ်ထား ရန် မရည်ရွယ်ကြောင်း၊ ပြစ်မှု၏ကြီးလေးမှု၊ အပြစ်မဲ့သူတို့၏ခံစားရသော ပြန်လည်ပြုပြင်မရသောနစ်နာမှုများကို ထင်ရှားပေါ်လွင် စေရန် သာ ဖြစ်ကြောင်း၊ ထိုအပြစ်အတွက် အမှန်တကယ်ဝမ်းနည်းကြေကွဲနောင်တရပြီး အာပတ်ဖြေခြင်းစက်္ကရမင်းကို ခံယူသည့် အခါ ဘုရားသခင်က သူမကို ခွင့်လွှတ်ပါကြောင်း၊ ထို့အပြင် အပြစ်ခွင့်လွှတ်ခံရခြင်းနှင့်အပြစ်ဒဏ်သည် သီးခြားစီဖြစ်ကာ ခွဲခြားသိမြင် နားလည်ရန် လိုအပ်ပါကြောင်း၊ ထို့ကြောင့် အပြစ်ခွင့်လွှတ်ခြင်း ခံရသော်လည်း အပြစ်ဒဏ်ကိုခံထမ်းဆပ် ဖြေရမှာ ဖြစ်ကြောင်း၊ သာသနာတော်မှထုတ်ပယ်ခြင်းသည် အပြစ်ဒဏ်သာဖြစ်ပြီး အပြစ်ခွင့်မလွှတ်ခြင်း မဟုတ်ကြောင်း၊ သာသနာတော်မှ ထုတ်ပယ်ခြင်း အဓိပ်္ပါယ်ကို အထက်တွင် ရှင်းပြခဲ့ပြီး ဖြစ်ပါကြောင်းဖြင့် မိန့်ကြားခဲ့ပါသည်။\nဘုန်းဘုန်းဂျော့ရွှေထွန်းကလည်း ““ဒီဟောပြောပွဲကို နားထောင်ချင်လွန်းတာကြောင့် သုံးဆယ်ဘုရားကျောင်းပွဲရောက်တဲ့နေရာကနေ အမှီပြန်လာခဲ့ရကြောင်း၊ ဒီကနေ့ဟောပြောဆွေးနွေးချက်တွေဟာ အင်မတန်မှ အကျိုးရှိကြောင်း”” ဖြင့်လည်းကောင်း၊ အမည် မဖော် သော ပရိသတ်တစ်ဦးကလည်း ““ကိုယ်က ဘုန်းကြီးနားမှာ နေတဲ့သူဆိုတော့၊ အစက ကိုယ့်ဟာကိုယ်တော့ ဘာသာတရား အကြောင်း အတော်ကို သိပြီ၊ ဘုန်းကြီးလို တရားဟောနိုင်ပြီလို့ ကိုယ့်ကိုယ်ကို ထင်ထားပေမယ့် ဒီဟောပြောပွဲကို နားထောင်မှဘဲ ကိုယ်သိတာက ဘာမှမဟုတ်သေးဘူးဆိုတာကို နားလည်လာကြောင်း”” ဖြင့် ရင်ဖွင့်စကား ပြောကြားကြသည်။\nနောက်ထပ်ကချင်လူမျိုးဘာသာဝင်တစ်ဦးက ““ကက်သလစ်ရဟန်းဆိုတာ ထာဝရရဟန်းဖြစ်တယ်လို့ ကြားရပါတယ်။ ဒါပေမယ့် အခြေအနေအမျိုးမျိုးကြောင့် အဲဒီရဟန်းက မိန်းမရပြီး အိမ်ထောင်သည်ဖြစ်သွားခဲ့သည်ရှိသော် ၄င်းရဟန်းသည် ဆက်လက်ပြီး ရဟန်း ဖြစ်နေသေးပါသလား”” ဟု မေးမြန်းရာ ဘုန်းဘုန်းသက်တင်က ““ ဤမေးမြန်းချက်သည် အင်မတန်ပြောင်မြောက်သော မေးခွန်းဖြစ်ပါကြောင်း၊ ကာနွန်ဥပဒေပညာများကို မေးမြန်းလျှင် ပိုမိုတိကျစွာဖြေကြားနိုင်မည်ဖြစ်ရာ ပိုမိုနားလည်နိုင်မည်ဖြစ် ကြောင်း၊ သို့သော် မိမိနားလည်သလောက် ဖြေကြားပေးမည် ဖြစ်ကြောင်း၊ ဆာလံ ၁၁၀း၎ တွင် ““သင်သည် မာလခိဇေဒက်နည်း တူ ထာဝရရဟန်း ဖြစ်သည်”” ဟု ပါရှိကြောင်း၊ လက်တွေ့တွင် ထိုအချက်နှင့်ဆန့်ကျင်ဖက်များ ရံဖန်ရံခါဆိုသ လို တွေ့နေရကြောင်း၊ ကာနွန်ဥပဒေအရ လူဝတ်လဲထားသော ရဟန်းနှင့်တစ်ခါသိက်္ခာတင်ပြီးလျှင် ထာဝရဟန်းဟူသော ဒသနိကဗေဒ သဘောသဘာဝ ရုပ်လွန်ရဟန်းဟူပြီး သိမ်မွေ့နုနယ်သည့် ကွဲပြားခြားနားခြင်း ရှိကြောင်း၊ ရဟန်းသိက်္ခာမင်္ဂလာ သည် ဆေးကြောခြင်းမင်္ဂလာကဲ့သို့ ပင် တစ်ခါခံယူပြီးလျှင် ပယ်ဖျက်ခံပြီး မရ၊ မဖျောက်ဖျက်နိုင်သော စက်္ကရမင်ဖြစ်ပြီး (မြတ်သောအယူဝါဒ ၁၅၈၂) မည်သည့်အခါမျှ တရားမ၀င် ပျက်ပြယ်သည်ဟူပြီး မရှိကြောင်း (ကာနွန် ဥပဒေ ၂၉၀)၊ ကာနွန်ဥပဒေအရ လူဝတ်လဲခြင်းကို သက်ဆိုင်ရာဆရာတော် ကြီးများက ရဟန်းမင်းကြီးရုံးတော်သို့ လျှောက်ထားတောင်းခံရပြီး၊ ခွင့်ပြုမိန့်ရရှိမှသာလျှင် ကာနွန်ဥပဒေအရ လူဝတ်လဲခြင်း ပြုနိုင်ကြောင်း (ကာနွန်ဥပဒေ ၁၀၇၈၊ အပိုဒ် ၂၊ ၁)၊ ကာနွန်ဥပဒေအရ လူဝတ်လဲထားသောရဟန်းသည် ရဟန်းတို့နှင့်သာသက် ဆိုင်ပြီး ရဟန်းများသာဆောင်ရွက်ရမည့် အမှုတော်မြတ်များမှ လွတ်ငြိမ်းခွင့်ပေးလိုက်ခြင်းသာ ဖြစ်ကြောင်း (မြတ်သောအယူဝါဒ ၁၅၈၃)၊ ထို့ကြောင့် ဒီလောကတွင် ကာနွန်ဥပဒေအရ လူဝတ်လဲထားသောရဟန်းသည် အပြင်ပန်းအားဖြင့် ရဟန်းများသာ ဆောင်ရွက်ရမည်ဖြစ်သော အမှုတော်မြတ်များကို ဆောင်ရွက်ခြင်း မရှိဘဲ သာမန်လူပုဂ်္ဂိုလ်ကဲ့သို့ လုပ်ကိုင်နေထိုင် စားသောက်ခြင်း ကိုသာ မြင်ရမည်ဖြစ်ကြောင်း၊ ဖာသာရ် (သို့မဟုတ်) ကိုယ်တော်ဟု သုံးနှုန်းခေါ်ဆိုခြင်းမပြုရကြောင်း၊ ရဟန်းတို့၏ ၀တ်ရုံသင်္ကန်း တို့ကို ဆင်မြန်းဝတ်ဆင်ခွင့် မရှိကြောင်း၊ သို့သော်လည်း သာမန်ဘာသာဝင်လူပုဂ်္ဂိုလ်ပြန် မဖြစ်နိုင်ကြောင်း၊ ထိုသို့ဖြစ်ခြင်းကို ကာနွန်ဥပဒေအရ ရဟန်းအဖြစ်အခြေအနေပျောက်ပြက်ခြင်း မဟုတ်ဘဲ ဆုံးရှုံးခြင်းသာ ဖြစ်ကြောင်း (ကာနွန်ဥပဒေ ၂၉၀-၂၉၃)၊ ကာနွန်ဥပဒေအရ လူဝတ်လဲထားသောရဟန်းသည် ကယ်တင်ခြင်းစက်္ကရမင်များကို ကြီးလေးသောအကြောင်းတစ်စုံ တရာ ကြောင့် ဆောင်ရွက်ရသော် ကာနွန်ဥပဒေအရာ တရားမ၀င် (illicit) သော်လည်း ကျိုးကြောင်းညီညွတ်သော အကျိုးရှိ (valid) စေသည်ဖြစ်ရာ သိကာရရဟန်းအမှုတော်ဆောင်၏မထိုက်တန်ခြင်းသည် ခရစ်သခင်ကြွလာခြင်းကို မပိတ်ပင်မတား ဆီးနိုင်ကြောင်း၊ (Council of Trent: DS 1612; 1154) ဤမေးမြန်း ချက်နှင့်ပတ်သက်ပြီး ကျယ်ကျယ်ပြန့်ပြန့်ဆွေးနွေးစရာများစွာ ကျန်ရှိပေရာ၊ ကာနွန်ဥပဒေပညာရှင်များနှင့်တွေ့ဆုံဆွေးနွေးနိုင်လျှင် ပိုမိုအကျိုးဖြစ်ထွန်းနိုင်မည် ဖြစ်ကြောင်း တိုက်တွန်းပြောကြားခဲ့ပါ သည်။\nကက်သလစ်ဘာသာဝင်အမျိုးသမီးနှင့်အိမ်ထောင်ပြုသော နှစ်ခြင်းဘာသာဝင်အမျိုးသားက ““ကျွန်တော့်အမျိုးသမီးက စိန်မေရီ ဘုရားကျောင်းဖက်ကို သွားလည်ရအောင်လို့ ပြောရင်း ဒီကိုရောက်လာခဲ့ခြင်း ဖြစ်ကြောင်း၊ ကက်သလစ်သာသနာတော်ရဲ့သွန်သင် ချက်တွေနဲ့ပတ်သက်ပြီး ဒီနေ့ဟောပြောကနေ အများကြီးလေ့လာသင်ယူခွင့် ရရှိခဲ့တာမို့ ကျွန်တော်အတွက် အင်မတန်မှအကျိုး ရှိပါကြောင်း”” ဖြင့်လည်းကောင်း၊ အသက် ၅၀ ၀န်းကျင်ရှိသော ကချင်လူမျိုးအမျိုးသားတစ်ဦးကလည်း ““ကျွန်တော်အခု အသက်အရွယ်အထိ ယုံကြည်ရာအချက်ပေါင်း ဒီလောက်ရှိတယ်ဆိုတာ ဒီနေ့မှ သိပါကြောင်း၊ အခုလိုဟောပြောဆွေးနွေးပွဲကို ကျင်းပပေးသော ဂလိုရီယာသတင်းဂျာနယ်တိုက်နဲ့ဘုန်းဘုန်းသက်တင်ကိုလည်း ကျေးဇူးတင်ပါကြောင်း၊ နောင်တွင်လည်း ဒီလိုမျိုး ဟောပြောဆွေးနွေးပွဲမျိုးကို ၆ ရက်လောက် ကြာအောင် လုပ်ပေးစေချင်ကြောင်း၊ ဒါမှပဲ ယုံကြည်ရာအချက်များရဲ့ တစ်ခုစီကို အသေးစိတ်သိလာပြီး ကိုယ့်ရဲ့ယုံကြည်ခြင်းဟာလည်း ပိုပြီးခိုင်မာလာမှာ ဖြစ်ကြောင်း”” ဖြင့် ရင်ဖွင့်စကားပြောကြားပေးသည်။\nကက်သလစ်သာသနာတော်မှ ထုတ်ပြန်ကြေညာထားသော ယုံကြည်ရာအချက်များ\n၁။ ဖန်ဆင်းရှင်ဖြစ်တော်မူသော ဘုရားသခင်ကို ဖန်ဆင်းခံရသောသက်ရှိသက်မဲ့များ၏ ဆင်ခြင်တုံတရား၏ သဘာဝ အလင်းရောင် ဖြင့်သာ သေချာစွာသိရှိနိုင်သည်။\n၂။ မြတ်စွာဘုရားသခင်၏တည်ရှိနေခြင်းသည် သဘာဝဆင်ခြင်တုံအသိတရားအပေါ်တွင်သာ မူတည်ခြင်း မဟုတ်ဘဲ၊ သဘာဝ ထက် လွန်ကဲသောယုံကြည်ခြင်းအပေါ်တွင်လည်း မူတည်နေသည်။\n၃။ ပုထုဇဉ်လူသားတို့၏နားလည်မှုက မြတ်စွာဘုရားသခင်၏ သဘာဝကို နားမလည်နိုင်ပေ။\n၄။ ကောင်းကင်နိုင်ငံတော်တွင် ရှိနေသော သူတော်သူမြတ်သည် ဘုရားရှင်မြတ်၏ အနှစ်သာရကို ထိုးထွင်းသိမြင်နိုင်သော အသိတရား ကို ပိုင်ဆိုင်ထားသည်။\n၅။ ဘုရားရှင်မြတ်၏ လျှပ်တစ်ပြက်မျှော်မှန်းချက်သည် ပုထုဇဉ်လူသားတို့ဝိညာဉ်၏ ပင်ကိုယ်ထိုးထွင်းသိမြင်စွမ်းထက် သာလွန်သည့် အပြင် သဘာဝထက် လွန်ကဲသည်။\n၆။ ပုထုဇဉ်လူသား၏၀ိညာဉ်သည် မြတ်စွာဘုရားသခင်၏ထိုးထွင်းသိမြင်ခြင်းကို ရရှိနိုင်ရန်အတွက် ဘုန်းဂုဏ်တော်၏အလင်းတော် ကို လိုအပ်သည်။\n၇။ မြတ်စွာဘုရားသခင်၏တည်ရှိနေခြင်းသည် ကောင်းကင်ဘုံရှိ သူတော်သူမြတ်များပင် နားမလည်နိုင်ပေ။\n၈။ ဘုရားဂုဏ်တော်များသည် ၄င်းဂုဏ်တော်များအကြားတွင် ထပ်တူဖြစ်နေကြသည့်အပြင် ဘုရားရှင်မြတ်၏အနှစ်သာရများနှင့် လည်း တစ်ထပ်တည်း ဖြစ်နေကြသည်။\n၉။ မြတ်စွာဘုရားသခင်သည် အကြွင်းမဲ့ ပြည့်စုံတော်မူသည်။\n၁၀။ မြတ်စွာဘုရားသခင်သည် ပြည့်စုံခြင်းတိုင်း၌ အနှိုင်းမဲ့တော်မူသည်။\n၁၁။ မြတ်စွာဘုရားသခင်သည် အကြွင်းမဲ့ရိုးစင်းတော်မူသည်။\n၁၂။ ဤစကြာဝဋာတစ်ခုလုံး၌ ဘုရားတစ်ဆူတည်းသာ ရှိတော်မူသည်။\n၁၃။ တစ်ဆူတည်းသာ ရှိတော်မူသော် မြတ်စွာဘုရားသခင်သည် ယထာဘူတဆိုင်ရာအသိတရားတွင်မူ စစ်မှန်သော ဘုရား သခင် ဖြစ်တော်မူသည်။\n၁၄။ မြတ်စွာဘုရားသခင်သည် ထိုးထွင်းသိမြင်ခြင်း၏ အနှိုင်းမဲ့တန်ခိုးတော်ကို ပိုင်ဆိုင်တော်မူသည်။\n၁၅။ မြတ်စွာဘုရားသခင်သည် အကြွင်းမဲ့ မှန်ကန်ခြင်း ဖြစ်တော်မူသည်။\n၁၆။ မြတ်စွာဘုရားသခင်သည် အကြွင်းမဲ့ သစ်္စာရှိခြင်း ဖြစ်တော်မူသည်။\n၁၇။ မြတ်စွာဘုရားသခင်သည် မိမိအရှင်တော်မြတ်၌လည်းကောင်း၊ ယထာဘုတဆိုင်ရာ ကောင်းမြတ်တော်မူခြင်းနှင့် တခြားသူများ နှင့် ဆက်ဆံရာတွင်လည်းကောင်း ဖြစ်တော်မူသည်။\n၁၈။ မြတ်စွာဘုရားသခင်သည် အကြွင်းမဲ့ သန့်ရှင်းမြင့်မြတ်ခြင်း ဖြစ်တော်မူသည်။\n၁၉။ မြတ်စွာဘုရားသခင်သည် အကြွင်းမဲ့ ကြင်နာခြင်း ဖြစ်တော်မူသည်။\n၂၀။ မြတ်စွာဘုရားသခင်သည် အကြွင်းမဲ့ (ပြောင်းလဲခြင်းမရှိ) ထာဝရတည်ရှိသော ဘုရားဖြစ်တော်မူသည်။\n၂၁။ မြတ်စွာဘုရားသခင်သည် ထာဝရ ဖြစ်တော်မူသည်။\n၂၂။ မြတ်စွာဘုရားသခင်သည် အကြွင်းမဲ့ တိုင်းတာမှုကင်းမဲ့သော အနန်္တဘုရား ဖြစ်တော်မူသည်။\n၂၃။ မြတ်စွာဘုရားသခင်သည် ဖန်ဆင်းခံအရာအားလုံးတို့၌ တည်ရှိနေတော်မူသည်။\n၂၄။ မြတ်စွာဘုရားသခင်၏ သိခြင်းသည် အသင်္ချေ (မရေမတွက်နိုင်) ဖြစ်တော်မူသည်။\n၂၅။ မြတ်စွာဘုရားသခင်သည် သာမန်အသိတရားတစ်ခုက သိလိုက်သော ဖြစ်နိုင်ခြေအားလုံးကို သိတော်မူသည်။\n၂၆။ မြတ်စွာဘုရားသခင်သည် အတိတ်၊ ပစ်္စုပန်နှင့်အနာဂါတ်တွင် အမှန်တကယ်ဖြစ်ပေါ်သောအရာအားလုံးကို သိမြင်တော်မူ သည်။\n၂၇။ အနာဂါတ်ကို ကြိုတွေးသိမြင်သောအသိတရားအားဖြင့် မြတ်စွာဘုရားသခင်သည် မမှားယွင်းနိုင်သော အဖြစ်တရားနှင့်အတူ ဆင်ခြင်တုံတရားရှိသတ်္တ၀ါများ၏ လွတ်လပ်စွာပြုမှုဆောင်ရွက်ချက်များကို ကြိုတင်သိမြင်တော်မူသည်။\n၂၈။ မြတ်စွာဘုရားသခင်၏ ဘုရားသခင်နှင့်ဆိုင်သောအလိုတော်သည် အသင်္ချေ ဖြစ်တော်မူသည်။\n၂၉။ မြတ်စွာဘုရားသခင်သည် မိမိကိုယ်ကို လိုအပ်မှုအပေါ် နှစ်သက်တော်မူသေ်ာလည်း တဖက်တွင်မူ လွတ်လပ်မှုအပြည့်ဖြင့်၊ ဘုရားထက်ပိုသောအရာများ၏ ဖန်ဆင်း ခြင်းကိုလည်း နှစ်သက်တော်မူသည့်အပြင် အလိုရှိတော်မူသည်။\n၃၀။ မြတ်စွာဘုရားသခင်သည် တန်ခိုးတော် ဖြစ်တော်မူ၏။\n၃၁။ မြတ်စွာဘုရားသခင်သည် ကောင်းကင်ရှိအရာများနှင့်ကမ်္ဘာမြေကြီးတို့၏ အရှင်သခင် ဖြစ်တော်မူ၏။\n၃၂။ မြတ်စွာဘုရားသခင်သည် အကြွင်းမဲ့ တရားမျှတခြင်း ဖြစ်တော်မူ၏။\n၃၃။ မြတ်စွာဘုရားသခင်သည် အကြွင်းမဲ့ သနားကြင်နာခြင်း ဖြစ်တော်မူသည်။\n၃၄။ မြတ်စွာဘုရားသခင်၌ ခမည်းတော်၊ သားတော်နှင့်သန့်ရှင်းသောဝိညာဉ်တော်ဟူ၍ ပုဂ်္ဂိုလ်သုံးပါး ရှိတော်မူ၏။ ပုဂ်္ဂိုလ်တစ် ပါးစီသည် ဘုရားအဖြစ်တော်တစ်ခုစီကို ပိုင်ဆိုင်တော်မူ၏။\n၃၅။ မြတ်စွာဘုရားသခင်၌အတွင်းကျသောဘုရားအဖြစ်တော်၏ဖြစ်စဉ် နှစ်ခု ရှိတော်မူ၏။\n၃၆။ မြင့်မြတ်တော်မူကြသော ပုဂ်္ဂိုလ်များသည် ဘုရားအဖြစ်တော်၏ ပင်ကိုယ်၌ မဟုတ်ဘဲ အတွင်းကျသောဘုရား အဖြစ်တော် ဖြစ်စဉ်၏ ပုဂ်္ဂိုလ်များ ဖြစ်တော်မူကြသည်။\n၃၇။ ဒုတိယမြောက်သော ပုဂ်္ဂိုလ်ဘုရားသည် ပထမသောပုဂ်္ဂိုလ်ဘုရားထံမှ မျိုးဆက်အလိုက် ဖြစ်ပေါ်လာတော်မူပြီး သူတို့နှစ်ပါး အကြား၌ သားနှင့်အဖဟူ၍ ဆက်နွယ်မှု ရှိတော်မူသည်။\n၃၈။ သန့်ရှင်းသောဝိညာဉ်တော်ဘုရားသည် ခမည်းတော်နှင့်သားတော်ထံတော်မှ တစ်ခုတည်းသော လုပ်စဉ်တွင် တစ်ခုတည်းသော ဆက်နွယ်ခြင်းမှ ဖြစ်တော်မူသည်။\n၃၉။ သန့်ရှင်းသောဝိညာဉ်တော်ဘုရားသည် မျိုးဆက်ဖြစ်ပွားခြင်းမှ ဖြစ်ပေါ်လာခြင်းမဟုတ်ဘဲ ခမည်းတော်နှင့်သား တော်တို့မှ ထွက်ပေါ်လာခြင်း ဖြစ်တော်မူသည်။\n၄၀။ မြတ်စွာဘုရားသခင်အတွင်းရှိ ဆက်ဆံမှုများသည် ဘုရားဇာတိတော်နှင့်အတူ တစ်ထပ်တည်း ဖြစ်တော်မူသည်။\n၄၁။ ပုဂ်္ဂိုလ်သုံးပါးတို့သည် တစ်ပါးတည်းထဲတွင် ရှိတော်မူကြသည်။\n၄၂။ ဘုရားသခင်၏ လုပ်ငန်းတော်များအားလုံးသည် ပုဂ်္ဂိုလ်သုံးပါးနှင့်အတူတူပင် ဖြစ်တော်မူသည်။\n၄၃။ မြတ်စွာဘုရားသခင်၏အပြင်ဖက်တွင် တည်ရှိသောအရာအားလုံးသည် ဘုရားသခင်၏ ဗလာနတိအဖြစ်မှ ဖန်ဆင်းခံထား သော အရာများ ဖြစ်ကြသည်။\n၄၄။ မြတ်စွာဘုရားသခင်သည် မိမိကောင်းမြတ်တော်မူခြင်း၏ နှိုးဆော်ပေးမှုကြောင့် ကမ်္ဘာကြီးကို ဖန်ဆင်းတော်မူသည်။\n၄၅။ ဤကမ်္ဘာကြီးသည် မြတ်စွာဘုရားသခင်အား ဘုန်းဂုဏ်တော်တိုးတက်စေရန်အတွက် ဖန်ဆင်းခြင်း ခံရသည်။\n၄၆။ ပုဂ်္ဂိုလ်သုံးပါးတို့သည် တစ်ခုတည်းသော ဖန်ဆင်းခြင်း၏ဘုံနိယာမ ဖြစ်တော်မူသည်။\n၄၇။ မြတ်စွာဘုရားသခင်သည် ပြင်ပတွန်းပို့မှုကင်းပြီး အတွင်းပိုင်းလိုအပ်ချက်ကြောင့် ဤကမ်္ဘာကြီးကို ဖန်ဆင်းတော်မူသည်။\n၄၈။ မြတ်စွာဘုရားသခင်သည် ကောင်းမွန်သောကမ်္ဘာကြီးကို ဖန်ဆင်းတော်မူခဲ့သည်။\n၄၉။ ကမ်္ဘာကြီးသည် အချိန်မှီအစ ရှိခဲ့သည်။\n၅၀။ မြတ်စွာဘုရားသခင်တစ်ပါးတည်းကသာ ကမ်္ဘာကြီးကို ဖန်ဆင်းတော်မူခဲ့သည်။\n၅၁။ မြတ်စွာဘုရားသခင်သည် တည်ရှိခြင်းတရားထဲ၌ ဖန်ဆင်းခံအားလုံးကို ထိန်းသိမ်းထားတော်မူသည်။\n၅၂။ မြတ်စွာဘုရားသခင်သည် အရှင်မြတ်၏ ကြည့်ရှုစောင့်ရှောက်မှုအောက်တွင် အရှင်မြတ်ဖန်ဆင်းတော်မူခဲ့သောအရာအားလုံး တို့ကို ကာကွယ်ခြင်းနှင့်လမ်းညွှန်ပြပေးတော်မူသည်။\n၅၃။ ပထမဆုံးသော ပုထုဇဉ်လူသားကို မြတ်စွာဘုရားသခင်က ဖန်ဆင်းတော်မူသည်။\n၅၄။ ပုထုဇဉ်လူသား၌ ၀တ်္တုပိုင်းဆိုင်ရာခန်္ဓာကိုယ်နှင့် ၀ိညာဉ်ရေးဆိုင်ရာ စိတ်ဝိညာဉ်နှစ်ခုတို့ကို ပိုင်ဆိုင်တော်မူသည်။\n၅၅။ ဆင်ခြင်တုံတရားရှိသော ၀ိညာဉ်သည် လူ့ခန်္ဓာကိုယ်၏ အရေးပါသောပုံစံတစ်ခု ဖြစ်သည်။\n၅၆။ ပုထုဇဉ်လူသားတစ်ဦးသည် ၀ိညာဉ်ကိုယ်စီ ပိုင်ဆိုင်ထားကြသည်။\n၅၇။ မြတ်စွာဘုရားသခင်သည် သဘာထက်လွန်ကဲသော ပန်းတိုင်ကို အပ်နှင်းပေးတော်မူခဲ့သည်။\n၅၈။ ကျွန်ုပ်တို့၏ ပထမဆုံးသောမိဘနှစ်ပါးတို့သည် နတ်ဆိုးလက်အောက်သို့ မကျရောက်မှီတွင်မူ၊ ဖြူစင်ခြင်းကျေးဇူးတော်ကို ရရှိတော်မူခဲ့ကြသည်။\n၅၉။ ကျွန်ုပ်တို့၏ ပထမဆုံးသောမိဘနှစ်ပါးတို့သည် ခန်္ဓာကိုယ်မပျက်စီးနိုင်သော ဆုကျေးဇူးတော်ကို ပေးအပ်ခြင်း ခံခဲ့ကြရသည်။\n၆၀။ ပါရာဒီဇူးထဲတွင် နေခဲ့ကြသော ကျွန်ုပ်တို့၏ ပထမဆုံးသောမိဘနှစ်ပါးတို့သည် ဘုရားရှင်မြတ်၏ စမ်းသပ်ခြင်းဆိုင်ရာ ပညတ် တော်ကို ချိုးဖောက်ခြင်းအားဖြင့် ကြီးလေးသော အပြစ်ကို ကျူးလွန်ခဲ့ကြသည်။\n၆၁။ ကျွန်ုပ်တို့ကနဦးမိဘနှစ်ပါးတို့၏ အပြစ်ကြောင့် ဖြူစင်ခြင်းကျေးဇူးတော်ကို ဆုံးရှုံးခဲ့ကြရပြီး ဘုရားရှင်မြတ်၏ အမျက်နှင့် ဒေါသ များကို ဖိတ်ခေါ်ခဲ့သည်။\n၆၂။ ကျွန်ုပ်တို့၏ ပထမဆုံးသောမိဘနှစ်ပါးတို့သည်သေခြင်းတရား၏ တရားခံများနှင့် နတ်ဆိုး၏လွမ်းမိုးမှုတို့၏ သားကောင် ဖြစ်ခဲ့ကြရသည်။\n၆၃။ အာဒံ၏အပြစ်သည် အတုယူခြင်းကြောင့်မဟုတ်ဘဲ မျိုးဆင်းသက်ခြင်းဖြင့် သားစဉ်မြေးဆက်အဖြစ်သို့ ကူးပြောင်းစေသည်။\n၆၄။ အပြစ်ရင်းသည် သဘာဝမျိုးဆက်ခြင်းဖြင့် ကူးပြောင်းသွားသည်။\n၆၅။ အပြစ်ရင်းအခြေအနေတွင် ပုထုဇဉ်လူသားသည် ဖြူစင်ခြင်းကျေးဇူးတော်မှ ကင်းကွာနေပြီး လူသားအားလုံးထံသို့ အကျုံးဝင် စေသည့်အပြင် ရိုးသားဖြောင့်မတ်ခြင်း၏ သဘာဝကိုလွန်ဆန်သော ဆုလက်ဆောင်နှင့်လည်း ကင်းကွာစေသည်။\n၆၆။ အပြစ်ရင်းအခြေအနေ၌ ယခုဘ၀မှသေဆုံးကြသူများ၏၀ိညာဉ်များသည် မြတ်စွာဘုရားသခင်၏ ပီတိသောပန သာဖြစ်သော မျှော်လင့်ချက်မှ ထုတ်ပယ်ခံကြရသည်။\n၆၇။ ကမ်္ဘာဦးအစကပင်၊ မြတ်စွာဘုရားသခင်သည် ဘာမှမရှိခြင်းမှ ၀ိညာဉ်ခန်္ဓာသာ ရှိကြသော သိကြားတမန်များကို ဖန်ဆင်းတော် မူသည်။\n၆၈။ ကောင်းကင်သိကြားတမန်များ၏ သဘာဝကား ၀ိညာဉ် ဖြစ်သည်။\n၆၉။ ကောင်းမြတ်တော်မူသော သိကြားတမန်များ၏ ဒုတိယတာဝန်သည်ကား လူသားများကို ကာကွယ်စောင့်ရှောက်ရန်နှင့် လူသားတို့၏ကယ်တင်ခြင်းကို ဂရုစိုက်ပေးရန် ဖြစ်တော်မူသည်။\n၇၀။ နတ်ဆိုးသည် အာဒံ၏အပြစ်ကြောင့် လူသားများအပေါ် အတိုင်းအတာတစ်ခုအထိ လွမ်းမိုးခွင့်ကို ပိုင်ဆိုင်ထားသည်။\n၇၁။ ယေဇူးခရစ်တော်ဘုရားသည် စစ်မှန်သောဘုရား၊ ဘုရားရှင်မြတ်၏စစ်မှန်သောသားတော် ဖြစ်တော်မူသည်။\n၇၂။ ယေဇူးခရစ်တော်ဘုရားသည် အပေါ်ယံဖြစ်သော ခန်္ဓာကိုယ်မဟုတ်ဘဲ၊ စစ်မှန်သောခန်္ဓာကိုယ်ကို ပိုင်ဆိုင်တော်မူသည်။\nဃ့မငျအျျေကာနိမေနေူ ဘသိပယ ညသအ ညေ စေစမေနညအ ဘသိပ.\n၇၃။ ယေဇူးခရစ်တော်ဘုရားသည် ခန်္ဓာကိုယ်သာမက ဆင်ခြင်တုံတရားရှိသော ၀ိညာဉ်ကို သိမ်းပိုက်တော်မူသည်။\n၇၄။ ယေဇူးခရစ်တော်ဘုရားသည် အာဒံ၏သမီးတော်ဖြစ်တော်မူသော ကညာစင်မာရီယားမှ ဖွားမြင်တော်မူသည်။\n၇၅။ ဘုရားအဖြစ်တော်နှင့်လူ့အဖြစ်တော်နှစ်ပါးတို့သည် ယေဇူးခရစ်တော်၌ ပုဂ်္ဂိုလ်သုံးပါးတို့ ပေါင်းစည်းတော်မူပြီး ပုဂိ်္ဂုလ်တစ်ပါး ၌ ၄င်းအဖြစ်တော်နှစ်ပါးတို့သည် ပေါင်းစပ်ထားတော်မူသည်။\n၇၆။ ခရစ်တော်ယေဇူး၏လူ့အဖြစ်ယူခြင်းသည် တစ်ခုတည်း၊ တစ်ပါးတည်း ဖြစ်တော်မူသည်။ ခရစ်တော်အရှင်မြတ်သည် တချိန် တည်း၌ ဘုရားသခင်နှင့်လူ ဖြစ်တော်မူသည်။\n၇၇။ မြတ်စွာဘုရားသခင်နှင့်နှုတ်ကပတ်တော်တို့သည် အတွင်း၊ ခန်္ဓာကိုယ်နှင့်အရာဝတုပိုင်းဆိုင်ရာ ပြန်လည် ပေါင်းစည်းခြင်းတို့ကို အသွေးအသားဖြင့် ဆက်စပ်တော်မူသည်။\n၇၈။ ယေဇူးခရစ်တော်ဘုရား၏ သန့်ရှင်းသောဝိညာဉ်တော်နှင့် ရှေ့ဦးဖခင်ကြီးများထဲတွင် အခိုင်အမာပြောဆိုထားသော လူသား နှင့်ဘုရားဆိုင်ရာ လုပ်ဆောင်ချက်များသည် ပုဂ်္ဂိုလ်နှစ်ဦးအကြား၊ လူသားနှင့်ခရစ်တော်၊ ဘုရားသခင်နှင့်နှုတ်ကပတ်တော်၊ တွင် ခွဲခြားမည်မဟုတ်ဘဲ လူ့အဖြစ်ကို ယူတော်မူသော နှုတ်ကပတ်တော်ဖြစ်တော်မူသော ခရစ်တော်တစ်ပါးတည်းနှင့်သာ သက်ဆိုင်တော်မူသည်။ ၄င်းသည် ခန်္ဓာကိုယ်တွင် နာကြင်မှုကို ခံယူပြီး လက်ဝါးကားတိုင်တင်ခံရခြင်း၊ အသေခံတော်မူခြင်းနှင့် ရှင်ပြန်ထမြောက်တော်မူသော မြတ်စွာဘုရားသခင်၏နှုတ်ကပတ်တော် ဖြစ်တော်မူသည်။\n၇၉။ သန့်ရှင်းသောကညာစင်သည် မြတ်စွာဘုရားသခင်၏နှုတ်ကပတ်တော်ကို ကိုယ်ဝန်လွယ်ပြီး လူ့အဖြစ်ကို ယူတော်မူသော အချိန်မှစပြီး ဘုရားသခင်၏မိခင် ဖြစ်တော်မူသည်။\n၈၀။ ပုဂ်္ဂိုလ်သုံးပါးတို့၏ တစ်လုံးတစ်ဝတည်းဖြစ်ခြင်းထဲတွင် ယေဇူးခရစ်တော်ဘုရား၏ ဘုရားအဖြစ်နှင့်လူ့အဖြစ်နှစ်ပါးတို့သည် တခြားပုဂ်္ဂိုလ်တို့နှင့် မပြောင်းမလဲ၊ မရောမနှော၊ မထိမခိုက်ဘဲ မူလအတိုင်း ရှိတော်မူသည်။\n၈၁။ ယေဇူးခရစ်တော်ဘုရားတွင် ရှိတော်မူသော အဖြစ်တော်နှစ်ပါးတို့သည် တစ်ခုစီ၏ပင်ကိုယ်ဆနနှင့် တစ်ခုစီ၏ ပင်ကိုယ်လုပ် ဆောင်ချက်တို့ကို ပိုင်ဆိုင်ထားတော်မူသည်။\n၈၂။ ယေဇူးခရစ်တော်ဘုရား၏ လူ့အဖြစ်တော်နှင့် ခမည်းတော်ဘုရားတို့၏ တစ်လုံးတ၀ည်းဖြစ်ခြင်းသည် သနေတည်သော အချိန်မှ စတင်သည်။\n၈၃။ ပုဂ်္ဂိုလ်သုံးပါးတို့၏ ပေါင်းစည်းခြင်းသည် မည်သည့်အခါမျှ ရပ်ဆိုင်းမည်မဟုတ်။\n၈၄။ ပုဂ်္ဂိုလ်သုံးပါးတို့၏ ပေါင်းစည်းခြင်းသည် ၄င်းပုဂ်္ဂိုလ်သုံးပါးတို့၏ ဘုံလှုပ်ရှားခြင်းထဲတွင် အကျိုးဖြစ်ထွန်းစေသည်။\n၈၅။ ဒုတိယမြောက်သော ပုဂ်္ဂိုလ်ဘုရားမြတ်သည်သာ လူ့အဖြစ်ကို ယူတော်မူသည်။\n၈၆။ ယေဇူးခရစ်တော်အရှင်မြတ်သည် ဘုရားအဖြစ်သာမဟုတ်၊ လူ့အဖြစ်ဖြင့်လည်း ဘုရားသခင်၏သဘာဝ သားတော် ဖြစ်တော်မူသည်။\n၈၇။ ဘုရားနှင့်လူ့အဖြစ်နှစ်ခုတို့ကို ပိုင်ဆိုင်တော်မူသော ယေဇူးခရစ်တော်ဘုရားကို မြတ်စွာဘုရားသခင်တစ်ပါးတည်းသာ ထိုက်တန်တော်မူသော တစ်ခုတည်းသော ကိုးကွယ်ယုံကြည်မှုမျိုးဖြင့် ရိုသေခြင်းကို ပြုကြရမည်။\n၈၈။ ယေဇူးခရစ်တော်၏ ဘုရားနှင့်လူ့အင်္ဂါရပ်များနှင့်လုပ်ဆောင်ချက်များကို တစ်ခုတည်းသောလူ့အဖြစ်ယူတော် မူသော နှုတ်က ပတ်တော်အဖြစ်သာ ရည်ညွန်းတော်မူခြင်းကို ရရှိရမည်။\n၈၉။ ယေဇူးခရစ်တော်သည် အပြစ်ရင်းနှင့် လူတစ်ဦးစီ၏အပြစ်များမှ လုံးဝကင်းစင်တော်မူသည်။\n၉၀။ ယေဇူးခရစ်တော်၏လူ့ဇာတိသည် အာရုံခံနိုင်စွမ်းနှင့်ဒုက်္ခခံနိုင်စွမ်း ရှိတော်မူသည်။\n၉၁။ မြတ်စွာဘုရားသခင်၏သားတော်သည် ပုထုဇဉ်လူသားများကို ကယ်တင်ရန်အလို့ဌါ၊ လူ့အဖြစ်ကို ယူတော်မူသည်။\n၉၂။ အပြစ်ထဲသို့ကျရောက်သွားသော ပုထုဇဉ်လူသားသည် မိမိကိုယ်ကို ကယ်တင်နိုင်ခြင်း မရှိပေ။\n၉၃။ ဘုရားနှင့်လူသားဖြစ်တော်မူသော ယေဇူးခရစ်တော်သည် ရဟန်းချုပ် ဖြစ်တော်မူသည်။\n၉၄။ ယေဇူးခရစ်တော်ဘုရားသည် လက်ဝါးကားတိုင်ပေါ်တွင် စစ်မှန်ပြီး ကောင်းမွန်သော ပူဇော်ခြင်းမျိုးဖြင့် မိမိကိုယ်ကို ပူဇော် ဆက်သတော်မူခဲ့သည်။\n၉၅။ ခရစ်တော်ယေဇူးသည် လက်ဝါးကားတိုင်တော်တွင် မိမိ၏ဆက်ကပ်ပူဇော်ခြင်းဖြင့် ကျွန်ုပ်တို့အား အပြစ်နွံထဲမှ ပြန်လည် ကယ်နှုတ်တော်မူပြီး ဘုရားသခင်နှင့် မိမိတို့အား ပြန်လည်ကြေအေးသင့်မြတ်စေတော်မူခဲ့သည်။\n၉၆။ ယေဇူးခရစ်တော်သည် ကြိုတင်စီစဉ်ထားသော သေခြင်းမျိုးဖြင့် အသေခံတော်မူသည် မဟုတ်။\n၉၇။ ယေဇူးခရစ်တော်၏ လူသားများအတွက် ပေးဆပ်အသေခံခြင်းသည် သစ်္စာဖောက်သော သိကြားတမန်များထံသို့ အကျိုးသက် ရောက်ခြင်း မရှိပေ။\n၉၈။ ယေဇူးခရစ်တော်ဘုရားသည် မိမိ၏ဒုက်္ခခံခြင်းနှင့်သေခြင်းတို့အားဖြင့် ဘုရားသခင်ထံတော်မှ ဆုချပေးခြင်းကို လက်ခံရရှိ တော်မူသည်။\n၉၉။ ယေဇူးခရစ်တော်ဘုရားသည် အသေခံတော်မူပြီးနောက်၊ အရှင်မြတ်၏၀ိညာဉ်တော်သည် အရှင်မြတ်၏ခန်္ဓာတော်နှင့် သီးခြား ခွဲထားခြင်းကို ခံရတော်မူပြီး ဒုစရိုက်လောကထဲသို့ ဆင်းသက်တော်မူသည်။\n၁၀၀။ ယေဇူးခရစ်တော်သည် အသေခံတော်မူပြီးနောက် သုံးရက်မြောက်သောနေ့တွင် သေခြင်းမှ ဘုန်းတန်ခိုးကြီးစွာဖြင့် ရှင်ပြန် ထမြောက်တော်မူခဲ့သည်။\n၁၀၁။ ယေဇူးခရစ်တော်ဘုရားသည် ကောင်းကင်ဘုံသို့ ခန်္ဓာနှင့်ဝိညာဉ်တို့နှစ်ပါးဖြင့် တက်ကြွတော်မူပြီး ခမည်းတော်ဘုရား၏ လင်္ကျာတော်ဘက်တွင် ထိုင်နေတော်မူသည်။\n၁၀၂။ မယ်တော်မာရီယားသည် ဘုရားသခင်၏ မိခင် ဖြစ်တော်မူသည်။\n၁၀၃။ မယ်တော်မာရီယားသည် အပြစ်ရင်း အစွန်းမထင်ဘဲ သနေ်္ဓတည်ခြင်းကို ခံရတော်မူသည်။ ဂျိုးဇက်ကုန်ဇမှုန်း\n(ကျန်ရှိသော အချက်များကို ဆက်လက်တင်ဆက်ပေးပါမည်။)\nPrevious: ဘာသာရေးနှင့် လူမျိုးရေးကို ခွဲခြားသူသည် နိုင်ငံ့ရန်သူ ဖြစ်သည်ဟု ရန်ကုန် ကာဒီနယ် ချားလ်စ်ဘို မိန့်ကြား


အယ်ဒီတာ့သင်ပုန်း – နိုဝင်ဘာ ၂၀၁၅ | Myanmar Gazette News Media Forum Network\nEditor's Notes » အယ်ဒီတာ့သင်ပုန်း – နိုဝင်ဘာ ၂၀၁၅\t8\nPosted by kai on Oct 17, 2015 in Editor's Notes, Myanmar Gazette | 8 comments\nဒီမိုကရေစီစနစ်နှင့်သွားမည်ဆိုလျှင် လူထုကြီးက မိမိတို့ကိုယ်စား လုပ်ကိုင်ဆောင်ရွက်ပေးရမည့်သူကို ရွေးကောက်တင်မြောက်ပေးခြင်းဖြစ်စဥ-်ရွေးကောက်ပွဲ(၀ါ)မဲဆန္ဒခံယူပွဲကို လက်ခံရလိမ့်မည်။\nရွေးကောက်ပွဲ တရားမျှတသည်၊မမျှတသည်က case-by-case တပိုင်း/တကန့်စီဖြစ်လေသည်။\nအများဆန္ဒခံပွဲကိုမငြင်းစကောင်း။ ပါဝင်ပါတ်သက်ရမည်။ မဲပေးရွေးကောက်ပေးရမည်။\nရွေးကောက်ပွဲပြီးနောက် ရွေးကောက်ခံရသူသည် မိမိကိုယ်စားပြုရာ နယ်ပယ်ဒေသတွင်လူထု၏ နိုင်ငံရေးကိစ္စအ၀အ၀ကို တာဝန်ယူဖြေရှင်းပေးရမည့်ကိုယ်စားလှယ်ဖြစ်လာသည်။\nဆန္ဒမဲပေးပြီးလျှင် လူထုအများစုသည်လည်း မိမိ၏နိုင်ငံရေးရေချိန်မြင့်ထားရမူကိုလျှော့ချကာ နေ့တဓူဝကိစ္စ၊ ကုန်ထုတ်လုပ်မှု၊ စီးပွားရေး၊ လူမှုရေး၊ ပညာရေး၊ကျမ်းမာရေးကိစ္စများအတွက် အားစိုက်လုပ်ကြရပြန်ပါသည်။\nတိုင်းပြည်တပြည်တွင် လူတိုင်း၏နိုင်ငံရေးရေချိန်သည် တချိန်လုံးမြင့်မနေသင့်။\nအချိန်ကုန်လူပန်းလှပါ၏။ လူ့သက်တန်းအပါဝင် ဘ၀အချိန်ဟူသည် အတိုင်းအတာတခုရှိသည်မဟုတ်လော။\nအမေရိကားတွင် အမေရိကန်တို့သည်သမ္မတရွေးကောက်ပွဲကို Super Bowl အားကစားပွဲလောက်ပင်စိတ်မ၀င်စားကြ။ မဲပေးနိုင်သူ၏ 57.5%(2012 )မျှသာမဲပေးခဲ့ကြသည်။\nအမေရိကပြည်ထောင်စုသည် အတိုးတက်ဆုံးသော ဒီမိုကရေစီနိုင်ငံကြီးတခုပေတည်း။\nရွေးကောက်ပွဲဖြစ်လျှင် မည်သူတို့က မည်မျှမဲပေးခဲ့သည်ထက် မည်သူတို့ကမဲကိုရေတွက်သည်ကလွန်စွာအရေးကြီးပါသည်။ ရေတွက်ခြင်းတို့ တရားမျှတမှန်ကန်ရန် စောင့်ကြည့်ကြရမည့်တာဝန်မှာ လွတ်လပ်သည့်စောင့်ကြည့်အဖွဲ့တို့တွင်ရှိသည်။ အပြည်ပြည်ဆိုင်ရာ အဖွဲ့အစည်းတို့တွင်ရှိသည်။\nလက်တွေ့တွင် ဘက်လိုက်ကင်းကြခြင်းဟူသည်ဖြစ်ခဲရကား မိမိ၏ပါတီဝင်များကို ကိုယ်စားလှယ်တင်သွင်းလိုက်သောဆိုင်ရာပါတီကြီးတို့တွင် မူလတာဝန်ရှိပါသည်။ အခြေအနေကိုတပြေးညီလူအများစုအားအသိပေးရသော မီဒီယာတို့တွင်တာဝန်ကြီးရှိပါသည်။\nအမေရိကားတွင် ပါတီကြီး၂ခုအလိုကျ Mainstream media (MSM) ခေါ် အဓိကမီဒီယာအုပ်စုကြီးများလည်းဘက်လိုက်ကြသည်။\nအထင်ရှားဆုံးအဖြစ် FOX News နှင့် MSNBC ကိုကြည့်နိုင်သိနိုင်သည်။\nတကယ်တော့ ဒီမိုကရေစီစနစ်ကောင်း၏ ဘက်ဟူသည် သူမှားသည်ကိုယ်မှန်သည်မရှိ လူထုအများစုပေါ်မူ၍ အုပ်စုဖွဲ့ရပ်တည်ကြခြင်း သဏ္ဍန်သာဖြစ်သည်။ ဘက်တို့၏နောက်တွင်ငွေရှင်ကြေးရှင်သူကြွယ်များ ငွေလက်ကြီးသမားများရှိရမည်။\nငွေကြေး(စံနှုန်းတခုအဖြစ်မြင်သာစေရန် ပြယုတ်)ကိုပဓာနထားသော အမေရိကဒီမိုကရေစီစနစ်တွင် ပါတီကြီးတိုင်းအတွက် ငွေထုတ်ပေးရသည့်ငွေရှင်ဟူသည် ခရိုနီဟု ဆိုစေဦး လိုအပ်၏။\nအစိုးရပိုင်ဖြစ်သော သတင်းစာများနှင့်ရုပ်မြင်သံကြားတို့သည် လက်ရှိအာဏာရပါတီဖက်ကို ယိမ်းကာ တွန်းကြပါသည်။\nဤသည်ကို ဟန်ချက်ညှိရန် ပုဂ္ဂလိကနှင့်လစ်ဘရယ်သမားအများစုတို့တည်ထောင်ထားသော မီဒီယာများကအတိုက်အခံဖက်သို့ ဘက်လိုက်ကြရပေမည်။\nလစ်ဘရယ်(လွတ်ပြန့်စွဲ)သမားသည် လွတ်လပ်သော ခေတ်ညီ/လွန်အတွေးအခေါ်ထားသည်။ အစိုးရသို့မဟုတ် အသင်းအဖွဲ့သမဂ္ဂနှင့်စုစည်းအလုပ်လုပ်ဆုံးဖြတ်သည်။\nကွန်ဆာဗေးတစ်( ရှေးရိုးစွဲ)သမားသည် ပုဂ္ဂလိကတဦးချင်းစီ၏ယုံကြည်ချက်အပေါ်မှီတည်သည်။ ယဉ်ကျေးမှု၊ဓလေ့၊ဘာသာရေးအစွဲထားဆုံးဖြတ်သည်။ အစိုးရ၏ပါဝင်ပါတ်သက်မှုကြီးသည်ကိုမကြိုက်။\nအမေရိကားတွင်ကား ယခုသမ္မတအိုဘားမား၏ ဒီမိုကရက်ပါတီကို လစ်ဘရယ်ယိမ်း(ဘယ်)ခေါ်၍ ရီပါဗလစ်ကန်င်ပါတီကို ကွန်ဆာဗေးတစ်ယိမ်း(ညာ)ခေါ်ပါသည်။\nပြင်သစ်တော်လှန်ရေး(၁၇၈၉)အတွင်း အမျိုးသားညီလာခံအတွင်း ဘယ်ညာခွဲခြားထိုင်နေမှုအရကောက်ပြီး လစ်ဘရယ်သမားများကို ဘယ်ခေါ်လျှက် ရှေးရိုးစွဲသမားများကို ညာယိမ်းသူများသမုတ်သည်။\nသို့ဆိုပါလျှင် ဟိုမှာ၊ဒီမှာ အစွန်း၂ဖက်ထွက်လာသည်ကို မြင်ရပါမည်။ ဘယ်စွန်းရောက်လွန်းလျှင် လွတ်စွန်းစွဲခေါ်မည်။ ညာစွန်းရောက်လွန်းးလျှင် ရှေးစွန်းစွဲခေါ်မည်။\nဘယ်စွန်းစွန်းတွင်မင်းမဲ့စရိုက်ရှိကာ ထိုမှ ကွန်မြူနစ်၊ ဆိုရှယ်လစ်တို့ဖြင့်လာသည်။\nညာစွန်းစွန်းတွင်ဖက်ဆစ်စနစ်ရှိကာ ထိုမှနာဇီ၊ သက်ဦးဆံပိုင်၊ ရှေးရိုးစွဲတို့လာသည်။\nဗုဒ္ဓလမ်းစဉ် မဇ္ဇိမပဋိပဋာ(အလယ်အလတ်) အရကောက်ပြောလျှင်မူ အစွန်းရောက်လျှင်မည်သူ/မည်သည်မှ မကောင်း။\nသမ္မတများကိုကြည့်၍သိသာပါသည်။ ယခင်သမ္မတဘုရ်ှတို့သည် ရှေးရိုးစွဲ၍ ညာဝင်ရိုးအလယ်မျှလောက်တွင်ရှိသောသူဖြစ်၍ အိုဘားမားသည် လွတ်ပြန့်စွဲဘယ်ဝင်ရိုးအလယ်လူဟုဆိုကြပါစို့။\nအမေရိကန်ဖြစ်သောသင်သည် ပုံမှန်မည်သည့်သမ္မတကိုမဲပေးခဲ့သနည်းနှင့်နှိုင်းကာ ရှေးရိုးစွဲလော။ လွတ်ပြန့်စွဲသမားလေဟု သိနိုင်ပါလိမ့်မည်။ သက်တန်း နှစ်၂၄၀မျှ ဖြတ်သန်းခဲ့ပြီဖြစ်၍ အတော်အတန်တိကျသော နိုင်ငံရေးဝင်ရိုးဖေါ်ထားနိုင်ပြီဖြစ်ပါသည်။ အဖေါ်လွန်ကာ သမ္မတရာထူးကိုပင်\n(သာမန်အားဖြင့်) ဘယ်ညာသမားများ ၈နှစ်တလှည့်စီယူနေကြလေသတည်း။\nဘာသာရေးလိုက်စားလွန်းသူ၊ ဘာသာရေးသမားများမှာ ရှေးရိုးစွဲများဖြစ်ကြသည်။\nဗုဒ္ဓဘာသာထဲတွင်လည်း ထေရ၀ါဒဗုဒ္ဓဘာသာသည် ရှေးရိုးစွဲဖြစ်ပါသည်။ မဟာယာနဗုဒ္ဓဘာသာသည် လစ်ဘရယ်ပိုဆန်သည်။\nခရစ်ယန်တွင်လည်း ရိုမန်ကက်သလစ်သည် ရှေးရိုးစွဲဖြစ်ပါသည်။ ပရိုတက်စတင်န့်သည် လစ်ဘရယ်ဆန်သည်။\nမြန်မာ့ဒီမိုကရေစီနိုင်ငံရေးကူးပြောင်းမှုထဲသို့ ငွေကြေးထောက်ပံ့ကူညီမှုအပေးဆုံး အမေရိကန်တို့၏ပါတီမှာ ရီပါ့ဗလစ်ကန်င်ဖြစ်၍ အဓိကထောက်ပံ့သူအရင်းရှင်များမှာလည်း ကွန်ဆာဗေးတစ်သမားများသည်။ ထိုအကူအညီများကိုတော်လှန်ရေးသမား၊ ပညာတတ်အနုပညာသမား ၊ လူ့အခွင့်အရေးလှုပ်ရှားသူအများစုဖြစ်သော\nဗမာ့လစ်ဘရယ်သမားများကလက်ခံရယူရင်း မြန်မာ့နိုင်ငံရေး ထုဆစ်ပုံဖေါ်နေကြသည်ကို တွေ့ကြရလိမ့်မည်။\nအိုဘားမား၏ ဒီမိုကရက်ပါတီကား သဘောတရားရေးရာ ပေါ်လစီအားဖြင့်မူ အကူအညီများပေးပါ၏။ မြန်မာပြည်သို့ သူကိုယ်တိုင်၂ခေါက်သွားခဲ့ခြင်းက ပြယုတ်တည်း။\nသို့သော်မြန်မာ့နိုင်ငံရေးသမားတို့တွင် (ထုံးစံအတိုင်း) စံနှုန်းအားဖြင့်တိကျမူ မရှိသေး။\nမြန်မာပြည်သည် ဦးနု၏ ဘာသာရေးနွယ်သော ပါလီမန်ဒီမိုကရေစီအောက် တိုင်းပြည်နုနုတွင် မုန်တိုင်းကြမ်းဒဏ်ခံလိုက်ရပေရာ ပြည်တွင်းစစ်ကိုကြောက်လျှက်မှ မိမိဘ၀တို့လုံခြုံရေးအတွက် စစ်လက်နက်လိုလားခြင်းမသိစိတ်ဝင်ပါနေသည်။\nဦးနေ၀င်း၏ မြန်မာ့နည်းမြန်မာ့ဟန်ဆိုရှယ်လစ်စနစ်အောက်တွင် ဘုံစနစ်၊သမ၀ါယမခေတ်အောက်မှ ချမ်းသာနေသော အရင်းရှင်နိုင်ငံကြီးတို့ကို မျှော်မှန်းအလိုရှိသည်။\nထိုထို မသိစိတ် ပဋိပက္ခတို့သည် ယခုလိုခေတ်ပြောင်းဝယ် ပွင့်အန်ထွက်နေကြဟန်ရှိပါသည်။\nဘာသာရေးခံယူချက်များလျှက်မှ ကွန်မြူနစ်သဘောတရားများနှစ်သက်သည်။ ဂေးအခွင့်အရေး၊ အမျိုးသမီးအခွင့်အရေးများကိုမကြိုက်လျှက်မှ ဆန္ဒပြပွဲများတွင်ပါသည်။ အစိုးရကို မုန်းလျှက်မှ မှီခိုလွန်းသော စိတ်ထားတို့ရှိသည်။ သဘာ၀၀န်းကျင်ထိန်းသိမ်းရေးအော်လျှက်မှ ဖျက်စီးသည့်လမ်းပေါ်လျှောက်နေသည်။\nမိမိနှင့်မိမိအတ္တတို့ကိုအခြေပြုလွန်းလျှက်မှ မိသားစုနှင့်အများအကျိုးဆောင်ရွက်ပူးပေါင်းတတ်သည်။ ချမ်းသာသူများကို ဆိုရှယ်လစ်နို့နံ့သက်လျှက် မုန်းလျှက်(မဈိယစိတ်ထားလျှက်)မှ ထိုသူတို့အားကိုမျှော်သည်။\nဓလေ့ထုံးစံများကို ဖက်တွယ်ထားလျှက်မှ သိပ္ပံတွေ့ရှိချက်များကို တိုက်ရိုက်လက်ခံကျင့်သုံးသည်။\nဦးသိန်းစိန်(ပြည်ခိုင်ဖြိုး)ကို ကွန်ဆာဗေးတစ်နေရာထားလျှင် ဒေါ်အောင်ဆန်းစုကြည်(အဖွဲ့ချုပ်)ကို လစ်ဘရယ်အလယ်ချကြည်ကြစေလိုသည်။\nသို့နှင့် ဟန်ချက်ညီသွားကာ မြန်မာ့နိုင်ငံရေးတိုးတက်လာမည်ထင်ပါသည်။\nအင်းအား၎သိန်းကျော် တပ်မတော်သည်ကား ကြားနေသင့်သည်။ သေနတ်ကြီးတကားကားနှင့်ဘက်လိုက်၍ကားမသင့်။\nသေနတ်ပစ်ချကာ အရောင်ပါအ၀တ်ချွတ်၍ နိုင်ငံရေးလုပ်ပါလေ။\nသို့ဆိုသော် မိမိဦးစီးဦးဆောင်ပြုခဲ့ရာ တပ်ကိုကား အာဏာလက်ကျန်တန်ခိုးမပြသင့်။\nထို့အတူပင် အ၀ါဖြစ်သောရဟန်းများလျှင်လည်း ဓမ္မစက်နှင့် ဘက်မလိုက်သင့်။ လူအများစုမှီခိုအားထားရာဖြစ်သော အင်အား ၅သိန်းကျော်ကြီးထဲက ဘက်လိုက်ပါလျှင် နိုင်ငံရေးသာမက သံသရာရေးအဖုံဖုံတို့မည်မျှကမောက်ကမ ဖြစ်နိုင်မည်ကို တွေးကြည့်မြင်နိုင်ပါသည်။\nသေနတ်လက်နက်၊ ဓမ္မစက်တို့ဖြင့် အာဏာစက်ယူလျှင် ခြိမ်းခြောက် အကြမ်းဖက်ခြင်းမည်သွားပါသည်။\n“ပေဖြစ်လျှင်ခံ၊ တရံမမှု၊ တူဖြစ်ထုလော့” ဟု ရှေးရိုးစကားရှိသည်။\nမပြည့်စုံဟုထင်သည်။ တကယ်တော့ ပန်းပဲထုလျှင် ပေနှင့်တူကြားတွင် ပုံဖေါ်ရမည့် သံထည်တခုရှိပါ၏။\nပေနှင့်တူသည် ထိုသံထည်ကို အသုံးဝင်သောဝတ္တုဖြစ်အောင်ပုံဖေါ်ပေးရသည့် အရာတို့သာဖြစ်ပါ၏။\nပြည်သူလူထုအများစု သဏ္ဍန်ပီပြင်သော ဒီမိုကရေစီခေတ်အောက်ရောက်အောင် ကြိုးစားတလှည့် ပေးကြည့်ပါလေ။ ပါတီ၂ဖက်ခေါင်းဆောင်ကောင်းတို့ကို အားကိုးပါ၏။\nယခုရွေးကောက်ပွဲရလဒ်အရ မည်သူနိုင်လျှင် မည်သည့်အကျိုးဖြစ်မည်ထင်ရှားမြင်သာရှိနေပါ၏။\nရွေးကောက်ပွဲနိုင်ပါတီသို့ ညွှန့်ပေါင်းအစိုးရသည် အလုပ်ကားများမည်သေချာသည်။\nတိုင်းပြည်သည်အကြွေးနွံနစ်နေကာ အရံငွေလည်းနည်းလှပါပြီ။ ထိုအထဲ တူးသွန်းထုတ်နှုတ်ရောင်းတုတ်လိုက်သော သယံဇာတများလည်းပြုတ်လုပြီ။\nသဘာဝဘေးကြီးများလည်းကြုံခဲ့ပြီ၊ ကြုံဦးမည်။ အစွန်းတို့ကိုလည်းနင်းခဲ့ပြီ၊ နင်းဦးမည်။\nမြန်မာနှင့်မြန်မာ့နိုင်ငံရေး ဘယ်ညာစံနှုန်းမကျခင် ချိန်ညှိကာလဟု ဟူလို။\nသို့ဆိုသော် လစ်ဘရယ်ယိမ်းသော NLD ကို ထောက်ခံကြရင်းမှ ငွေကြေးချမ်းသာသူ၊ ဘာသာသာသနာချပြစည်းရုံးမှုအောက်ပါသွားပြန်ကာ မိမိ ဘယ်လောညာလော။ လစ်ဘရယ်လော။ ကွန်ဆာဗေးတစ်လော ရောထွေးနေကြဟန်ရှိပါသည်။\nအရာရာသည် ယင်-ယန်၊ ဖို-မ၊ ပူ-အေး ၂ဖက်မျှ မှဟန်ချက်ချ၍ရသည်။\nအနီတို့လွှမ်းပါလေ။ ဒေါ်အောင်ဆန်းစုကြည် အောင်ပါစေ။\nဇီဇီခင်ဇော် says: ခြံစည်းးရိုးးပေါ်က လူတွေ အဘတို့ ဘက် ခုံ ချပြီးး\nအမေ့ဘက်ကို လူ ခုန်ချကြလော့..!!\nဘယ်ပေါင်ကပ်ရမတုန်းး ယောင် တဆုံးး လုပ်မနေကြနဲ့လော့\nဇီဇီခင်ဇော် says: တိုင်းပြည် ချောက်ထဲကျရန် လက် ၂ လုံး အလိုတွင် ချောက်ထဲသေချာပေါက်ကျရန် ကူညီခဲ့သော အဖွဲ့အစည်းကြီးးအားးးး\nယခု ချောက်ထဲမှ လွတ်ရန် လက်၂လုံးးအလို တွင် ချောက်ထဲသို့ ပြန်ကျရန် မကူညီစေချင်ပါကြောင်းး တောင်းပန်အပ်ပါသည်…!!!\n@QUIL@ says: မြန်မာ့ဒီမိုကရေစီနိုင်ငံရေးကူးပြောင်းမှုထဲသို့ ငွေကြေးထောက်ပံ့ကူညီမှုအပေးဆုံး အမေရိကန်တို့၏ပါတီမှာ ရီပါ့ဗလစ်ကန်င်ဖြစ်၍ အဓိကထောက်ပံ့သူအရင်းရှင်များမှာလည်း ကွန်ဆာဗေးတစ်သမားများသည်။ ထိုအကူအညီများကိုတော်လှန်ရေးသမား၊ ပညာတတ်အနုပညာသမား ၊ လူ့အခွင့်အရေးလှုပ်ရှားသူအများစုဖြစ်သော ဗမာ့လစ်ဘရယ်သမားများကလက်ခံရယူရင်း မြန်မာ့နိုင်ငံရေး ထုဆစ်ပုံဖေါ်နေကြသည်ကို တွေ့ကြရလိမ့်မည်။\nAlinsett @ Maung Thura says: ရွေးကောက်ပွဲဖြစ်လျှင် မည်သူတို့က မည်မျှမဲပေးခဲ့သည်ထက် မည်သူတို့ကမဲကိုရေတွက်သည်ကလွန်စွာအရေးကြီးပါသည်။ …\nအဲဒီအချက်ကို ကျနော်လည်း အတော်စိတ်ဝင်စားနေတယ်..\nUS မှာ ဆိုရင်ကော…\nအဲဒီ မဲပေးပုံ မဲသိမ်းပုံ.. မဲ ရေတွက်ပုံ.. ဆုံးဖြတ်ပုံ.. စသည်ဖြင့် အဆင့်ဆင့်ကို ဘယ်လို\nသမာသတမတ်ကျစွာ လုပ်သွားသလဲ… ဘယ်လို စနစ်တကျ သေချာတိကျစွာ လုပ်ဆောင်သလဲဆိုတာ..\n.ပြောရရင်… ဒီမှာက… မဲပေးပုံတောင်…အတော် ရှင်းပြနေရသေးတဲ့ အဖြစ်…ဆိုတော့…\nလုပ်ငန်းစဉ် အဆင့်ဆင့် … ဘယ်လို သွားတယ်..ဘယ်လို အသွားသင့်ဆုံးဆိုတာ..\nကျနော်လည်း သေချာ မသိ.. .။\npooch says: “လစ်” ဖြစ်ဖို့ “တစ် “ရှိဖို့ လိုသလို\n“တစ်” ဖြစ် ဖို့ “လစ်” ရှိဖို့ လိုတယ်\nဒါကြောင့်မို့ လစ်ရော တစ်ရော အစွန်းမရောက်ဖို့ ပဲ သတိထားရမယ်\nလို အပ်ရင် အလိုက်သင့် ယိမ်းရုံလေး ယိမ်းပေါ့ လစ် ချင် လစ် တစ် ချင် တစ် ပါ ပြောင်းလဲဖို့ လိုအပ်ချိန်ရောက်ရင် အကုန်ပြောင်းလဲ ရမှာပဲ\nwe needachange..!!!\nwe can change…!!!!\nChange Change Change…!!!!!\nムラカミ says: No.\nလိုနေတာ Change မဟုတ်…\nလိုနေတာ Transormation ရော်…\nကွာတာ မသိရင် မူလတန်းပြန်ဆင်းကြ ဆိုပြောရင် ကျုပ်ကို သတ်ကြလိမ့်မယ်\nတကယ်က … ကွာတယ်ဗျ….\nwho gonna shape our future?\nno, i’m gonna shape my futrue on my own vision.\nဘယ် အကောင်ထီးအကောင်မ မှ အချယ်လှယ်မခံဘူး…။\nငလှေငါထိုး ပဲခူးရောက်ရောက်။ ငကျောင်းငါတည် အ၀ီဇိရောက်ရောက်…။\nကျန်တာသိပ်မပြောလို…။ တဘ၀မှာ တခါရတဲ့ လူ့ဘ၀…\nသည်တသက်ပဲ အသက်ရှင်ရတာ ….။\nကိုယ် ကြိုက်တာကိုယ်လုပ်…၊ ဘယ်သူမှ ကယ်တင်ရှင်မဟုတ် ၊ ဖန်ဆင်းရှင်မဟုတ်၊\nဘယ်တယောက်မှ ဘ၀ လွတ်မြောက်ရေးရာ ထောက်ကူပေးနိုင်သူမဟုတ်…။\nလစ်ချင်လစ် တစ်ချင်တစ် … စနစ်ကြောင့် လူကြောင့် မဟုတ်ဘူး…\nမှန်ကြည့်ရင် အထဲက လှောင်ပြုံးပြုံးပြနေမယ့် ငတိကြောင့်ဗျ ……။\nခင်ဗျား တနေ့ တနေ့ မှန်ထဲက ငတိကို ဘယ်နှခါ လှောင်ပြုံးပြုံးပြနိုင်ဘီလဲ…?\nဒမော့ခွက်စီတွေ … လစ်ဘရယ်တွေ …. ဖက်ဒရယ် တွေ နောက်မှပြော…\nမှန်ထဲက ကိုယ့်အရိပ်ကို ကိုယ် လွှမ်းမိုးနိုင်ပီလား အရင်ပြော….။ အဲ့ဒါပဲ….\npooch says: Transformation မဟုတ်ဖူးလား\nTransormation ရှိဘူးလားလို့ပါ ငါက သူရဲကြောက်လို့ မှန်မကြည့်ဖူး Log in to Reply\tWas this answer helpful?LikeDislike 9265\nဦးကြောင်ကြီး says: ပုရ်ှကိုခြစ်တယ်။ ပုရ်ှလေးကို ကုန်းပိုးပီး ဧဝက်တောင်ထိပ် တက်ခြင်သယ်။ ခြစ်မှာလားပုရှ်.. ခြစ်ယအောင်နော်….


Home » Drama, Essays.. » ဇွဲဆု\nပူလောင် ပြင်းရှတဲ့ ဧပြီလရဲ့ နေလည်ခင်း အပူဒဏ်ကိုအလူးအလဲ ခံစားရင်းက ညနေပိုင်းရောက်တော့ လက်ဖက်ရည်ဆိုင်ဖက် ထွက်လာခဲ့တယ် ။ နေ၀န်းနီ တို့မြို့မှာက လည်ပတ်စရာ မရှိ ပန်းခြံ မရှိ ရုပ်ရှင်ရုံ မရှိ (ရုံအခွံတော့ရှိသေး တစ်နှစ်လုံးနေမှ ဝါဆိုလပြည့်နေ့ရယ် တန်ဆောင်တိုင် လေးငါးရယ်ရယ်ပဲ ပြတယ် ) မာဆတ် ကေတီဗွီ (No) နိုး ။ ကန်ကြီးကြီးမားမားဆိုတာလည်း နတ္တ္ထိ ။ စိတ်ပြေလက်ပျောက် လမ်းလျှောက်ထွက်စရာမရှိ ။ ပိုက်ဆံ လေးပိုပိုလျှံလျှံ ရှိရင်တော့ ဖော်ဖော်ရွေရွေ လောကွပ်လျှော်မဲ့ ဘီယာဆိုင်တွေပဲရှိတယ် ။ နို့မဟုတ်ရင်တော့ ညနေပိုင်း ပိုက်ဆံ နှစ်ရာနဲ့ လက်ဖက်ရည်တစ်ခွက်သောက် လမ်းသွားလမ်းလာလေးထိုင်ကြည့် ။ အကြမ်းအိုးနှစ်လုံးလောက်သောက်ရင်း လေကန် လို့ရတဲ့ လက်ဖက်ရည်ဆိုင်လေးကို မသွားရမနေနိုင် အစွဲအလမ်းတစ်ခုလို တပ်မက်စွာ ထိုင်ပေရော့ပဲ ။ အလုပ်လက်မဲ့ဘ၀မှာ တစ်နေကုန် အိမ်မှာထိုင်ရတာငြီးငွေ့လာတော့လည်း ညနေပိုင်းကျရင် သွားနေကျ လက်ဖက်ရည်ဆိုင်လေးဆီ ရောက်ရောက်သွားရပေါ့ ။\nထိုင်နေကျ လက်ဖက်ရည်ဆိုင်လေးရောက်တော့ သူငယ်ချင်းတစ်ယောက်က ဘောလုံးပွဲ အကြောင်းမေးတာနဲ့ ပွဲစဉ်လေး အင်တာနက်ဖွင့်ကြည့်ပေး ။ အင်တာနက်ဖွင့်ရင်း မထူးပါဘူးလေဆိုပြီး မေးလ်လေးပါ စစ်လိုက်ဦးမှ ဆိုပြီး မေးလ်ဖွင့်လိုက်တော့ ထူးထူးခြားခြား မေးလ်တစ်စောင်ရောက်နေပါရောဗျာ ။ ဘယ်သူ့ဆီက ထင်သလဲ ။ ကျုပ်တို့ သူဂျီး ဆီကမေးလ်ဗျ ။ စာမူခ တစ်သိန်းပေးဖို့ဆက်သွယ်တာပါ ဇွဲဆု ပေါ့ တဲ့ ။ အဟိ ။ အဲ့သာနဲ့ ရွာထဲပြန်၀င်ကြည့်တော့ နေ၀န်းနီ ပွိုင့်က 99167 လား အဲ့လောက်ပဲ ရှိသေးတာ ။ နေ၀န်းနီ ပြုံးမိတာက ဇွဲဆု ဆိုတာကိုရယ်ပါ ။ နေ၀န်းနီ ရွာထဲစရောက်တာက ၂၀၁၀ စက်တင်ဘာ လထဲမှာ ။ ပို့စ်မတင်ရဲလို့ ကြည့်နေတာက ဆယ်ရက်လောက် ။ ပို့စ် စတင်တာက \n၂၀၁၀ စက်တင်ဘာ၂၅ ကော်မန့် တစ်ခုမှ မရ ။\nကွန်မန့် ၂ခု စရ ။ ဒါတောင် ၂၀၁၁ ဇွန်လကျမှ ရတာပါ ။\n…….. ။ ပို့စ် လေးရာကျော် ကောင်း ကောင်း မကောင်းကောင်း အတင်ခံပေးတဲ့ ဒီရွာကြီးကို ဘယ်တော့မှလည်း မခွဲပါဘူးလို့ …….. ။\nMany Congratulations A Ba Ni!\nPlease be still with us. :))\nကွန်ဂရက်ကျူလေးရှင်းပါ အဘနီ … Bravo ပါဗျို့…\nပို့စ် လေးရာကျော် ကောင်း ကောင်း မကောင်းကောင်း အတင်ခံပေးတဲ့ ဒီရွာကြီးကို ဘယ်တော့မှလည်း မခွဲပါဘူးလို့ …….. ။\nအဲဒါကြောင့်..နောက်ဆို.. တပါတ်မ၀င်ပဲနေရင်.. ပွိုင့်၁၀၀၀ ပြန်နှုတ်စနစ်များတောင်လုပ်မလား… လို့..။\nလောလောဆယ်တော့.. မန်ဘာအသစ်ဝင်သူတိုင်းကို.. ၆ထောင်ကျပ်ကနေ… ၁သောင်းတိုးပေးထားလိုက်ကြောင်း…။\nဇွဲဆုရသွားတဲ့ ဆြာနီ လက်ဘက်ရည်တိုက်ပါ..\n၀ူး ဂ မန်းဒလေး ဂမို့လား ? မန်းဒလေး လာဖို့ ကိုပေါက်တို့ ကိုပေတို့ နဲ့ ချိန်ထားသဗျ ။ လက်ဖက်ရည်တင်မဟုတ်ပါဝူး ။ ကြိုက်တာသောက်လို့ရပါတယ် ။\n.ဟုတ်တယ် အဘနီ။ ကွန်မင့်တွေက ချက်ချင်းပြန်ဖြေပေးနိုင်မှ တဖြည်းဖြည်း ကွန်မင့်များတာ။ ကျမလည်း အဲဒါတွေ မသိဘူး။ ကွန်မင့်တစ်ခုကို ပြန်ဖြေရကောင်းမှန်း မသိဘူး။ ပို့စ်တင်ပြီးရင် ခဏခဏ ဖွင့်ကြည့်၇မှာကိုလည်း မသိဘူး။ ကျမဆို ပေါင်းသင်းဆက်ဆံရေး အရမ်းညံ့တယ်။\nနိ တိတ်တိတ်မနေရင် နာ ဆဲ ဒေါ့မယ်။\nဒလောက် ဘယ်အရာမှမမြဲတဲ့ လောက ဖရိုဖရဲကြှီးထဲမယ်\nအဘနီဆိုတာ ကျမတို့ရွာထဲဝင်ခါစကတည်းက တွေ့နေရတဲ့ ရွာ့ဆယ်လီတစ်ယောက်ပေ့ါ။\nအဲလိုပွိုင့်ကို မတွက်ပဲရွာထဲဝင်တဲ့ ရွာသူားကမှ သဂျီးအတွက်ပိုတွက်ခြေကိုက်မယ်။\nအာဂပြောခဲ့ဖူးသလို နောက်မျိုးဆက်ကို ယူဇာနိမ်းနဲ့ ပ့ါစ်ဝေ့ါပေးရတဲ့အထိတော့ မဖြစ်လောက်ဘူး ထင်ပါရဲ့။ :p:\nဂုဏ်ယူပါတယ် ဘနီ… ပို့စ် ၄၀၀ ကျော်ဆိုတာကြီးကိုလည်း မျက်လုံးအပြူးသားနဲ့ ကြည့်သွားပါတယ်လို့..\nကျတော်လည်းအဲ့အချိန်လောက်ရောက်တာပဲ ပို့စ်တွေတင်ပြီး မဖတ်ဖြစ်တာနဲ့ ဇွဲဆုကိုမရသေးဘူး။ အခု ရအောင်ကြိုးစားလိုက်ဦးမယ်။


မတျ 19, 2019 – Healthy Life Journal\nမတော်တဆ ထိခိုက်မှုကြောင့် ခေါင်းထိသွားတယ် . . .\nမေး. ပြီးခဲ့တဲ့ ၁၀ ရက်ကျော်က ကျွန်တော့်သူငယ်ချင်း ဆိုင်ကယ်နဲ့ ကားတိုက်မိပါတယ်။ သူငယ်ချင်းမှာ ဆိုင်ကယ်စီးဦးထုပ်ပါပေမယ့် အံလွဲနေတော့ ခေါင်းနည်းနည်း ထိသွားပါတယ်။ ဖြစ်ကာစမှာ နားရွက်ထဲက သွေးတွေ ထွက်လာပါတယ်။ ဒါနဲ့ မန္တလေးက – – – ဆေးခန်းကို...\nဆေးလိပ်သောက်သူ၏ အဆုတ်သန့်စင်စေမည့် ဆေးဖက်ဝင်အရည်တစ်မျိုးကို လေ့လာသူတို့မျှဝေ\n၊ ကိုထက် ၊ ဆေးလိပ်သောက်တာကြောင့် အဆုတ်ထိခိုက်မှုမဖြစ်အောင် ဆေးလိပ်ဖြတ်တာက အကောင်းဆုံးဖြစ်ပေမယ့် ဆေးလိပ်မဖြတ်နိုင်သေးသူတွေအတွက် အဆုတ်သန့်စင်စေမယ့် ဆေးဖက်ဝင်အရည်တစ်မျိုးကို လေ့လာသူတွေက မျှဝေလိုက်ပါတယ်။ အဆုတ်သန့်စင်စေမယ့် ဆေးဖက်ဝင်အရည်မှာ ချင်း(ဂျင်း)၊ ကြက်သွန်နီ၊ ဆနွင်းမှုန့်၊ ကြက်သွန်ဖြူ၊ ရေတစ်လီတာ၊ သဘာဝအချို (စတီးဗီးယားအရွက်နဲ့လုပ်တဲ့ သကြား)နဲ့...


လီဗာပူးလ်ထက် ယူနိုက်တက် (သို့) ချယ်လ်ဆီး တစ်သင်းသင်းကိုသာ တီမိုဝါနာပြောင်းရွှေ့သင့်ကြောင်း ဟာမန်းတိုက်တွန်း – News\nလီဗာပူးအသင်းကွင်းလယ်ကစားသမားဟောင်းတစ်ဦးဖြစ်တဲ့ ဒီယက်မာဟာမန်းကတော့ လိုက်ဇစ်အသင်းမှာ ခြေစွမ်းပြကစားနေတဲ့ ဂျာမဏီတိုက်စစ်မှူး တီမိုဝါနာအနေနဲ့ လီဗာပူးလ်အသင်းထက် ယူနိုက်တက် ဒါမှမဟုတ် ချယ်လ်ဆီးအသင်းတွေကိုသာပြောင်းရွှေ့သင့်ကြောင်းတိုက်တွန်းပြောဆိုခဲ့တယ်လို့ Goal. com ကဖော်ပြသွားခဲ့ပါတယ်။ အသက် ၂၃နှစ်အရွယ်ရှိ တီမို ဝါနာဟာလက်ရှိရာသီ လိုက်ဇစ်အသင်းနဲ့ ပြသနေတဲ့ ခြေစွမ်းကြောင့် ဥရောပအသင်းကြီးအများစုရဲ့ စောင့်ကြည့်ခြင်းခံနေရသူတစ်ဦးဖြစ်ပြီး ၀ါနာကတော့ လီဗာပူးလ် အသင်းနဲ့ သတင်းတွေထွက်ပေါ်နေတာက သူ့အတွက်တော့ ဂုဏ်ယူစရာဖြစ်ကြောင်းထုတ်ဖော်ပြောဆိုထားတာရှိပါတယ်။\n၀ါနာက ဥရောပအသင်းကြီး တစ်သင်းကို ပြောင်းရွှေ့ဖို့သူ့အနေနဲ့ အသင့်ဖြစ်နေပေမယ့် လီဗာပူးလ်အသင်းကတော့ သူ့အတွက် အကောင်းဆုံးနေရာ ဖြစ်မယ်မထင်ပါဘူး။ လီဗာပူးလ်အသင်းနဲ့ သတင်းတွေထွက်နေပေမယ့် လီဗာပူးလ်မှာ သူ့ရဲက ကစားပုံက အံဝင်ပါ့မလားဆိုတာတော့ မေးခွန်းထုတ်စရာရှိပါတယ်။ ၀ါနာက ကွင်းလယ်ကနေ တိုက်စစ်ကို ထိုးဖောက်ကစားသူတစ်ဦးဖြစ်ပြီး လီဗာပူးလ် အခုလက်ရှိကစားနေသူက ဖာမီနိုပါ။ ဒါကြောင့်သူတောင်ပံထွက်ကစားမယ်ဆိုလည်း မာနေး နဲ့ ဆာလာတို့ရှိနေပါတယ်။ ဒီလိုဆိုရင်တော့သူ့အတွက် ပွဲထွက်ခွင့်က အာမခံမှုရှိမှာ မဟုတ်တော့ပါဘူး၊ ဒါကိုသူလည်း နှစ်သက်မယ်မထင်ပါဘူး ကျွန်တော်ကတော့ ၀ါနာက လီဗာပူးလ်ထက် ချယ်လ်ဆီး ယူနိုက်တက်တို့နဲ့ ပိုအဆင်ပြေမယ်ထင်ပါတယ်” လို့ ဟာမန်းကပြောဆိုသွားခဲ့ပါတယ်။\nလီဗာပူးအသငျးကှငျးလယျကစားသမားဟောငျးတဈဦးဖွဈတဲ့ ဒီယကျမာဟာမနျးကတော့ လိုကျဇဈအသငျးမှာ ခွစှေမျးပွကစားနတေဲ့ ဂြာမဏီတိုကျစဈမှူး တီမိုဝါနာအနနေဲ့ လီဗာပူးလျအသငျးထကျ ယူနိုကျတကျ ဒါမှမဟုတျ ခယျြလျဆီးအသငျးတှကေိုသာပွောငျးရှသေ့ငျ့ကွောငျးတိုကျတှနျးပွောဆိုခဲ့တယျလို့ Goal. com ကဖျောပွသှားခဲ့ပါတယျ။ အသကျ ၂၃နှဈအရှယျရှိ တီမို ဝါနာဟာလကျ ရှိရာသီ လိုကျဇဈအသငျးနဲ့ ပွသနတေဲ့ ခွစှေမျးကွောငျ့ ဥရောပအသငျးကွီးအမြားစုရဲ့ စောငျ့ကွညျ့ခွငျးခံနရေသူတဈဦးဖွဈပွီး ဝါနာကတော့ လီဗာပူးလျ အသငျးနဲ့ သတငျးတှထှေကျပျေါနတောက သူ့အတှကျတော့ ဂုဏျယူစရာဖွဈကွောငျးထုတျဖျောပွောဆိုထားတာရှိပါတယျ။ ဝါနာက ဥရောပအသငျးကွီး တဈသငျးကို ပွောငျးရှဖေို့သူ့အနနေဲ့ အသငျ့ဖွဈနပေမေယျ့ လီဗာပူးလျအသငျးကတော့ သူ့အတှကျ အကောငျးဆုံးနရော ဖွဈမယျမထငျပါဘူး။ လီဗာပူးလျအသငျးနဲ့ သတငျးတှထှေကျနပေမေယျ့ လီဗာပူးလျမှာ သူ့ရဲက ကစားပုံက အံဝငျပါ့မလားဆိုတာတော့ မေးခှနျးထုတျစရာရှိပါတယျ။ ဝါနာက ကှငျးလယျကနေ တိုကျစဈကို ထိုးဖောကျကစားသူတဈဦးဖွဈပွီး လီဗာပူးလျ အခုလကျရှိကစားနသေူက ဖာမီနိုပါ။ ဒါကွောငျ့သူတောငျပံထှကျကစားမယျဆိုလညျး မာနေး နဲ့ ဆာလာတို့ရှိနပေါတယျ။ ဒီလိုဆိုရငျတော့သူ့အတှကျ ပှဲထှကျခှငျ့က အာမခံမှုရှိမှာ မဟုတျတော့ပါဘူး၊ ဒါကိုသူလညျး နှဈသကျမယျမထငျပါဘူး ကြှနျတျောကတော့ ဝါနာက လီဗာပူးလျထကျ ခယျြလျဆီး ယူနိုကျတကျတို့နဲ့ ပိုအဆငျပွမေယျထငျပါတယျ” လို့ ဟာမနျးကပွောဆိုသှားခဲ့ပါတယျ။\nအေဗရာဟမ် ကို လစာတိုးမြှင့်ပြီး ကာလရှည် သက်တမ်းတိုးစာချူပ် ချူပ်ဆိုသွားဖို့ ပြင်ဆင်နေတဲ့ ချယ်လ်ဆီး\nယူနိုက်တက် ရဲ့ လက်ရှိအခြေအနေဟာ နည်းပြမော်ရင်ဟိုမှာ တိုက်ရိုက် တာဝန်ရှိသလို ကစားသမားတွေဘက်မှာလည်း တာဝန်ယူမှု ၊ တာဝန်ခံမှုတွေရှိနေတယ်လို့ သုံးသပ်သွားတဲ့ ရွိုင်ယန်ဂစ်\nဖာနန်ဒက်စ်ကြောင့် ပိုပြီးကြိုးစားအားထုတ်နေတဲ့ ပေါ့ဂ်ဘာ


Hip Resurfacing (ပေါင်ရိုးထိပ် အစားထိုးပြုပြင်ခြင်း) - Hello Sayarwon\nHip Resurfacing (ပေါင်ရိုးထိပ် အစားထိုးပြုပြင်ခြင်း)\nDr. Thant Zin မှ ရေးသားသည်။ 12/05/2020 တွင် ပြန်လည်ပြင်ဆင်ခဲ့သည်။\nရောဂါအဖြေရှာခြင်း နှင့် ကုသခြင်း\nပေါင်ရိုးထိပ် အစားထိုးပြုပြင်ခြင်းဆိုတာ ဘာလဲ\nပေါင်ရိုးထိပ် အစားထိုးပြုပြင်ခြင်းဆိုတာ ဆိုးဆိုးရွားရွား ရောင်ရမ်းနေတဲ့ ပေါင်ရိုးထိပ်ပိုင်းကို အစားထိုး လဲလှယ်ခြင်း ဖြစ်ပါတယ်။\nအဆစ်ရောင်ခြင်းဟာ အဆစ်ပေါင်းများစွာကို ထိခိုင်ပျက်စီးစေတဲ့ ရောဂါပဲ ဖြစ်ပါတယ်။ အဖြစ်အများဆုံး ပြသနာကတော့ အရိုးအဆစ်ရောင်ခြင်းဖြစ်ပြီး အဆစ်ဟာ တဖြည်းဖြည်း ပျက်စီးလာပါတယ်။ နောက်ဆုံးမှာ အဆစ်ကို ဖုံးအုပ်ပေးထားတဲ့ အရိုးနုတွေကိုပါ ပျက်စီးလာစေပါတယ်။ ဒီလိုဖြစ်တဲ့အခါ နာကျင်ခြင်း တောင့်တင်းခြင်း ဝေဒနာတွေကို ခံစားရတတ်ပါတယ်။\nပေါင်ရိုးထိပ် အစားထိုးပြုပြင်ခြင်းဘာကြောင့် ပြုလုပ်သလဲ\nပေါင်ရိုးထိပ်အဆစ်ပိုင်းရဲ့ ရောင်ရမ်းမှုဆိုးရွားလာတဲ့အခါ အရိုးအဆစ်တခုလုံးကို အစားထိုးခြင်း၊ ပေါင်ရိုးထိပ်ပိုင်းကို ပြန်လည်ပြုပြင်ခြင်း စတဲ့နည်းလမ်းတွေ ဆောင်ရွက်ဖို့ လိုပါတယ်။ ၂မျိုးစလုံးဟာ အစားထိုးနည်းလမ်းတွေဖြစ်ပြီး သိသာတဲ့ ကွဲပြားခြင်းတွေ ရှိပါတယ်။ ငယ်ရွယ်တဲ့ လူနာတွေဆိုရင်၊ မကြာခဏခွဲစိတ်နေရမယ်ဆိုရင် ပေါင်ရိုးထိပ်ပိုင်းပြန်လည် ပြုပြင်တာဟာ အဆစ်တခုလုံး အစားထိုးလိုက်ခြင်းထက် ပိုကောင်းပါတယ်။\nဒီနည်းလမ်းမှာ အရိုးမျက်နှာပြင်ကို အကန့်အသတ်နဲ့ပဲ ဖြတ်ထုတ်တာမို့ ခွဲစိတ်ပြီးချိန်မှာ လှုပ်ရှားမှု ကြီးကြီးမားမားတွေ ပြန်လည်လုပ်ကိုင်နိုင်စေဖို့ အထောက်အကူပြုပါတယ်။\nပေါင်ရိုးထိပ် အစားထိုးပြုပြင်တဲ့အခါ ဖြစ်နိုင်ခြေအန္တရာယ်တွေက ဘာတွေလဲ\nတခြားခွဲစိတ်နည်းတွေလိုပဲ ဖြစ်နိုင်ခြေ အန္တရာယ်တွေ ရှိပါတယ်။ ဖြစ်နိုင်ခြေတွေကတော့\nပေါင်ရိုးလည်ဆစ်ပိုင်းကျိုးခြင်း။ ဒီနည်းလမ်းနဲ့ ကုသမှုခံယူတဲ့ လူနာအနည်းငယ်မှာ ဖြစ်တတ်ပါတယ်။ ဒီပြသနာဖြစ်ရင် အဆစ်တခုလုံး အစားထိုးခွဲစိတ်ဖို့ လိုအပ်ပါတယ်။\nအစားထိုးသည့်နေရာမှ သတ္တုဓါတ်မှုန်များ ဖြစ်ပေါ်ခြင်း\nပေါင်ရိုးထိပ် ပြုပြင်ခွဲစိတ်ရန် ပိုမိုခက်ခဲခြင်း\nပေါင်ရိုးအစားထိုးခြင်းမှ ဆောင်ရွက်နိုင်စွမ်း တဖြည်းဖြည်း ကျဆင်းလာခြင်း\nအမျိုးသမီးများ ပေါင်ခြံတဝိုက် ရောင်ရမ်းခြင်း\nသွေးခဲခြင်း၊ သွေးယိုခြင်း စတာတွေ ဖြစ်တတ်ပါတယ်။\nခွဲစိတ်မှုမခံယူခင်မှာ ဖြစ်နိုင်ခြေအန္တရာယ်တွေနဲ့ နောက်ဆက်တွဲပြသနာတွေကို သိထားသင့်ပါတယ်။ သိလိုတာတွေရှိရင် ဆရာဝန်နဲ့ တိုင်ပင်နိုင်ပါတယ်။\nပေါင်ရိုးထိပ် အစားထိုးပြုပြင်ခြင်း မပြုလုပ်မီ ဘာတွေပြင်ထားရမလဲ\nသင့်အနေနဲ့ မကြာသေးမီက ဘာဆေးတွေ သောက်နေသလဲ၊ ဓါတ်မတည့်ခြင်း ဘာရှိလဲ၊ လက်ရှိ ကျန်းမာရေး အခြေအနေ စတဲ့ကိစ္စတွေကို ဆရာဝန်နဲ့ ဆွေးနွေးရပါမယ်။ မခွဲစိတ်ခင်မှာ မေ့ဆေးဆရာဝန်နဲ့ တွေ့ဆုံပြီး တိုင်ပင်နိုင်ပါတယ်။ မခွဲစိတ်ခင် ဘယ်ချိန်မှာ စားသောက်ခြင်းကို ရပ်တန့်ရမယ်ဆိုတဲ့ ညွှန်ကြားချက်တွေကို လိုက်နာဖို့ အရေးကြီးပါတယ်။\nသင့်ရဲ့အိမ်မှာရှိတဲ့ ပရိဘောဂပစ္စည်းတွေကို အလိုက်သင့် ရွှေ့ပြောင်းထားဖို့ လိုပါတယ်။ ခွဲစိတ်ပြီးချိန်မှာ လေ့ကျင်မှုတွေ အလွယ်တကူပြုလုပ်နိုင်စေဖို့ ဖြစ်ပါတယ်။ ဒီမတိုင်ခင်မှာ ဆရာဝန်နဲ့ ဆွေးနွေးတာ အကောင်းဆုံးပါပဲ။\nပေါင်ရိုးထိပ် အစားထိုးပြုပြင်ခြင်း လုပ်ဆောင်နေစဉ် ဘာဖြစ်နိုင်လဲ\nခွဲစိတ်မှုဟာ တနာရီကနေမိနစ် ၉၀ထိ ကြာနိုင်ပါတယ်။\nခွဲစိတ်ဆရာဝန်ဟာ ပေါင်ရဲ့ဘေးတနေရာကို ခွစြိတ်ပြီး ဒဏ်ဖြစ်နေတဲ့ အဆစ်မျက်နှာပြင်ပိုင်းကို ဖယ်ထုတ်ပါလိမ့်မယ်။ ပြီးရင် သတ္တုနဲ့လုပ်ထားတဲ့ အဆစ်ပိုင်းကို ထည့်သွင်းပါလိမ့်မယ်။\nအစားထိုးတဲ့ အစိတ်အပိုင်းကို အရိုးနဲ့ တွဲဆက်ဖို့ အခရိုင်လစ်ကော် ဒါမှမဟုတ် အထူးကော် အမျိုးအစားကို အသုံးပြုပါလိမ့်မယ်။\nသိလိုတဲ့အချက်တွေရှိရင် စိုးရိမ်ပူပန်မှုတွေရှိရင် ပိုသိရအောင် သင့်ရဲ့ခွဲစိတ်ဆရာဝန်နဲ့ တိုင်ပင်ပါ။\nဆေးရုံမှာ ၃ရက်ကနေ ၇ရက်ထိ နေပြီးတဲ့အခါ အိမ်ပြန်နိုင်ပါတယ်။\nရက်သတ္တပတ်အနည်းငယ်လောက် ချိုင်းထောက်ဖြစ်ဖြစ် အထောက်အကူကိရိယာတခုဖြစ်ဖြစ်သုံးပြီး လမ်းလျှောက်သင့်ပါတယ်။\nလေ့ကျင့်ခန်း ပုံမှန်လုပ်ခြင်းဟာ ပုံမှန်လှုပ်၇ှား သွားလာနိုင်တဲ့ အနေအထားကို မြန်မြန် ရောက်နိုင်ပါတယ်။ လေ့ကျင့်ခန်းမလုပ်ခင်မှာ ဆရာဝန်နဲ့ တိုင်ပင်ပါ။\nဒီနည်းနဲ့ ကုသမှုခံယူတဲ့ လူအများစုဟာ လုံးဝသက်သာသွားကြပါတယ်။ နာကျင်မှုတွေ သိသိသာသာ သက်သာသွားပြီး ပိုပြိး လမ်းလျှောက်လို့ ကောင်းလာပါတယ်။\nဒါပေမယ့် ဖန်တီးထားတဲ့ ပေါင်ဆစ်ဟာ နဂိုအဆစ်လိုတော့ ခံစားမှုကို မရနိုင်စေပါဘူး။ ဆရာဝန်ချိန်းဆိုတိုင်းမှာ ပုံမှန်\nပြန်လည်ပြသခြင်းကို ရေရှည်လုပ်ဆောင်သွားဖို့ လိုပါတယ်။\nHip Resurfacing. http://emedicine.medscape.com/article/1358168-overview. Accessed July 16, 2016.\nHip Resurfacing. http://orthoinfo.aaos.org/topic.cfm?topic=A00586. Accessed July 16, 2016.\nHip resurfacing. http://www.bupa.co.uk/health-information/directory/h/hip-resurfacing. Accessed July 16, 2016.


rar file error [Problem]\nMyanmar IT Resource Forum » HELP ZONE » » Other Problems » rar file error [Problem]\n1 rar file error [Problem] on 11th April 2010, 4:37 pm\nrar ဖိုင်တွေကိုဖြည်လိုက်ရင် (Extract) လုပ်လိုက်ရင် CRC fail ဆိုပြီး error msg တစ်ခုပြပြီး ဘာဖိုင်မှမရလိုက်ဘူး ... အဲဒါကို ဘယ်လိုလုပ်ရမလဲဆိုတာ လမ်းညွှန်ပေးပါဦးဗျာ... အခုကျနော် rar repair tool ကိုသုံးကြည့်ပြီးပြီ ... မရပါဘူးဗျာ... ဆိုင်လားမဆိုင်လားမသိပေမယ့် အခုကျနော် rar ထဲက repair archive ဆိုတာကိုလည်း auto ပြင်ခိုင်းကြည့်တယ် ... မရပါဘူးဗျာ... ဘယ်လိုနည်းလမ်းများရှိကြသေးလဲဆိုတာလမ်းညွှန်ပေးပါဦးဗျာ...\n2 Re: rar file error [Problem] on 11th April 2010, 6:34 pm\nကို Mars ရေ.\nRar file ဖန်တီးနေတုန်း Something failure ပေါ့နော်..\nတစ်ခုခုပေါ့ ချို့ ယွင်းမှုရှိရင်လဲ ဖြစ်တတ်တယ်\nအဲဒါဆို ပြန်ဖြည်ရင် error တက်တတ်တယ်.\nရှာလို့ ရမယ်ဆို အသစ်သာ ထပ်ဒေါင်းလိုက်တာကောင်းမယ်ထင်တယ်ဗျ\nဦးနှောက်စားခံမနေပါနဲ့ (တစ်ကယ်တော့ ကျနော်မသိလို့ ပါ)\n3 Re: rar file error [Problem] on 11th April 2010, 9:06 pm\nကျနော်က အကျိုးအကြောင်းသိချင်တာပါ.... ဘာလို့များ rar ဖိုင်တွေအတွဲလိုက်ဒေါင်းပြီးလို့ ပြန်ဆက်တဲ့အခါ အဲလိုမျိုးတွေကြုံနေရလဲဆိုတာ မသိလို့... တစ်ခြား HJ Split တို့ ဘာတို့နဲ့ခွဲထားတာတွေကို ပြန်ဆက်ရင် ဘာမှမဖြစ်ဘူး... rar နဲ့ဆို 10 ခါဆို7ခါလောက်က အဲလို error တတ်တော့ ဆွဲထားတာတွေအလကားပဲ... ပြန်ဆွဲတော့လည်း မထူးဘူးဆိုတော့ စပြီးဖိုင်တွေစခွဲကတည်းများဖြစ်တာလားမသိဘူး... အဲလိုမျိုးတွေဆို ဘယ်လိုများပြန်လည်ပြုပြင်လို့ရမလဲဆိုတာသိချင်တာပါ... ကျေးဇူးပဲဗျာ...\n4 Re: rar file error [Problem]


Dr. Tint Swe's Writings: May 2020\nHepatitis C စီပိုးသည် ငပိုးမဟုတ်\ncပိုးရှိနေတဲ့သူနဲ့ တအိမ်ထဲနေရင် အလွယ်တကူ ကူးစက်နိုင်လားရှင့် ကျမသမီးလေးက ၇လ ပဲရှိသေးလို့ စိတ်ပူလို့ပါဆရာ\nHow to live with Hepatitis C positive person စီပိုးရှိသူနဲ့ အတူနေရသူတွေ https://doctortintswe.blogspot.com/2016/05/hepatitis-c-prevention.html\nC ပိုးလို့ရိုက်သင့်တယ်။ စီပိုးလို့ရေးရတာ ပိုမလွယ်ဘူးလား။ လူတိုင်းနီးပါးက အဲလိုပဲရိုက်ကြတယ်။ နားလည်ရ ခက်တယ် ငပိုး ရေးတာလိုလို။\nစာရိုက်တဲ့အခါ အင်္ဂလိပ်စာလုံးနဲ့ မြန်မာစာလုံးကြား တကွက်ခြာသင့်တယ်။ ဂဏန်းနဲ့စာလည်း တကွက်ခြာသင့်တယ်။ နားလည်ကရခက်လို့ ဖြစ်ပါတယ်။\nမြန်မာစာရေးနေရင်း အသက်ကို အင်္ဂလိပ်စာလုံးနဲ့ရိုက်ကြတာ ၈၀% လောက်ရှိတယ်။ ပိုလွယ်လို့လား။\nတချက် တချိန် တရုပ်\nFrance ပြင်သစ်ပို့စ်ကို ဖတ်ပြီး တချတ်လို့ရေးရတာလားလို့ မေးတယ်။ ကျေးဇူး။\nကင်းဝန်မင်းကြီးရေးတဲ့ လန်ဒန်မြို့သွား နေ့စဉ်မှတ်တမ်းစာတမ်းထဲက စာမျက်နှာ ၄၁၅ ကို ပုံရိုက်တာတာမှာ နံနက် တချတ်ထိုးအချိန်လို့ ရိုက်နှိပ်ထားတယ်။ စာအုပ်ကို ပြန်စစ်ကြည့်တယ်။\nစာမျက်နှာ ၄၁၆ မှာ ၂ ချက်တီးကျော်လို့ရိုက်ထားတယ်။ စာမျက်နှာ ၄၂၁ မှာလည်း ၄ ချက်တီးအချိန်လို့ ရိုက်ထားတယ်။ အဲတာကြောင့် ခဲစာလုံးစီတဲ့ အမှားဖြစ်နိုင်တယ်။ တချက်လို့ရေးလိုတာ ဖြစ်ပါမယ်။\nစာမျက်နှာ ၄၂၁ မှာပဲ ငါးနာရီတချိန်လို့ရေးတယ်။ တချိန်ကို တချိန်လို့သာရေးပါတယ်။\nFrench ကို မြန်မာတွေက ဘာကြောင့် ပြင်သစ်လို့ ခေါ်ရတာလဲဆရာ\nမြန်မာ့စွယ်စုံကျမ်းမှာ ပြင်သစ်နိုင်ငံ၊ ပါရစ်မြို့။\nကိုကိုမောင်ရေးခဲ့တာ ပါရီတွင်သောင်တင်ခဲ့စဉ်ကလို့ ရေးတယ်။ မှတ်မိသလောက် အဲတာထဲမှာ ပြင်သစ်လို့ ရေးမယ် ထင်တယ်။\nကင်းဝန်မင်းကြီးရေးတဲ့ လန်ဒန်မြို့သွား နေ့စဉ်မှတ်တမ်းစာတမ်းမှာ ပြင်သစ်နိုင်ငံ၊ ပါရစ်မြို့လို့ရေးတယ်။ သူက အဲဒီနိုင်ငံကို အစောဆုံးရောက်ခဲ့သူလို့ ယူဆရတယ်။ သေချာတာတော့ မှတ်တမ်းတင်ခဲ့သူဖြစ်တယ်။\nကျွန်တော်လည်း ဒိထက် မသိသေးပါ။ ဆောရီး။\nကင်းဝန်မင်းကြီးက နံနက်တချက်ထိုးအချိန်လို့ ရေးပါတယ်။ ကင်းဝန်မင်းကြီးထက် မြန်မာစာတော်သူတွေကတော့ တချက်ကို တချက်လို့ မရေးကြပါ။\n၁။ ပြင်သစ်က မွန်တွေရေးနဲ့နာမည်ပါ Francis ကို မွန်တွေက ပြင်သေတ် /pran sis/ လို့ခေါ်ပါတယ် အင်းဝ အနှစ်လေးဆယ်တိုက်ပွဲထဲက ထိတွေခေါ်ဝေါ်ခဲ့တဲနာမည်ပါ ပြင်သေတ်ကို ဗမာသံနဲ့ဖတ်ပြီး ပြင်သေတ် အသံထွက်တာပါ သေတ္တာ လို သေတ် လို့ဖတ်ခဲ့ပေမယ့် အသံတူ သစ် နဲ့အစားထိုးရေးသားပြိး အခုထိ ပြင်သစ်ဖြစ်နေတာပါ စကားလုံးပြောင်းလဲမှုက ပန်းဆယ်မျိုးထဲက ပန်းပဲမြို့နာမည်ထဲက ဖျာပုံ တို့နဲ့ ပုံစံဆင်ပါတယ်\n၂။ မိုးကုတ်ကျောက် လုံးချောသွေးပြီးသားတွေကိုလည်း ပါရစ်လို့ပဲ ခေါ်ကြပါတယ်ဆရာ။ ပြင်သစ်နိုင်ငံ ပါရစ်မြို့ရဲ့ဈေးကွက်မှာ လူကြိုက်များလို့ပါ။ ဖျာပုံက ဖျာပုင်ကို ဗမာလိုဖတ်ပြိး ပုင် အစား ပုံ ပြောင်းလိုက်တာ ပန်းဆယ်မျိုးထဲက ပန်းပဲက မူရင်းပါဠိစကားလုံး ပညာမှ ဉာ ဖြုတ် ပဉ် (ပန် /ပွန်း/ နဲ့အသံတူ) ကနေ မွန်စကားလုံး ပအေက်သဆင့်နောက်ပစ် နဲ့ရေးတဲ့ /ပစူးဝ်/ ကို ဗမာသံနဲ့ဖတ်ပြိး အသံထွက်လို့မရတဲ့ သဆင့်ကို ဖြုတ်ပြိး ပန်းပဲ ဖြစ်နေတာပါ အခြားပန်းတွေဖြစ်ပြိး ဗမာလို အဓိပ္ပါယ်လှယ်လို့မရတဲ့ ပန်းတမော့ (ကော်က္ပညာသို့ ကော်က္ဆစ္ပညာ) ပန်းတော့(စုလစ္မြန࿿းချြန࿿း အလွဆင္ပညာ) နဲ့ ပန်းတည်း (ကြေးပညာ သို့ ကြေးသြန࿿းပညာ) (တ္မံ= ကော်က࿿, ဍအ်= ဖောင࿿းကြ, တေ=ကြေး) တွေကျတော့ အသံကနေ လှယ်ထားတာပါ\nအဆွယ်အပွါး အစွယ်အပွါး ဘယ်တခုက အမှန်ပါလဲ ဆရာ။\nအစွယ်ကိုလိုသူ မိဖုရား၊ အသွားစေခိုင်းသူ မင်းဧကရာဇ်၊ (ဆဒ္ဒန်ဆင်မင်း၊ ဦးပုည)\nဟိုတနှစ်က စည်ပင်သာယာရွေးကောက်ပွဲပို့စ်တွေဖတ်ရတယ်။ မဲစွယ်တဲ့ပုံကြည့်ပါအုံး ဘယ်လောက် ရိုးစင်းလည်းဆိုတာ တဲ့။ (အမည် မထည့်တော့ပါ။ အားနာလို့)\nမင်္ဂလာပါဆရာခင်ဗျား အတိုင်ပင်ခံရဲ့ facebook စာမျက်နှာမှာ မုတ်သုန်လို့ သုံးထားပြီး အဓိပ္ပာယ်လည်း ဖွင့်ဆိုထားပါတယ်။ မြန်မာ့အဘိဓာန်ထဲမှာတော့ မုတ်သုံလို့ သုံးထားပြီး အဓိပ္ပာယ် တမျိုးဖွင့်ဆိုပြန်ပါတယ်။ မည်သည့် အသုံးနဲ့အဓိပ္ပာယ်ဖွင့်ဆိုချက်မှာ မှန်(လောက်)ပါလည်းခင်ဗျာ\nမနေ့တနေ့ကလည်း တယောက်က မေးသေးတယ်။ ကဝိဓဇသတ်ပုံကျမ်းမှာ မုတ်သုန်လေလို့ပါတယ်။ စကားမူရင်းက အာရပ် mausim ကနေလာပါသတဲ့။ အဲတာမှာတော့ ရာသီဥတုလို့ ဆိုလိုတယ်။\nThe word “monsoon” comes from the Arabic word mausim, meaning season. The word “monsoon” comes from the Arabic word mausim, meaning season. Basically, it describesaseasonal wind shift overaregion that is usually accompanied byadramatic increase in precipitation.\nရေဒီိယိုတခုက ဗျူးတယ်။ ရွေးကောက်ပွဲက ၅ လလောက်လိုတော့တာ ခပ်အေးအေးဖြစ်နေတာ ဘာကြောင့်လို့ ထင်ပါသလဲတဲ့။ အမေရိကန်အီလက်ရှင်ကို မေးတာမဟုတ်။\nကပ်ရောဂါကြောင့်က နည်းနည်းပါတယ်။ ကျွန်တော်တို့လူမျိုးက ကောက်ရိုးမီးဆန်တယ်။ သေချာနေတာအတွက် မပူပန်ကြာတာလည်း ဖြစ်နိုင်တယ်။\nနိုင်မဲ့ပါတီက နိုင်မှာပဲ။ လက်ရှိလူတွေကို အားမရတိုင်း တခြားလိုက်ရှာနေကြတာကတော့ နေ့တိုင်း။ တခြား ဆိုတာတွေကလည်း ထူးမခြားနားတွေ။ စားခဲ့ဝါးခဲ့ကြသူတွေက စိတ်ကောင်းဝင်ပြီလို့ ထင်မှတ်သူ မရှိ။\n၁၉၉၀ ကတည်းက တိုင်းရင်းသားနေရာတွေမှာ တိုင်းရင်းသားပါတီတွေက အနိုင်ရတာများခဲ့။ အခုလည်း သိပ်ထူးစရာမမြင်။\nအစိုးရအပေါ်မူမတည်။ လက်နက်ကိုင်ထားသူတွေအပေါ်သာ မူတည်တယ်။ မက်နေခဲ့တာကြာပြီး ဖြစ်စေချင်ကြတဲ့ အိပ်မက်ကောင်း။ ဆက်မက်ကြတာပေါ့။\nခက်ဦးမယ်။ ကန့်လန့်တိုက်နေသူတွေက အတည့်မလျှောက်သေးသ၍ ခက်မယ်။ တခုတော့ စဉ်းစားမိတယ်။ လက်ရှိ ဗခမက ခြေလှမ်းပြင်နေပြီ။ ဘယ်ဆီလည်း ပြောမရသေး။ တခုတခုတော့ တခုခုပဲ။ ခက်တာက သူ့မှာ ထူးချွန် အားကောင်းတဲ့ ပုဂ္ဂိုလ်ရေးစွမ်းရည် အခုထိ မမြင်။\nခိုင်မာပြည့်ဝမှုရှိတဲ့ အတိုက်အခံ ရှိသင့်ပါသလား။ ရှိလာမလား။\nမရှိသေး။ မထင်ပါ။ ရှိစေချင်တယ်။ အခုကစပြီး မက်သင့်ကြတဲ့ အိပ်မက်။\nဆရာရေ တစ်ယေက်လို့ မရေးရဘူး တယောက်လို့ ရေးရတယ်ဆိုတော့ နှစ်ယောက်လို့ မရေးရဘူးလား၊ နှယောက်လား။\nကျွန်တော်တို့သည် ဘယ်သောအခါမကမှ တပြေးညီ မဖြစ်ခဲ့ပါ။ ဆင်းရဲကြသည်။ ချမ်းသာကြသည်။ စာတတ်ကြသည်။ စာမတတ်ကြပါ။ ဘုရင်တွေလက်ထက်မှာ နန်းတော်ထဲမှာ ခစားရသူတွေ၊ ကျေးရွာဇနပုဒ် နယ်စွန်နယ်ဖျားမှာ နေရသူတွေ မတူခဲ့ပါ။\nလွတ်လပ်ရေးရပြီး ၁၄ နှစ်ကြာ သည်အတိုင်းသာ။ အဲတာနဲ့ ဗခက နေဝင်းအာဏာသိမ်းတော့ ဆိုရှယ်လစ်ဖြစ်လာတယ်။ အားလုံးတပြေးညီစေရမယ်။ လောကနိဗ္ဗာန်တည်ဆောက်တယ်။ ပါတီဝင်နဲ့ ပါတီမဝင်တော့ မတူ။ တင်းပြည့်နဲ့ အရန်မတူ။\nစာရေးနေကြတာ တယောက်တမျိုး။ တပြေးညီစေရမယ်လို့ လမ်းညွှန်တယ်။ မူကွဲ မရှိစေရ။ သတ်ပုံကျမ်းသစ် ထုတ်စေ။ အပြီးမသတ်လိုက်ပါ။ ၂၅ နှစ် ကြာတော့ အယ်လ်ဒီစီ တိုင်းပြည်ဖြစ်ပြီး၊ နောက်တနှစ်ကြာတော့ ပြိုကွဲရော။ မြန်မာ့ဆိုရှယ်လစ်ကို ရယ်စရာ ပြောကြတယ်။ လက်ငါးချောင်းကို ညီစေအောင် ရှည်နေတာတွေ ဖြတ်တဲ့။\nနောက်စစ်အစိုးရက ပိုစွမ်းတယ်။ သတ်ပုံကျမ်းသစ် ၁၉၉၁ မှာ ထုတ်နိုင်တယ်။ ဆိုရှယ်လစ်လိုမဟုတ်။ တတွေကို ဆွဲဆန့်ပေးပါတယ်။ လက်သုံးလုံးစာ စာအုပ်ကို ပြန်ထုတ်တော့ လက်လေးလုံးစာဖြစ်လာတယ်။ အဲဒီ တပြေးညီ သတ်ပုံကျမ်းကတော့ ကနေ့အထိ အသက်ဝင်တယ်။ ပဌမ မှားသတဲ့။ သမတ မှားသတဲ့။ ဗမာ မှားသတဲ့။\nကွန်မင့်တခု -မတစ်ဘဲနေမှာဆိုးလို့ တစ်ခိုင်းတာပါ တဲ့။\nဆိုး နဲ့ စိုး မှားနေတယ်။\nဆိုး နဲ့ စိုး၊ တက် နဲ့ တတ်၊ ပျောက် နဲ့ ပြောက်၊ အဲတာမျိုးက သတ်ပုံမတတ်လို့ မှားတာ။\nရ ကို က လို့ရေးတာ၊ P ထည့်ရေးတာ၊ မှု့ ရေးတာ၊ အဲလိုဟာက ထွင်တာ။\nမှာ ကို မာ၊ တွေ ကို တေ၊ ပြီး ကို ပီး၊ ဖြစ် ကို ဖစ် ရေးတာတွေက မတတ်တာရော ထွင်ချင်တာရော ရောပြီး မှားကြတာ။\nဟိုအရင်က တ အမှန်တွေကို စသတ်ခိုင်းတာက မြန်မာစာအဖွဲ့အမှား။\nမှားနည်းတွေ မတူပါ။ ဘယ်လိုမှားမှား၊ အမှားတိုင်းက အမှန်မဟုတ်ပါ။\nဒွေ ဒါ ဒယ် မာ\nအာဖျံကွီးဆရာ ကလေးဒွေ ယူဆော့ဒါနေမယ် ကျနော်လည်းဖြစ်ဖူးဒယ် ဆရာ့ ပို့စ် တခုမာ အားနာဘါဒယ်ဆရာ\nစာကို တမင်တကာဖျက်ရေးတာလို့ထင်တယ်။ ဒွေ၊ ဒါ၊ ဒယ်၊ မာ၊ ဘာဒယ်။\nဒွေ = ဒွေမေ ဘိက္ခဝေ (ဓမ္မစက္ကပဝတ္တနသုတ်)\nဒါ = ဒါယကာ၊ ဒါယိကာမ\nမာ = မာကျူရီဂြိုဟ်၊ မာကျော၊ မာမာချာ၊ မာဆရိုက်လုံချည်၊ မာယာလှည့်ဖျား၊ မာရသွန်ပြေးပွဲ၊ မာရေကျောရေပြော၊ မာလကာသီး၊ မာလကျင်ပိတ်စ။\nကိုယ်လိုလူတွေဆီ ကြိုက်သလိုရေးကြတာ ပြောရန်မရှိပါ။ ကျွန်တော့်ဆီကိုတော့ ရိုးရိုးရှင်းရှင်းလေးသာ ရေးပါရန်။\nဆရာရှင့် ကျွန်မ အသက် ၃၄ နှစ်ပါ ကလေးတယောက်ရှိပါတယ် ကျွန်မ သားအိမ်မှာ အကြိတ် (အကျိတ်) တွေ များကြီးဖြစ်နေတယ်လို့ ဆရာဝန်က ပြောပါတယ် သားအိမ် ထုပ် (ထုတ်) ရမယ်လို့ပြောပါတယ် မထုပ် (ထုတ်) ချင်ပေမယ်လဲ သားအိမ်မကောင်းဘူးဆိုတော့လဲ ထုပ် (ထုတ်) ရတော့မယ် သားအိမ်ထုပ် (ထုတ်) ပြီးရင် ဝလာတယ် အိမ်ထောင်ရေးအဆင်မပြေတော့ဘူး အလေးအပင်လဲမ မရတော့ဘူး အမျိုးမျိုးပြောနေကြလို့ပါ သားအိမ်ထုပ် (ထုတ်) ပြီးရင် ဘယ်လိုဖြစ်လဲ ဘယ်လိုနေထိုင်ရမလဲ သိချင်လို့ပါ ဆရာ\nသားအိမ်ထုတ်တာနဲ့တော့ ရာသီမလာ ကလေးမရတာသာဖြစ်မယ်။ မျိုးဥအိမ်တွေကျန်နေသေးရင် ဟော်မုန်း ဆက်ရနေမယ်။ အလေးအပင်ဆိုတာ ဗိုက်ခွဲလူနာတိုင်း အချိန်တခုထိသာ သတိထားရတယ်။\nဒေါက်တာခင်ဗျာ။ မင်းနားတထောင်၊ မင်းမြှောင်တသိန်း ဆိုတဲ့ ဆိုရိုးစကား အဓိပ္ပါယ် သိလိုပါတယ်။\nမင်း၊ ဘုရင်၊ သမတ၊ ဝန်ကြီးချုပ်တို့ဟာ တိုင်းပြည်တခုရဲ့ အမြင့်ဆုံးအုပ်ချုပ်သူတွေ ဖြစ်ကြတယ်။ အစိုးရတိုင်းမှာ သူလျိုထားကြတယ်။ သူတို့က အစီရင်ခံကြရလို့ မင်းလုပ်သူက ရာဇပလ္လင်ပေါ်မှာနေပေမဲ့ သူ့တိုင်းပြည်တွင်းမှာ ဘာတွေ ဖြစ်နေသလဲ သိနိုင်တယ်။\nမင်းအပါးမှာ ကပ်မြှောင်နေသူတွေကို ဆိုလိုတယ်။ အရည်အချင်းမရှိဘဲ ကပ်ဖါးရပ်ဖါးတွေဖြစ်ကြတယ်။ မင်းလိုလိုက် မင်းကြိုက်တင်သူတွေကိုလည်း ခေါ်နိုင်တယ်။မင်း၊ ဘုရင်၊ သမတ၊ ဝန်ကြီးချုပ်တိုင်းအနားမှာ အဲလိုလူတွေရှိတယ်။\nကျွန်တော့်မှာ ဖေ့စ်ဘွတ် ပေ့ခ်ျလည်းရှိတယ်။ ကြာပါပြီ။ မကြာခဏ ဒုက္ခပေးတယ်။ တမြန်နှစ်လောက်ကစပြီး ရိုးရိုး ဖေ့စ်ဘွတ်ကို ကွန်မြူနတီစတင်းဒက်ကြောင့်ဆိုပြီး ယာဘီဘလော့တယ်။ ၇-၈ ခါလောက်ခံရတယ်။ အခု အဲလို အလုပ်မခံရတာ နည်းနည်းတော့ ကြာပြီ။\nပေ့ခ်ျက ဂွကျနေတယ်။ ဒုက္ခသစ်ပေးတယ်။ ဒေါက်တာတင့်ဆွေ စာမျက်နှာ May9at 11:40 AM နောက် အသစ်တင်မရတော့။ ဘာကြောင့်မှန်း မသိ။\nMay 18 at 7:36 PM မှာတခါ Page ပြန်ရပြန်ပြီတဲ့။ ၃ ခုတင်လို့ရပြီး မရတော့ပြန်။ ဘာကြောင့်မှန်း မသိ။\nMay 28 at 9:53 PM ပြန်ရပြန်ပြီတဲ့။ ၃ ခုတင်လို့ရပြီး မရတော့ပြန်။ ဘာကြောင့်မှန်း မသိ။\nPage မှာ စာဖတ်သူ ပိုများသလားတော့ မသိ။ ဟိုအရင်က ပျက်ခဲ့တဲ့ Page မှာ စာအသစ်တိုင်တိုင်း ဖတ်တဲ့သူတွေ ထောင်ဂဏန်း သောင်းဂဏန်းရှိခဲ့တယ်။ ဟုတ်လား မဟုတ်လားတော့ မသိ။\nPage မှာ အသစ်သာတင်မရတာ အဲဒီက အင်ဘောက်စ်မှာ မေးခွန်းတွေလာတယ်။ ပြန်ဖြေလို့လည်းရတယ်။ ဘယ်လို နေရာကနေ စာရေးကြလည်း မသိ။ ကျွန်တော်မသိတာတွေက အတော်များတယ်။\nကျွန်တော့်အမြင်မှာ မြန်မာစာသင်ကြားနည်းတွေက ဟိုအရင်ကတည်းက ရှုပ်နေခဲ့တယ်။ အခုလည်း မရှင်းပါ။ စာသင်ခါစ ကျောင်းသားတွေအတွက် မလိုအပ်ပဲ ခက်ခဲစေတယ်။ လွယ်ကူရှင်းလင်းအောင် သင်ကြားပေးသင့်တယ်။\nသရအက္ခရာဆိုတာ ဘာလဲ။ စာအုပ် တအုပ်နဲ့တအုပ် မတူပါ။ တူသင့်တယ်။\nသရအက္ခရာ ၁၂ လုံးရှိတယ်။ အ၊ အာ၊ ဣ၊ ဤ၊ ဥ၊ ဦ၊ ဧ၊ အဲ၊ သြ၊ သြော်၊ အံ၊ အို။\nအဲတာကို အ၊ အာ၊ အိ၊ အီ၊ အု၊ အူ၊ အေ၊ အဲ၊ အော၊ အော်၊ အံ၊ အို လို့လည်းသုံးလာတယ်။\nဗျည်း (ဝဏ္ဏ) ၃၃ လုံးရှိတယ်။ က ကနေ အ အထိ။\nဗျည်းတွဲသင်္ကေတ ၄ ခုရှိတယ်။ ယပင့်၊ ရရစ်၊ ဝဆွဲ နဲ့ ဟထိုး။\nနှစ်ခုပေါင်း ဗျည်းတွဲသင်္ကေတ ၅ တွဲ။ ယပင့် + ဝဆွဲ၊ ရရစ် + ဝဆွဲ။ ယပင့် + ဟထိုး။ ဝဆွဲ + ဟထိုး။\nသုံးခုပေါင်း ဗျည်းတွဲသင်္ကေတ ၂ တွဲ။ ယပင့် + ဝဆွဲ + ဟထိုး။ ရရစ် + ဝဆွဲ + ဟထိုး။\nဗျည်းအသတ်တွေ ရှိတယ်။ က်၊ င်၊ စ်၊ ဉ်၊ ည်၊ တ်၊ န်၊ ပ်၊ မ်၊ ယ်။\nမာဂဓ၊ သက္ကတ (ဆန်းစ်ကရစ်) နဲ့ ပါဠိတွေကနေလာတဲ့စာလုံးတွေမှာ အသတ်တမျိုးရှိတယ်။ ဂ်။ ခ်။ ဇ်။ ဉ်။ ဋ်။ ဌ်။ ဏ်။ ဒ်။ ဓ်။ ဗ်။ ဘ်။ လ်။ ဝ်။ သ်။ ရ်။ သ်။ ဟ်။ ဠ်။\nအခြေခံသင်ပုန်းကြီး ၂၁ လုံးရှိတယ်။\nအ၊ အာ၊ အား၊\nအိ၊ အီ၊ အီး၊\nအု၊ အူ၊ အူး၊\nအေ၊ အေ့၊ အေး၊\nအဲ၊ အဲ့၊ အဲ၊\nအော၊ အော့၊ အော်၊\nအံ၊ အံ့၊ အံး။\nအက္ခရာ ခေါ် အတိုရေးသင်္ကေတ ၃ လုံး\n၏၊ ၍၊ ၌။\nအခြေခံသင်ပုန်းကြီး ၂၁ လုံးကနေ ပွါးလာတာက အောက်မြစ် (့  ) နဲ့ ဝိသဇ္ဇနီ ခေါ် ဝစ္စပေါက် (း)။ အဲတာတွေကို နုတ်ပယ်ပြီး အ၊ အာ၊ အိ၊ အီ၊ အု၊ အူ၊ အေ၊ အဲ၊ အော၊ အော်၊ အံ ၁၁ လုံး နဲ့ အို သရပါပေါင်းတော့ သရ ၁၂ လုံး ဖြစ်လာတယ်။\nဝစ္စပေါက်ဆိုတာ (း) ကိုခေါ်တာတော့ လူတိုင်းသိကြတယ်။ (့ ) က အောက်မြစ်။ အဲတာ ၂ ခုတွဲသိရတယ်။ အသံထွက် မတူကြပါ။ ကကြီးခခွေး အားလုံးကို အဲတာ ၂ ခုလုံး ထည့်ရေးထားတဲ့ စာလုံးတွေ မရှိပါ။ ငါး ရှိတယ်။ ငါ့ ရှိတယ်။ ကား ရှိပေမဲ့ ကာ့ မရှိ။\nနာမ်၊ နာမ်စား၊ နာမဝိသေသန၊ ကြိယာ၊ ကြိယာဝိသေသန တို့၏ အဓိပ္ပါယ်ကို ထူးခြားလေးနက်အောင် ကူညီထောက်ပံ့သော စကားလုံးသည် ပစ္စည်းဖြစ်သည်။ ပစ္စည်း (၃) မျိုး ရှိသည်။\n၃။ ပုဒ်ပြောင်းပစ္စည်း တို့ ဖြစ်သည်။\nမှု ဆိုရင်ပြည့်စုံနေပြီ။ အဲတာကို မှု့ လို့ရေးနေကြာ မှားတယ်။\nစာသင်ရာမှာ စာနဲ့ရေးပြတာက တခါတလေ ပိုနားရှုပ်စေတယ်။ အခေါ်အဝေါ်တွေကို ပါဠိနဲ့သင်နေရတာကိုက ခက်ခဲစေတယ်။ မြန်မာလိုလည်း တယောက်တမျိုးဖြစ်နေသေးတယ်။\nဝါစင်္ဂ ရှစ်ပါးသင်ရတယ်။ နာမ်၊ နာမဝိသေသနနဲ့ ကြိယာဝိသေသနတွေက တော်သေးတယ်။ ဝိဘတ်ဆို ဘာလဲမသိ ဖြစ်တယ်။ သမ္ဗန္ဓနဲ့ အာမေဋိတ်ဆို ပိုခက်ပြီ။ ကြိယာကို အသံထွက်နည်းက သင်ပေးရသေးတာ။\n၁။ နာမ် = လူတဦးတယောက်၊ နေရာတနေရာ၊ အရာဝတ္ထုတခု၊ အမည်တခု၊ အတွေးအခေါ်တခု၊ ဖြစ်ခြင်းတခု။\n၂။ နာမ်စား = နာမ်နေရာမှာ အစားသုံးတယ်။\n၃။ ကြိယာ = တစုံတရာ (သို့) တစုံတဦးက အခြေအနေတခုတွင် ပြုလုပ်ဖော်ပြကြောင်း ပြောသောအရာ။\n၄။ နာမဝိသေသန = နာမ် (သို့) နာမ်စားတခုရဲ့ ဂုဏ်သတ္တိကို ဖော်ပြတယ်။\n၅။ ကြိယာဝိသေသန = ကြိယာ/နာမဝိသေသန/ကြိယာဝိသေသန တခုရဲ့ ဂုဏ်သတ္တိကို ဖော်ပြတယ်။\n၆။ ဝိဘတ် = ဝါကျတကြောင်းရှိ နာမ်၊ နာမ်စားနဲ့ အခြားစကားလုံးတွေကို ဆက်စပ်ပေးတဲ့ စကားလုံးဖြစ်တယ်။\n၇။ သမ္ဗန္ဓ ခေါ် စကားဆက် = စကားလုံးတွေ၊ စကားစုတွေကို ဆက်စပ်ပေးတယ်။\n၈။ အာမေဍိတ် = အားကောင်းတဲ့ ခံစားမှုကို ဖော်ပြပေးတဲ့ စကားလုံးတလုံး (သို့) စကားစုတခု ဖြစ်တယ်။\nအဲလိုရှုပ်တာမျိုးတွေကို လွယ်ကူရှင်းလင်းအောင် အများလက်ခံတဲ့စာလုံးတွေ ပြောင်းပေးနိုင်သင့်တယ်။ အဆင့်တွေ နည်းစေရတယ်။ ပါဠိနဲ့ သက္ကတ ခေါ် ဆန်းစ်ကရစ်စာလုံးတွေ နည်းစေရမယ်။ အခုတော့ မလိုအပ်တဲ့ စသတ်တွေ အောင်မြစ်တွေ ထည့်နေကြတယ်။ မှန်နေပြီးသားကို လွဲအောင်လုပ်ခိုင်းတာကို ခေတ်ကာလလို့ လာလာပြောနေကြတယ်။ ဂွကျတယ်။\nSpin doctor ဆရာဝန် မဟုတ်\nမင်္ဂလာပါ ဒေါက်တာ spin doctor ကို မြန်မာလို ဘယ်လိုခေါ်လဲ တဆိတ်လောက် ရှင်းပြပေးပါ ခင်ဗျာ။\nSpin doctor ဆိုတာ ဆရာဝန် မဟုတ်။ နိုင်ငံရေးအသုံးဝေါဟာရတခုဖြစ်တယ်။ နိုင်ငံရေးပါတီတခုကိုယ်စား မီဒီယာကို ပြောဆိုဖြေကြားဖို့ တာဝန်ပေးထားတဲ့ ကိုယ့်ပါတီအကြောင်း အကောင်းထင်မြင်စေအောင် ပြောဆိုတတ်တဲ့ ကျွမ်းကျင်သူ ဖြစ်တယ်။ public relations ခေါ် PR စပယ်ရှယ်လစ်။\nဒေါက်တာအစစ်တွေက အဲဒီပညာမှာ ညံ့ကြတယ်။ ကျွန်တော် ဘလော့ရတာ ၇၀၀ ကျော်ပြီ။\nမြန်မာစာ ထပ်ဖြည့်တင်ပြစရာ ရှိနေပြီ\nမြန်မာရှေးထုံးစကားမှာ ဈေးသုံးလည်းမလွယ်နဲ့ ရှေးထုံးလည်းမပယ်နဲ့ ဆိုတဲ့ဆုံးမစကားအတိုင်း ရှေးမြန်မာစာ ဆရာ့ ဆရာကြီးများ ရှေးရေးထုံး ရှေးရိုးစွဲသုံးစွဲရေးသားခဲ့ သည့်အတိုင်းသာ သုံးစွဲရေးသားသင့်သည် ဟုထင်မြင်မိပါသည် ။ ဂဏန်းသင်္ချာ ကိန်းဂဏန်းများအတွက်သာ တစ်ဟုသုံး၍ မြန်မာစာတွင် တဟု သာသုံးသင့်သည်ဟု မိမိ၏ ယူဆထားချက်ကို ဆရာ၏အထောက် အထားနှင့်ရှင်းပြမှုများက ပိုမိုခိုင်မာစေခဲ့ပါသည်။ ကျေးဇူးပါဆရာရှင့်။ ယခုနောက်ပိုင်းတွင် မြန်မာစာ မြန်မာစကား၏အဓိပ္ပါယ်လေးနက်မှု ဝေါဟာရကြွယ်ဝချမ်းသာမှု စကားလုံးတိုင်း ကိုယ်ပိုင် အနက်အဓိပ္ပါယ်ရှိနေမှုများ တွေ့ မြင်လာသောအခါ ပိုမိုမြတ်နိုးတန်ဖိုး ထားသင့်ကြောင်းတွေး မိလာသည့်အခါ တစ် အသုံးတွေ့လျှင် ဖတ်နေသည့်စာ ဖတ်နေသည့်ကဗျာ၏ တန်ဖိုးအရသာပျက်သွားသည်ဟုခံစားရပြီး ငိုချင်းတောင် ချမိမတတ် ဖြစ်ရပါသည်။ ရန်ကုန်တက္ကသိုလ် မြန်မာစာဌာနတွင် ဆရာကြီးဦးခင်အေး (ဓနုဖြူ -မောင်ခင်မင်) မြန်မာစာ အရေးအသား မြန်မာစာအသုံးစာအုပ် ဘဝအတွေ့ အကြုံစာအုပ် များအပါအဝင်စာအုပ် တစ်ရာ အထိထုတ်ဝေ ပြီးသောဆရာကြီး မောင်ခင်မင်သက်ရှိထင်ရှားရှိခိုက် ဤ တ နှင့် တစ် တွင် တ အသုံးသည်အမှန်ဖြစ်ကြောင်း သက်သေပြုပေးမည့် သူမှာ ဆရာကြီးဦးခင်အေး (ဓနုဖြူ - မောင်ခင်မင်) ဟု မြင်မိပါသည်ဆရာရှင့်။\nကျေးဇူး။ ထပ်ဖြည့်တင်ပြစရာ ရှိနေပြီ။ ဆရာ မောင်ခင်မင် (ဓနုဖြူ) က ဟိုအရင်က တ နဲ့ရေးတယ်။ အခု တစ်နဲ့ ရေးနေတယ်။ နမူနာစာတမျက်နှာ တင်ပြပါတယ်။\nမောင်ခင်မင် (ဓနုဖြူ) ရေးသာထားတဲ့ စကားပြေသဘောတရား စကားပြေအတတ်ပညာစာအုပ်ကို အကိုးအကားအဖြစ် တင်ပြလိုက်ပါတယ်။ စာရေးသူကိုယ်တိုင် တကို အမှန်အတိုင်းရေးသားပါတယ်။ စကားပြေပုံစံ ကိုးကားချက်များမှာ ဖေါ်ပြထားတဲ့ စာပေညာရှင်တွေအားလုံးလည်း သတ်ပုံမှန်နဲ့သာ ရေးသားခဲ့ကြပါတယ်။\nဦးကုလား၊ ကျီးသဲလေးထပ်ဆရာတော်၊ ဒေါက်တာကျော်စိန်၊ ဦးကျော်ရင်၊ ကြီးမောင်၊ ကြယ်နီ၊ ဒဂုန်ခင်ခင်လေး၊ ခင်နှင်းယု၊ ဂျာနယ်ကျော် ဦးချစ်မောင်၊ ဗိုလ်ခွန်ဖြူ၊ အရှင်ဒါန့်ကိုင်ဆရာတော်၊ ဦးဂုဏ်ဘဏ်၊ ဆန်းထွန်း (မန်းတက္ကသိုလ်)၊ ဇေယျ၊ ဇော်ဂျီ၊ ညောင်ကန်ဆရာတော်၊ ဒဂုန်တာရာ၊ ဗိုလ်တာရာ၊ တော်စိန်ခို၊ တက်တိုး၊ တိုက်စိုး၊ ဦးတင်မောင်၊ တင်မြင့်အောင်၊ ဆရာဝန်တင်ရွှေ၊ ဦးတင့်ဆွေ၊ ဦးထွန်းလှ၊ နတ်နွယ်၊ နန္ဒ၊ ပါရဂူ၊ ပီမိုးနင်း၊ ဦးပုည၊ ပဉ္စမတန်း မြန်မာဖတ်စာသစ်၊ ဦးပြုံချို၊ ဦးဖေမောင်တင်၊ ဗညားဓလ၊ ဦးဘခိုင်၊ သခင်ဘသောင်း၊ ယောမင်းကြီး ဦးဘိုးလှိုင်၊ ဂျာနယ်ကျော် မမလေး၊ မဟာမင်းလှခေါင်၊ မင်းကျော်၊ မင်းယုဝေ၊ မင်းရှင်၊ မင်းသုဝဏ်၊မောင်ကျော်သာ၊ ဦးမောင်ကြီး၊ မောင်ဆုရှင်၊ မောင်ထင်၊ တက္ကသိုလ်မောင်မောင်ကြီး၊ မစ္စတာမောင်မှိုင်း၊ မောင်ယဉ်ခန့်၊ သိပ္ပံမောင်ဝ၊ မောင်သစ်လွင် (လူထု)၊ မန်းတင်၊ မြသန်းတင့်၊ မှန်နန်းရာဇဝင်တော်ကြီး၊ ရန်အောင်၊ ရွှေဥဒေါင်း၊ ဦးလတ်၊ လယ်တီဆရာတော်၊ ဝရာဘီ သင်္ဃနာထ ဆရာတော်၊ ဦးဝန်၊ ရှင်မဟာသီလဝံသ၊ သော်တာဆွေ၊ သေကျတောင်ဆရာတော်၊ ဒေါက်တာသန်းထွန်း၊ သိန်းဖေမြင့်၊ အံဘွယ်ဝဲ (သုတပဒေသာစာစောင်)၊ အောင်စိုး၊ အောင်ဗလ၊ ဆင်ဖြူကွန်းအောင်သိန်း၊ ဦးအုန်းမြင့်၊ အုံးမောင်၊ ပါမေက္ခ ဦးဧမောင်၊ ဦးသြဘာသ (တေမိယဇာတ်တော်ကြီး)၊\nတမြန်နှစ်က လွှတ်တော်ကနေ မြန်မာစာအဖွဲ့ကို တပင်တိုင်ကျွန်းဥပဒေသတ်ပုံ မေးတယ်။ တစ်ပင်တိုင်လို့ ဖြေပါသတဲ့။ အဲဒီနေ့က လွှတ်တော်မှာ သတင်းယူနေသူတဦးက ပြန်ပြောလို့ သိတာ ဖြစ်ပါတယ်။\nကျွန်တော်ကတော့ မြန်မာစာ ပြန်လည်မှန်ကန်တည့်မတ်လာရေးအတွက် ကနေ့ နိုင်ငံတော်လစာ စားနေတဲ့ ပညာရှင်တွေဟာ ဝန်ကြီးဖြစ်ဖြစ် အားကိုးရလောက်မယ် မထင်ပါ။ သိလည်း သူတို့မှာ ဖိအား ဆွဲအား တွန်းကန်အားတွေ ရှိနေကြတယ်။ အဲတာ မြန်မာစာရဲ့ ကံကြမ္မာ။\nသူက သွေးတိုးနည်းနည်းနဲ့ ကိုလက်စထောနည်းနည်းရှိတယ်။ ဆီးချိုကိုလည်း သတိထားနေသူ။ ဆားမပါ သကြားမပါ။ ဒီအရပ်မှာ ဈေးချိုတဲ့ ဘရိုကိုလီပြုတ်ပြီး အရည်လုပ်ထားတာ။\nရောဂါတွေမရှိသေးသူကတော့ အားနာနာနဲ့ အုန်းထမင်းနဲ့ အမဲသားဟင်း၊ ချဉ်ပေါင်ချဉ်ရည်၊ ပုစွန်ခြောက်နဲ့ ငရုတ်သီးကြော် စားတယ်။\nချဉ်ပေါင်ရွက်က တနှစ်စာ ရေခဲခန်းထဲသိမ်းထာတာ။ အသစ်မပေါ်ခင် ကုန်အောင်ရှင်းရမယ်။ အသီးအရွက် လတ်လတ်ဆတ်ဆတ် စားရသူတွေ နေကောင်းကြပါစေ။\nကွန်မင့်တခု ရတယ်။ ကျေးဇူး။ ခုံတန်းတစ်လျှောက်တဲ့ တ မသုံးဘဲ တစ် တွေသုံးနေလို့ ဖတ်ရတာတော်တော် စိတ်အနှောက်အယှက် ဖြစ်ရပါသည်ဆရာ။ စာရေးဆရာ ကဗျာဆရာ တွေပါ လိုက်သုံးကုန်လို့ မြန်မာစာ အတွက် နောင်ရေးစိတ်လေးမိပါ၏ ။ သမီးတော့ ကိုယ်ကလည်းစာတတ် ပေတတ်ကြီးလည်း မဟုတ်တော့။ ရှေးစာမူတွေ အပါအဝင် အထောက်အထားပေါင်းစုံနဲ့ စေတနာမေတ္တာရှေ့ထား ရှင်းပြပေးနေတဲ့ ဆရာ့ Acc မှာ သွားဖတ်ကြဖို့ဘဲ ချစ်သောစိတ်နဲ့ ညွှန်ပြ မိပါတယ်ဆရာရှင့် တဲ့။\nကျွန်တော် စာအရေးအသားအကြောင်း ရေးတာ နှစ်အတော်ကြာပြီ။ ကိုယ်က တတ်လှလို့တော့ မဟုတ်ပါ။ နိုင်ငံရေးထဲ ဝင်လုပ်ခဲ့ရစဉ် စောစောပိုင်းက ပြည်တွင်းကစာအုပ်တွေ အပြင်ထုတ်မရခဲ့။ ရလာတော့ စာအုပ်အဖုံးတွေ ဖတ်တာနဲ့ အံ့သြခဲ့ရတယ်။ ငယ်ငယ်ကဖတ်ခဲ့ဖူးတဲ့ စာအုပ်တွေကို ပြန်ထုတ်ကြတာ သတ်ပုံတွေကို တမင်တကာ မှားအောင် ပြင်ထားကြတယ်။ အဲတာက အခုထိ။\nနေမကောင်းလို့မေးတာတွေကို ဖြေရချိန်မှာတော့ မေးခွန်းတွေရဲ့ ၈၀-၉၀% က အမှားမကင်းတာ တွေ့ရတယ်။ အဲတာနဲ့ စာအရေးအသား ရေးပါတယ်။ အထောက်အထား အကိုးအကားတွေကို လိုက်ရှာပြီး တင်ပြပါတယ်။ သတ်ပုံပြောင်း သမိုင်းကြောင်းကိုလည်း ရှာဖွေပြီး တင်ပြတယ်။\nစာရေးဆရာတွေ ဒီမြို့မှာလာပြီးဟောပြောကြစဉ်က ကြိုဆိုနှုတ်ဆက်စကား ပြောရတဲ့အခါ အဲလိုစာအုပ်တွေကို တအုပ်မှ မဖတ်ချင်ကြောင်း အားမနာပါးမနာ ပြောလိုက်မိတယ်။ စာရေးဆရာကဗျာဆရာတွေကို အိမ်မှာ မနက်စာဖိတ်ကျွေးတော့ ဆရာချစ်ဦးညိုက ပြောရက်လေခြင်းလို့ ပြန်ပြောပြတယ်။ ဆောရီး။ ကန်တော့။\nမတတ်နိုင်ပါ။ မြန်မာစာသတ်ပုံကို အတင်းအဓမ္မပြောင်းခြင်းဟာ သမိုင်းဖြစ်ပါတယ်။ မြန်မာစာအဖွဲ့ကရေးတဲ့ တ နဲ့ တစ် ဘာကြောင့်လို့ ရှင်းပြချက်ဟာ တရားရုံးမှာ ကိုယ့်အမှုသည်အနိုင်ရရေး လျှောက်လဲချက်သဘောဖြစ်နေတယ်။ သူ့တရားခံ ဓါးပြတိုက်ခဲ့တာတော့ အဲဒီရှေ့နေက သိပါတယ်။\nအရင်ရေးထားတာတွေက မှားနေလို့ပြောင်းတာမဟုတ်ကြောင်း ထုတ်ဖေါ်ဝန်ခံတတ်သူ မတွေ့သေးပါ။\nစာမွန်ပေကောင်း ကျောင်းမှာသင်ခဲ့ရသူတယောက်က ကွန်မင့်ရေးပါတယ်။ ဆံထုံးတော်ကြီး တမာသီးနှင့် ခါးစီးဝတ်လဲ ချုပ်စပြဲကို တွယ်အပ်နှင့်တွယ်လူမြင်သမျှ စိတ်ပျက်အောင် လှပါတဲ့ မရေသည် တဲ့။ သတ်ပုံ နည်းနည်းပြင်ပြီး ဖြည့်စွက်လိုက်ပါတယ်။\nဆံထုံးတော်ကြီး၊ တမာသီးနှင့်၊ ခါးစည်းဝတ်လဲ၊ ချုပ်စပြဲကို၊ တဲအပ်နှင့်တွယ်။ လူမြင်သမျှ၊ စိတ်ပျက်အောင် လှပါတဲ့၊ မရေသယ်။ ။ ကုန်သွယ်ရေရောင်း၊ စီးပွားကြောင်းနှင့်၊ လူကောင်း ကိုယ့်မောင်၊ ရုံးလှဆောင်၊ ဝအောင်စား၍၊ ခါးဝတ်တဲ့ပြင်၊ လက်ကပ်-ခြေကပ်၊ ပိုမိုမြတ်လို့၊ အဖတ်တင်၊ အိမ်တွင်အများ၊ သံသေတ္တာနှင့်၊ လုံးစွာထား၊ ငွေသားလေးရွေးရှိပါတယ်။ ။ သည်ပစ္စည်းတွေ၊ လေးရွေးငွေကြောင့်၊ စိတ်သေလက်ချ၊ မအိပ်ရနိုင်ဘူး၊ ညမှုညလူ၊ သူခိုးများ ပူလွန်းလို့၊ ကိုယ်ထူ-ကိုယ်ထ၊ ကင်းဝတ်လှဲ့၍၊ စောင့်ခဲ့ရ၊ ကာလ မနည်းကြာပါပြီ။ ။ ညစာနံနက်၊ စားရရက်မှာတော့၊ မြက်သီးရောရါ၊ မုရင်းဆိုတဲ့၊ ဆန်အိုတာကို၊ ရတနာချဉ်ပေါင်၊ ငါးပိအရှင်း၊ ဆီမဆင်းတဲ့၊ ဟင်းများနောင်နှင့်၊ အာခေါင်ကိုဆွတ်၊ မဝင်မချင်း၊ လည်ချောင်းကိုစင်းပြီးလျှင်၊ အတင်းသာသွတ်ရတယ်။ ။ ခါးဝတ်လဲမှာ၊ မျက်မြင်ပါဘဲ။ ဥစ္စာပြည့်စုံ၊ ဓနဂုဏ်နှင့်၊ ကုံလုံဘိခြင်း၊ မသိမ်ဖျင်းပါဘူး၊ လူဆင်းရဲ မမှတ်ပါနှင့် အမိငယ်။\nဦးပုညရေးသားတဲ့ ရေသည်ပြဇာတ်ထဲက ဖြစ်ပါတယ်။ ကျွန်တော်တို့ဆယ်တန်းမှာ ပြဋ္ဌာန်းတယ်။ ခုခေတ်မှာတော့ ဆံထုံးတော်ကြီး၊ တစ်မာသီးတဲ့။\nမင်္ဂလာပါရှင့်ဆရာ အမ တယောက်အသက် ၃၀ အပျိုပါဆရာ ကန်တော့နော်ဆရာ ရာသီ တလတခါ ပုံမှန် လာပါတယ်ဆရာ။ ခေါင်းမှာ ဆံပင်ဖြူတွေပေါက်ပြီး ဆံပင်ကျွတ်လာပေမယ့် နုတ်ခမ်း မေးစေ့နဲ့ ခြေထောက်တွေမှာ အမျိုးသားများလို အမွေးရင့်တွေ ထွက်လာလို့ OG ပြတာ eposoft တနေ့တလုံးသောက်ခိုင်းပါတယ်ဆရာ။ ဒါပေမယ့် မသက်သာပဲ အမွေးများက ရှည်လာနေလို့ ဆရာ့ဆီ ရိုသေစွာဖြင့် အကူညီထပ်မံ တောင်းခံလိုက်ပါတယ်ဆရာ။ အမက အသက်မရှင်ချင်သည်ထိ စိတ်ထဲခံစားနေရတယ်လို့ ပြောလာလို့ပါဆရာ။ ဆရာ့ ဆောင်းပါးများကိုလဲ ဖတ်ပါတယ် ဆရာ။ တလွဲဆံပင်ကောင်းခြင်းတို့ စသည် ဖတ်ပါတယ်ဆရာ။ ဒါပေမယ့် သူတပါး၏အသက်တချောင်းမို့ ဆရာ ကိုယ်တိုင် လမ်းညွှန်သည်ကိုပဲ ပြောပြပေးချင်လို့ပါဆရာ။ ယုံကြည် အားကိုးစွာဖြင့် စောင့်မျော်နေပါတယ်ရှင့်ဆရာ\nတလွဲဆံပင်ကောင်းသူများစာထဲမှာ လူတာနဦးစီအတွက် ဆေးနည်းမပါ။ စမ်းသပ်ကုသပေးတဲံဆရာဝန်ကညွှန်ရတယ်။\nBody hair တလွဲဆံပင်ကောင်းသူများ https://doctortintswe.blogspot.com/2014/11/body-hair.html\nFlutamide isatype of anti-androgen that’s used with other medications to treat certain types of prostate cancer. Flutamide binds to the androgen receptors in prostate cancer cells, which blocks androgens from binding to the receptors. This prevents androgens from encouraging prostate cancer cell growth.\nSpironolactone (Aldactone) isatype of anti-androgen that’s been used for 30 yearsTrusted Source to treat hormonal acne and excessive body hair. People transitioning may take it to reduce masculine traits. Although there’s little evidence to support its use, some doctorsTrusted Source also prescribe it for female pattern baldness.\nCyproterone was one of the first anti-androgens. It’s been usedTrusted Source with other medications to treat women with PCOS. It’s also been shown to decreaseTrusted Source testosterone levels and reduceTrusted Source the production of acne-causing oils.\nSide effects ဘေးထွက်သက်ရောက်မှုတွေ ရှိနိုင်တယ်။\nhigher risk of birth defects if taken during pregnancy\nanti-androgen resistance, meaning the medication stops working\nမေးခွန်းရေးသူ သတ်ပုံမှန်။ ကွန်ဂရက်ကျူလေးရှင်း။\nမနက်ထ ညကရေးထားကြတဲ့ ကွန်မင့်တွေကို ဖတ်ပါတယ်။ မြန်မာစာနဲ့ ကျန်းမာရေး တခုစီတော့ မဖြေတော့ပါ။\nမြန်မာစာမှာ ဖေါ်မြူလာ ခေါ် ပုံသေနည်းနဲ့ သင်ပေး ရေးသား ဟောပြောနေတာတွေတိုင်းဟာ နေရာတိုင်းမှာ အသုံးကျတာ မဟုတ်ပါ။ မ နောက် ဘဲ လိုက်။ ခင်ငူဂေါဒေါပုံဝ။ ရေတွက်လို့ရရင် တစ်။ မူကွဲစာလုံးတွေကို ပြစ်ပယ်ပြီး တသွေးတသံတမိန့် ရေးနည်း မမှန်ပါ။ သမတ နဲ့ သမ္မတ၊ ပဌမ နဲ့ ပထမ၊ ဒါး နဲ့ ဓါး မုံ့ နဲ့ မုန့်၊ ကစွန်း နဲ့ ကန်စွန်း၊ ငပိ နဲ့ ငါးပိ၊ ယက္ကန်း နဲ့ ရက်ကန်း၊ ကျမ္မာ နဲ့ ကျန်းမာ၊ လက်ဖက် နဲ့ လ္ဘက်၊ မြမ္မာ နဲ့ မြန်မာ။\nဗမာ နဲ့ မြန်မာ မူကွဲမဟုတ်။ အတူတူသုံးနိုင်တယ်။ အရင်ကဗမာလို့ရေးထားတာတိုင်းကို မြန်မာလို့ အစားမထိုးရ။\nဆေးပညာစာတွေကို အကိုးအကားတွေထည့်ရေးရတော့ နားလည်းရခက်စေတယ်။ ဆောရီး။ တချို့က ဒါလုပ်၊ ဒါမလုပ်ကိုသာ သိချင်ကြတယ်။\nကိုယ်ဝန်ဆောင်တွေ အားဆေး လူတိုင်းမလိုအပ်ပါ။ ဖေါလစ်အက်စစ် တမျိုးသာ အများဆုံးညွှန်တယ်။ ကိုယ်ဝန်ဆောင် အားဆေး၊ အိုမီဂါ-၃ လူတိုင်းလိုတာ မဟုတ်ပါ။ သွေးအားနည်းသူတွေ သံဓါတ်လိုတယ်။ ကိုယ်ဝန်မမြဲတတ်သူတွေ ပရိုဂျက်စတီရုန်းဟော်မုန်းဆေးတမျိုးလိုတယ်။\nကြော်ငြာကောင်းတိုင်း၊ လူပြောများတိုင်း ဟုတ်တာ မဟုတ်ပါ။\nကိုယ်ဝန်ရှိစဉ် ကိုယ်တသက်လုံး စားသောက်လာတာတွေထဲက အနည်းဆုံး ၉၅% စားသောက်နိုင်တယ်။ နာနတ်သီး၊ သင်္ဘောသီးမှည့် သဘောင်္သီးစိမ်းလည်းပါတယ်။ အဲတာတွေစာလို့ ကိုယ်ဝန်ပျက်မယ်လို့ပြောတာ မမှန်။ ကိုယ်ဝန်ဖျက်ချင်သူတွေ တနေ့မှာ ၃ ယောက်လောက်က မေးတယ်။ သူတို့လည်း အဲဒီနည်းသိကြမှာပါ။ ကိုယ်ဝန်ဖျက်လိုသူအရေအတွက် လျော့မသွားပါ။\nလူအများစားသောက်တဲ့ အစားအသောက်တွေ စားနိုင်တယ်။ တက်တက်ဆိုတဲ့အစာ မရှိပါ။ ငန်တဲ့ အစားအစာတွေက သွေးတိုးထက်မယ်။ ငန်ဆိုတာ ဆိုဒီယမ်ပါတာတွေ။ ဆိုဒီယမ်ပါတာတွေဆိုတာ ဆား၊ ဟင်းချိုမှုန့်၊ အသားမှုန့်၊ ငပိ၊ ငံပြာရေ၊ ငါးခြောက်၊ ဆားနဲ့လုပ်ထားတဲ့တာရှည်ခံအစားအစာတွေ အချဉ်တည်ထားတာတွေ။ ချိုတဲ့အစား အသောက်တွေက ဆီးချိုတက်မယ်။ ပြည့်ဝဆီပါတာတွေက ကိုလက်စထောတက်မယ်။\nသူများတွေက တက်တယ်လို့ပြောတဲ့အစာ အသံကြားတာနဲ့ မစားရသေးခင်တက်နေကြပြီ။ အစားတွေမှာ အဆိပ်လို့ တံဆိပ်ကပ်မထားရင် စားနိုင်တယ်။\nသြော် လူ့ဘုံခန်းဝါ၊ လူ့ပြည်ရွာမှာ၊ ဝမ်းစာခဲခက်၊ မုရင်းထမင်း၊ ချဉ်ပေါင်ဟင်းနှင့်၊ ဆန်တွင်းက နက်လွန်းလို့၊ အသက်ရှိစဉ်၊ မသေခင်ကို၊ ကောက်လျင်ကြီးဆန်၊ နီတာလံနှင့်၊ ငါးသန်သေးနုပ်၊ ရေလုံပြုပ်များကို၊ တလုပ်ကယ်ဝဝ၊ စားလိုက်ရလျှင်ဖြင့်၊ အာကပါးစပ်၊ လူဖြစ်ရကျိုးနပ်လေငဲ့၊ မရပ်မနား၊ ရေကိုရောင်းလို့၊ ဝမ်းကျောင်းပါငြားကတဲ၊ စားရသည့်နေ့၊ တလလုံးတွင်မှ၊ သုံးနပ်လောက်ကယ်သာ တွေ့ရတယ်။ ။ ငွေ့နှယ်ကြေးနှယ်၊ ဘဟာ့နှယ်များကို၊ ကွယ်လေငဲ့၊ ပိတ်ပိတ်ပျောက်၊ အမွဲတကာ့ထွတ်ခေါင်၊ ဖွတ်မင်းနောင်မှာ၊ ပြာတောင်ကြီး ပေါက်ကရော့၊ ပြောင်မြောက်အောင် မွဲနိုင်တဲ့၊ ငါကိုယ်နော်။\nဦးပုညရေးသားတဲ့ ဂင်္ဂါမာလ ခေါ် ရေသည်ပြဇာတ်၊ ၁၉၅၉ ခုနှစ်မှာထုတ်တယ်။ ကျွန်တော်တို့ အထက်တန်းမှာ သင်ခဲ့ရ ဖတ်ခဲ့ရတယ်။ တလုပ်ကယ်ဝဝကို တလုပ်ကယ်ဝဝလို့သာ ရေးရတယ်။ တလလုံးတွင်မှကို တလလုံးတွင်မှလို့သာ ရေးရတယ်။\nမြန်မာပြည် ဓါတ်ငွေ့သည်ဘဝရောက်တော့ သတ်ပုံတွေ ပြောင်းကုန်တယ်။\nရာသီစာ မြန်မာပြည်မှာ ပေါ်ပြီတဲ့။ သမီးက တင်ထားတယ်။ တခြားသူတွေကလည်း တင်ကြတယ်။ မုတ်သုန်ဥတုရှိတဲ့ မြန်မာပြည်နဲ့ ထိုင်းတို့မှာလည်းရှိတယ်။ False Earthstar (Truffle) လို့ခေါ်တယ်။ စည်သွပ်ဗူးနဲ့ ထိုင်းကလာတာကို Thai Truffle လို့ရေးတယ်။ မြန်မာပြည်ထွက်လားတော့ မပြောတတ်။\nအင်ပင်တွေအောက်မှာ ရှာရတာ။ အင်ပင်က အတော်အသုံးဝင်တယ်။ အင်ဖက်က အော်ဂဲနစ်ထုပ်ပိုးစရာ။ အင်ဖက်ကို အင်ပြင် ခေါ် အလာဂျီအတွက် ဆေးနည်းလုပ်ကြတယ် မမှန်ပါ။ မှားတယ်။\nအင်ဖက်ကကြီးလို့ မိုးရွာတဲ့အခါ ခေါင်းပေါ်မှာမိုးကြတယ်။ ဆင်းရဲသားတွေတဲခေါင်မိုးမှာလည်း အင်ဖက်နဲ့။\nအကာဆူးခက် အင်ဖက်အမိုး ကျူရိုးတိုင်ထူ နေပူကျဲကျဲ ဝက်သိုက်ထဲတွင် အုတ်ခဲခေါင်းအုံး အိုးတလုံးဖျာမရှိ ဘူမိကမ္ဗလာ မြေမွေ့ယာနှင့် ချူချာတော်မူလှသော -\nအင်သားကလည်း အကောင်းစားမဟုတ်။ ပရိဘောဂခပ်ညံ့ညံ့သာ လုပ်နိုင်တယ်။ ငယ်ငယ်ကတော့ အဲလိုဟာမျိုးတွေ သုံးရတယ်။ သစ်စက်ကရောင်းတဲ့ အင်သားဖြစ်စတွေကို ဝင်းထံရံလုပ်တယ်။ ထင်းဆိုက်တယ်။ ဖင်ထိုင်ခုံလုပ်တယ်။ လွှဖြတ်ရတာ လွယ်တယ်။ သံရိုက်ရလည်း လွယ်တယ်။ ကြာကြာ အသုံးမခံပါ။\nအင်ဥ နုမှကောင်းတယ်။ အင်ဥလတ်လတ်ဆတ်ဆတ် စားရသူတွေ နေကောင်းကြပါစေ။\nကျွန်တော်၊ ကျွန်မ စသည့် စကားလုံးတွေ ဘယ်ကာလမှဆင်းသက်လာခဲ့ပါသလဲခင်ဗျ။ ပညတ်သွားရာ ဓာတ်သက်ပါနေသလိုဖြစ်နေသည်ဟုထင်မိပါသည် ထိုအသုံးအနှုန်း အစား ငါ ဟုသုံးစွဲသင့်ပါသလော။\nငါဆိုတာ သူ့နေရာနဲ့သူသာ သုံးနိုင်တယ်။ နေရတကာ ငါလို့ရေးရင် -\nကျွန်မ နှင့် ကျမ https://doctortintswe.blogspot.com/2019/01/blog-post_96.html\nကျွန်တော် ကျွန်နော် ကျနော် https://doctortintswe.blogspot.com/2017/06/blog-post_76.html\nကျွန်တော် ဖြေပါရစေ https://doctortintswe.blogspot.com/2018/09/blog-post_773.html\nကျမခေတ်မှ သမီးခေတ်သို့ https://doctortintswe.blogspot.com/2019/01/blog-post_96.html\nတို့ နှင့် ဒို့ https://doctortintswe.blogspot.com/2017/08/blog-post_37.html\nပညတ်လို့ပြောလေ့ရှိတဲ့ စကားလုံး အထအနကောက်ယူတာမှာ မမှန်တာက များတယ်။ သင်လေချာလေခို့ ရယ်စရာသာပြောနိုင်တယ်။ ကိုယ့်လူမျိုးသင်္ချာပညာရှင်တွေ ရှေးကတည်းက တော်ကြတယ်။\nမြန်မာဆိုတာ မြန်တယ်၊ မာတယ်လို့ ပြောကြတယ်။ မြမ္မာလို့ရေးစဉ်ကလည်း အခုထက်တော့ အပြေးမနှေးခဲ့ပါ။ အင်္ဂလိပ်လို ဘာမားရေးခဲ့စဉ်က ကျွန်းစွယ်အားကစားပွဲတွေမှာ ကျွန်တော်တို့နိုင်ငံထိပ်က။\nဘူး ဖူး ဗူး\nဆရာ ကြားဖူးတယ်မြင်ဘူးတယ် ဖ နဲ့ ဘ ဘယ်ဟာအမှန်လဲဆရာ ဘယ်သူမေးမေးသိပ်မသိကြလို့ပါဆရာ\nကြားဘူးနားဝ (အငြင်း မဟုတ်)\nဘုရားဖူးဘူးသည် (အငြင်း မဟုတ်)\nဘူးပင် (နောက်သတ်ပုံ)၊ ဗူးပင် (ယခင်သတ်ပုံ)\nဆေးဘူး (နောက်သတ်ပုံ)၊ ဆေးဗူး (ယခင်သတ်ပုံ)\nဘူးတလုံးဆောင် အိုတောင်မဆင်းရဲ (နောက်ပေါ်)\nဗူးတလုံးဆောင် (ဗူးသီးတလုံးဆောင်) အိုတောင်မဆင်းရဲ (မူလစကားပုံ)\nမဟာစည်ဆရာတော်ရေးသားတဲ့ ဝိပဿနာရှုနည်းကျမ်းမှာ ထို့ကြောင့် မြင်ဘူး ကြားဘူး နံဘူး စားဘူး တွေ့ထိဘူး ကြံသိဘူးသော ထိုအတိတ်ရုပ်နံတို့ကို ပြန်၍စဉ်းစားမိတိုင်း ဃနပညတ်ထင်ရှားလျက် နိစ္စ သုခ အတ္တဟု ထင်မြင် စွဲလမ်းမှုသည် ဖြစ်ပေါ်၏။\nအခုသတ်ပုံစာအုပ်မှာ ဘူးရွက်တဲ့။ ကျွန်တော်တို့ငယ်ငယ်က ဗူးရွက်လို့ ရေးတယ်။ ရေဗူးလို့ ရေးတယ်။ ဗူးတလုံးဆောင် အိုတောင်မဆင်းရဲလို့သာရေးရတယ်။ ဘူးခံပြီး ငြင်းတာကို ပြောတာ မဟုတ်ပါ။ ဗူးဆို ဖရုံမသီးတာနေရာတိုင်းမှာတော့ မကောင်းပါ။ မြန်မာစာကို ယူနီဖေါင်းဝတ်ပေးလို့မရပါ။ ဗူးလေးရာ ဖရုံမဆင့်သင့်ပါ။\nလျက် နှင့် လျှက် ကို ဘယ်နေရာတွေမှာသုံးရလဲ သိချင်ပါတယ်ရှင့်ဆရာ။ ဆောင်ရွက်လျက်ရှိပါသည်ဆိုတဲ့ ဝါကျမှာ လွန်ခဲ့သော ၂၅နှစ်က ဆောင်ရွက်လျှက်ရှိပါသည်လို့ ရေးတယ်လို့ အဒေါ်ကပြောပါတယ်။ အဲ့ဒါ ဟုတ်ပါသလားရှင့် ဆရာ။\nကဝိဓဇသတ်ပုံကျမ်းကို ၁၉၅၄ ခုနှစ်မှာထုတ်တယ်။ ၆၆ နှစ်ရှိပြီ။ မင်းကောင်းပေလျက် မင်းမြောင်ဖျက်လို့ ရေးပါတယ်။\nမင်းကောင်းပါလျက် မင်းမြှောင်ဖျက်သည်လို့ တောင်ဖီလာဆရာတော်က ဖျက်စုများမှာရေးတယ်။ အဲတာကို ကူးရိုက်တင်သူက လျှက်လို့ မှားရေးထားတာတွေ့တယ်။ မှားတင်ထားတာက မနည်းလှပါ။\nပြည်ပန်းညို ချိုချင်ပါလျက် ဆားကဖျက်။\nမုံ့တလျှက် = မုံ့ပြား (တယှက်သံထွက်သည်)။\nရောင်ဖြူ ပြိုးပြက် ဓါးသန်လျှက်သည် ထိလျက် ရှတိုင်း မှန်သည်သာ။\nသတ်ပုံစာအုပ်ဟောင်းမှာ သန်လျှက်လို့ရေးတယ်။ နောက်ထုတ်တွေမှာ သန်လျက်လို့ရေးတယ်။ မြန်မာ့စွယ်စုံကျမ်းမှာ သန်လျက်လို့ရေးပါတယ်။\nတောသားတွေက လယ်တွေယာတွေအကြောင်း ပြန်ပြောင်းအောက်မေ့တတ်ကြတယ်။ တချို့က ဟိုအရင်က စာသင်ခဲ့ရတဲ့ ကျောင်းအိုအကြောင်း ပြန်ပြောင်းရေးသားကြတယ်။ တချို့က ဆင်းဆင်းရဲရဲနေခဲ့ကြရတဲ့ မိအိုဖအိုတွေကိုလည်း သတိတရ ဖွဲ့နွဲ့သီကုံးလေ့ရှိကြတယ်။\nကျွန်တော်လည်း အဲလိုလူတွေမှာပါတယ်။ သူများထက်ပိုကဲ ရေးပါသေးတယ်။ မြန်မာစာကို သတ်ပုံမှန်နဲ့ သင်ယူ ဖတ်ရှုခဲ့ရပါကြောင်း။\nအခုတော့ လယ်တွေယာတွေမှာ နွားရှားလာပြီတဲ့။ တဘက်နိုင်ငံပို့စရာတွေသာ ရွေးစိုက်နေကြပြီတဲ့။ ကျောင်းအိုတွေကို ဆေးသာသုတ်ပေးနိုင်ကြတယ်။\nကျွန်တော့်ရဲ့ စက်ဘီးအိုနဲ့ဆရာပျိုတွေ၊ မြန်မာစာမိအိုဖအိုတွေကို အစားထိုးမရတော့ပါ။ အဲလိုချမ်းသာတဲ့ခေတ်ကို ကြုံခဲ့ရဖူးပါတယ်။\nပွင့်ကြတော့မည်။ အာရှပန်းမျိုးကို ပြောတာ။\nမြန်မာပြည် တချို့နေရာတွေမှာ မိုးရွာသတဲ့။ မိုးရာသီမရှိတဲ့အရပ်မှာ မိုးကပြတ်တယ်မရှိ။ မနေ့က ကလေးတွေပြန်ကြတာ အိမ်ပေါက်ဝကနေ ကားတံခါးအထိ တယောက်က ထီးမိုးလိုက်ပို့ပေးရတယ်။\nအမည်နာမဆိုတာ တခါတခါ မလိုက်ဘက်ပါ။ အမည်တွေကို နိုင်ငံရေးလုပ်နေတာကြာပြီ။ ကျောင်းစာအုပ်မှာ ဂန္ထဝင် တို့ဗမာသီချင်းကို တို့မြန်မာလုပ်လိုက်သတဲ့။ မြန်မာစာ မိုးခေါင်ပါလေရော။\nအမျိုးစစ်မှန်ရင် ဘယ်မှာရောက်ရောက် လှလှပပပွင့်တယ်။\nကွန်မင့်တခုရတယ်။ ကျေးဇူး။ တမင် ပေါ့ပျက်ပျက် မှားအောင် ရေးသူတွေက ကိုယ့်မြန်မာစာပေကို တန်ဖိုးမထားတာပါ တကယ်အတန်းပညာအများကြီးမသင်နိုင်ခဲ့တဲ့သူတွေ အများကြီးရှိပါသေးတယ်။ အခုခေတ်မှာ ဘွဲ့ပေးသူတွေ သတ်ပုံမှားတယ် ဒါကို လက်ခံပါတယ်။ သတ်ပုံမှားတွေကို သင်ယူခဲ့ရသူတွေရဲ့ အပြစ်လားရှင့် တဲ့။\nလက်ညှိုးတွေက များတယ်။ ထိုးတာနဲ့တော့ မှန်လာမှာမဟုတ်။ လက်ညှိုးညွှန်ရာ ရေဖြစ်တဲ့ဘုရင်က ရာဇဝင်ဟောင်းထဲမှာသာ ရှိတယ်။\nသတ်ပုံသစ်တွေဖြစ်လာတဲ့သမိုင်း ရှိတယ်။ မြန်မာစာအဖွဲ့ အစည်းအဝေးမှာ ဦးနေဝင်းကနေ လမ်းညွှန်ပါတယ်။ ဦးနေဝင်းကြောင့်လို့ပြောတာ အပြည့်အစုံ မမှန်ပါ။ သူက တပြေးညီအောင် လုပ်ကြလို့ပြောတယ်လို့ စာလုံးပေါင်း သတ်ပုံကျမ်း အမှာစာမှာ ရေးထားတယ်။ နောက်ထုတ်တွေမှာ အဲဒီအမှာစာ မပါတော့ပါ။ အဲတာကို လမ်းညွှန်သတ်ပုံ (သို့) ယူနီဖေါင်းသတ်ပုံလို့ အမည်တွင်တယ်။\nဦးနေဝင်း သြဇာသီးကြိုက်တယ်ပြောသံကြားတာနဲ့ ပြည်ကနေအပြန်မှာ တီအီးဟီးနိုးကားတစီးစာ ပို့ပေးတယ်တဲ့။ ဦးနေဝင်းအလွန်လား သြဇာခံတွေအလွန်လား။\nအဲဒီကာလမှာ မန္တလေးအခြေပြုစာပေသမားတွေက သဘောမကျကြပါ။ သဘောမတူကြသူများစာရင်းက ရှည်တယ်။ နေရာမယူတဲ့ စာရေးဆရာတွေ၊ ကဗျာဆရာတွေ၊ မြန်မာစာဆရာတွေက သဘောမတူကြလို့ ကိုယ့်သတ်ပုံနဲ့ ရေးလို့ရကြသေးတယ်။ စစ်အစိုးရလက်ထက်မှာ တစ်မရေးရင် ထုတ်ဝေခွင့်မပေးပါ။ တစ်မဟုတ်တဲ့တလုံး ဘယ်လောက်ဆိုပြီး ဒဏ်ရိုက်တယ်။ ဥပဒေကဲ့သို့အာဏာတည်သောသတ်ပုံ (သို့) ပေါ်လစီသတ်ပုံလို့ ခေါ်တယ်။\nငြိမ်ဝပ်ပိပြားတဲ့အကျင့်ကို စွဲနေကြတော့ တချို့တွေက အခုထိ ပိပြားနေကြတယ်။ ကိုယ့်စာကိုယ်ရေးကြတာကို မပြောလိုပါ။ သတ်ပုံမှန်နဲ့ရေးခဲ့တာတွေကို ပြန်ထုတ်ဝေကြတာမှာ သတ်ပုံတွေပြောင်းထုတ်ကြတယ်။ ဒေါင်းလုဒ်တွေမှာ ပြင်ကြတယ်။ အမှားကိုရောင်းစားကြသူများလို့ ငေါ့ချင်တယ်။ ကန်တော့။ ဆောရီး။\nပင်နီခေတ်မှာလည်း မျက်နှာလိုမျက်နှာရသမားတွေက များတယ်။ စာမေးပွဲမှာ အမှတ်လျှော့တယ်။ လျှောက်လွှာတွေ၊ အစီရင်ခံစာတွေ၊ စာတမ်းတွေကို ပြင်ရေးစေတယ်။ ညွှန်ကြားရေးမှူး ကြီးငယ်တွေ၊ တချို့ အယ်ဒီတာတွေ၊ စာရေးဆရာတွေ၊ ကဗျာဆရာတွေ၊ ပါမောက္ခတွေ။ အရင်က အမိန့်နဲ့ခိုင်းတယ်။ အခုက လုပ်ပိုင်ခွင့်နဲ့ခိုင်းတယ်။ ခေါက်ရိုးသတ်ပုံ (သို့) ကုလားထိုင်ရသတ်ပုံလို့ အမည်သစ်ရလာတယ်။ ကန်တော့။ ဆောရီး။\nသတ်ပုံမှန်ရေးသူများစာရင်းကလည်း ရှည်တယ်။ ပေလေးပင် ရှင်လေးပါး၊ နဝဒေး၊ နတ်သျှင်နောင်၊ ဝန်ကြီးပဒေသရာဇာ၊ ဦးပုည၊ မယ်ခွေ၊ အချုပ်တန်းဆရာဖေ၊ ဦးနု၊ သိပ္ပံမောင်ဝ၊ သိန်းဖေမြင့်၊ ရွှေဥဒေါင်း၊ ဒဂုံရွှေမျှား၊ မောင်ထင်၊ မင်းသုဝဏ်၊ဇော်ဂျီ၊ ဦးဖိုးကျား၊ သခင်ဘသောင်း၊ ဦးဖေမောင်တင်၊ သော်တာဆွေ၊ ကာတွန်းဦးဘဂျမ်း၊ သခင်သန်းထွန်း၊ မြသန်းတင့်၊ ဗန်းမော်တင်အောင်၊ အောင်လင်း၊ တက္ကသိုလ်ဘုန်းနိုင်၊ ခင်မျိုးချစ်၊ လူထုဦးလှ၊ ဒေါ်အမာ၊ ပါရဂူ၊ ရန်ကုန်ဘဆွေ၊ ဝင်းဦး၊ ဂျာနယ်ကျော်မမလေး၊ သုခ၊ ဇဝန၊ ဒဂုန်ခင်ခင်လေး၊ မဟာဆွေ၊ ဒဂုန်နတ်ရှင်၊ တက်တိုး၊ ထင်ကြီး၊ သခင်ကိုယ်တော်မှိုင်း၊ လှသမိန်၊ မင်းကျော်၊ ဒေါက်တာသန်းထွန်း၊ အောင်သင်း၊ ဒဂုန်တာရာ၊ တင်မိုး၊ ကြည်အေး၊ ရှိသေးတယ် အများကြီး။\nမြန်မာစာသတ်ပုံကျမ်းကို ရဟန်းရှင်လူ ပြည်သူအပေါင်းတို့က လေ့လာသုံးသပ်ပြီးလျှင် ပြင်ဆင်သင့်သည်တို့ကို ဝေဖန် အကြံပေးကြပါရန် မေတ္တာရပ်ခံပါသည်လို့ ၂ဝ၁၆ မေလမှာ အကြံပြုချက်တောင်းထားတယ်။ ဒါပေမယ့် ကုလားထိုင်ရ ဂိုဏ်းက အားကောင်းနေသေးတယ်။ တစ်ကို မထိရဲကြပါ။ ငရဲမီးသတ်ပုံလို့ ခေါ်လိုက်မယ်။ တချို့ကတော့ ပြင်လာကြပြီ။ ကောင်းတယ်။\nပညာခန်းကို ပညာနဲ့ ဆွေးနွေးငြင်းခုန်တာက တိုးတက်ရှင်သန်စေပါတယ်။ စာအုပ်သစ်တွေပုံကို အားကျစရာဖြစ်အောင် တင်ကြတာ တွေ့ရတယ်။ သွားရည်ကျရမလား၊ မျက်ရည်ကျရမလား မပြောတတ်ပါ။\nဆရာ ကလေးအတွက် ကျန်းမာရေး ဆောင်းပါးလေးတွေရှိရင် ဖတ်ချင်လို့ပါ။\nမေးနည်းပါ ဘလော့မှာ ဖတ်လိုတာ ရှာဖတ်နိုင်။\nကလေးကျန်းမာရေးစာတွေ စာအုပ်ထုတ်မလို့ ကြိုးစားနေတယ်။ ကျွန်တော်တင်တဲ့စာတွေကို စာရိုက်ကျနေတာ သတ်ပုံလွဲနေတာတွေကို ပြင်ပေးနေသူတယောက်ကို စာစစ်အကူအညီတောင်းတာ အတော်လေး ပြီးနေပြီ။ စာအုပ်ထုတ်ပေးချင်ပါတယ်လို့ ပြောလာသူတယောက်နဲ့ ထုတ်မယ်။ နှစ်ဦးလုံးက ဖရင်းတွေ။ ဖရင်း မဟုတ်ကြသေးလို့ နေရာရှာပြီး ထည့်ထားတယ်။\nနောက်စာတွေလည်း ထုတ်ချင်သေးတယ်။ ရေးပြီးသားတွေက အများကြီး။ စစ်အစိုးရခေတ်တုန်းက စာပေနယ်ထဲက မိတ်ဆွေတဦးက ကျွန်တော့်စာတွေကို စာအုပ်ထုတ်ပေးမယ်လို့ ကမ်းလှမ်းလာတယ်။ ကလောင်နာမည်မရှိတဲ့ ကျွန်တော်က နာမည်ဝှက်တခုပါရွေးတယ်။ စာတွေကို ပေါ်လစီသတ်ပုံနဲ့သာ ရိုက်ရမှာဖြစ်လို့ စာအုပ်မထုတ်ခဲ့ပါ။\nနိုင်ငံရေးဘဝဇာတ်ကြောင်းလည်း ထုတ်မလို့ ဆုံးဖြတ်လိုက်ပြီ။ ဆရာမောင်စွမ်းရည်က အက်ဒစ်လုပ်ပေးမယ် ပြောထားတာ ၂ နှစ်ရှိပြီ။ ဆရာ့ကို အားနာနေတယ်။ အဲလိုစာမျိုးက အယ်ဒီတာကောင်းလိုတယ်။ ခုခေတ်မှာ အယ်ဒီတာကောင်း အတော်ကိုရှားတာ။\nတိုင်းပြည်ကနေထွက်ပြေးစက ဗလာစာအုပ်တွေထဲမှာ ဒိုင်ယာရီရေးခဲ့တာတွေ ခုနစ်အုပ်လောက်ရှိတယ်။\nသိချင်တာလေးမေးရမလား Profertil ကဘယ်လောက်ကြာအောင်သောက်ရလဲဆရာ မိန်းကလေးပါ အသက်က 27 ပါ\nမေးနည်း ပို့ထားပြီး။ အမျိုးသမီးနဲ့ အသက်သိရ။ ရာသီနဲ့ အိမ်ထောင်ရေး မသိရ။ ဆေးကို စမ်းသပ်ကုသပေးနေတဲ့ ဆရာဝန်ညွှန်တာ သင့်။\nဆရာရေ လူတိုင်းက ဘွဲ့ရ ပညာတတ်တွေချည်းပဲမဟုတ်ပါဘူး သိချင်လွန်းလို့ သူ တတ်သလောက်လေး ရေးပြီး မေးတာ ဖြစ်နိုင်ပါတယ် နားလည်ပေးလိုက်ပါ ဒီလောက်ထိ စာလုံးပေါင်းမှားနေတာ တမင်ရေးတာမဟုတ်လောက်ပါဘူး။ မှန်ကန်အာင်မရေးနိုင်တာပဲဖြစ်မှာပါ\nဟုတ်တယ်၊ မှန်အောင်မရေးတတ်သူတွေက များတယ်။ ကွန်မင့်ကနေရေးကြတဲ့ ဆင်ခြေတွေထဲမှာ အလွယ်ရေးလို့ လို့က များတယ်။ မြန်မာစာ ဘာကြောင့်မှားရသနည်း ၁၀ ချက်ရေးတင်ပြထားတယ်။ ဘွဲ့မရသူ အတော်ကို ရှားပါးတဲ့ခေတ်မှာ အတန်းပညာကြောင့်ဆိုတာ နည်းနည်းသာမှန်တယ်။\nဘွဲ့ရပညာတတ်အသုံးက အတော်ဟောင်းနေပြီ။ အဲလိုသုံးခဲ့ကြတဲ့ခေတ်မှာ မြန်မာစာကို မှန်အောင်ရေးခဲ့ကြပါတယ်။ လွတ်လပ်ရေးရခါစ ဆယ်စုနှစ်တွေမှာ ပေါ်ခဲ့တာ။ လက်ဝဲစာပေလည်းထွန်းကားချိန်က ပိုက်ဆံချမ်းသာသူတွေရဲ့ ဖေါက်ပြန်မှုတွေကို ထောက်ပြခဲ့တယ်။ ဆိုရှယ်လစ်ခေတ်ရောက်တော့ ပညာတတ်တွေကို နှိမ်ခဲ့တယ်။ အဲဒီအထိ မြန်မာစာမှန်အောင်ရေးကြတယ်။ စစ်အစိုးရ ဒုတိယမျိုးဆက်ကစပြီး သတ်ပုံကိုနိုင်ငံရေးလုပ်ရာကနေ ကနေ့အထိ သတ်ပုံတွေကို မှားစေထားတယ်။\nစုမိ ဆောင်းမိ ရှိပေမယ့်\nကျင်လည်နေ စာအုပ်ကြီးအတိုင်း ဘဝမို့ အိုး။\nခေတ်သီချင်းတချို့က သတ်ပုံမှန်တယ်။ ကွန်ဂရက်ကျူလေးရှင်း။\nအခုခေတ်မှာ ဘွဲ့ပေးသူတွေက သတ်ပုံမှားတယ်။\nလေးစားစွာဖြင့်။ မရှင်းလို့ပါဆရာခင်ဗျ ကျနော် ကျမ လို့ရေးတာလား ကျွန်တော် ကျွန်မ လို့ရေးရမှာလား စားပွဲ လို့ ရေးရမှာလား စာပွဲ လို့ရေးရမှာလား အမှန်ကိုသိချင်လို့ပါခင်ဗျ။\nကျွန်တော်၊ ကျနော်၊ ကျမစာတွေ ၄-၅ ခါတင်ထားတယ်။ အခုတော့ စားပွဲလို့သာရေးကြတယ်။ အရင်က စားတာနဲ့ စာရေးတာခွဲပြီး ရေးခဲ့ကြတယ်။\nI, Me, Mine, Myself ကျွန်တော် https://doctortintswe.blogspot.com/2016/12/i-me-mine-myself.html\nI say …သပြေခက်တို့ခေတ် https://doctortintswe.blogspot.com/2016/09/i-say.html\nPronoun နာမ်စား https://doctortintswe.blogspot.com/2017/04/pronoun.html\nYou သင် https://doctortintswe.blogspot.com/2018/08/you.html\nဟောဒီမှာ ကွိ ဘာသာပြန်ခင်ဗျ\nကျမအလုပ်ခန်းထဲသို့ စာရေးဆရာမြသန်းတင့်သည် ကွိ ဘာသာပြန်စာမူကြီးကို ပိုက်ဝင်လာကာ ကျမစာပွဲပေါ်၌ ပုံချရင်း ပြောလိုက်သည်။ ကျမမှာ စာမူထပ်ကြီးကိုကြည့်လိုက်၊ မြသန်းတင့်၏ မျက်နှာကို မော့ကြည့်လိုက်ဖြင့် တဒင်္ဂ အသက်ရှူမှားလောက်အောင် ကြက်သေ သေနေသည်။\nကိုဝင်းတင် ဘာသာပြန်ထားတယ်။ ဒေါ်မမလေး အမှာရေးပေးဖို့ ကျွန်တော့်ကို ပေးခိုင်းလိုက်တယ်။\nကျမ ကြာရှည် ကြက်သေသေမနေစေရန် သူကဆက်ပြောပြသည်။ ကိုဝင်းတင်ဟု သူပြောလိုက်မှပင် ကြက်သေ သေနေသော အရှိန်တို့သည် တစတစ ပြေ၍ သွားသည်။\nဦးဝင်းတင်ရဲ့ ကွိ ဘာသာပြန်စာအုပ်ကို ၁၉၇၅ ခု မတ်လမှာ ပထမအကြိမ်ထုတ်ပါတယ်။\nဂျာနယ်ကျော်မမလေး၊ ဦးဝင်းတင်နဲ့ မြသန်းတင့်တို့အားလုံးက သတ်ပုံမှန်နဲ့သာ ရေးခဲ့ကြတယ်။ ခုခေတ် စာရေးဆရာတွေ ကဗျာဆရာတွေက တစ်ဒင်္ဂလို့ ရေးကြတယ်။ တစ်စတစ်စလို့ ရေးကြတယ်။\nဂျာနယ်ကျော်မမလေးအရွယ်ရှိ ခုခေတ်အမျိုးသမီးတွေက သမီးအလုပ်ခန်းထဲသို့လို့ ရေးကြမယ်။\nတနေ့သ၌ မြတ်စွာဘုရားသည် အရိယမည်သော ငါးမျှားသမား၏ ဥပနိဿယကို မြင်တော်မူ၍ သာဝတ္ထိမြိ့၏ မြောက်တံခါးအနီးရွာ၌ ဆွမ်းခံပြီးလျှင် ရဟန်းသံဃာနှင့်တကွ ပြန်ကြွလာတော်မူလေ၏။\nဆဋ္ဌသင်္ဂီတိပုစ္ဆက၊ အဂ္ဂမဟာပဏ္ဍိတ မဟာစည်ဆရာတော်ဘုရား ရေးသားစီရင်တော်မူသည်\nသာသနာ ၂၅၄၁၊ ကောဇာ ၁၂၅၉၊ ခရစ် ၁၉၉၇ ခုနှစ်ထုတ်\nတနေ့သ၌ နဲ့ နှင့်တကွသတ်ပုံတွေကို တင်ပြပါတယ်။ မဟာစည်ဆရာတော်ထက် စာတော်သူတွေခေတ်မှာတော့ အဲလိုမရေးကြပါ။\nHi ကူးစက်ရောဂါအောက်မှာ ဥပေက္ခာရှေ့ထားမှ ဖြစ်မယ်ထင်တယ်ဆရာ တဲ့။\nဥပေက္ခာစကားလုံးက အဓိပ္ပါယ်လေးနက်တယ်။ လွယ်လွယ်လေးသာ ပြောပါရစေ။\nကျွန်တော်က ကိုယ့်နေရာလေးမှာ နေ့တိုင်း အမှိုက်ရှင်းတယ်။ အမှိုက်ဆိုတာ တယောက်နဲ့တယောက် မတူပါ။ အသုံးမကျတာ မမြင်ချင်တာကို အမှိုက်လို့ယူဆတယ်။ တချို့လူတွေအတွက်တော့ ဧည့်ခန်းနဲ့ အိမ်ဦးခန်းမှာထားတာမျိုး ဖြစ်ကောင်းဖြစ်ပါမယ်။ ကန်တော့။ ဆောရီး။\nကျွန်တော်က အကောင်ပုံတွေကို မနှစ်သက်ပါ။ အင်တာနက်လမ်းပေါ်က ကောက်ရတာတိုင်းကို မကြိုက်ပါ။ လိုချင်တာဆိုရင်တော့ ဂူဂယ်လ်ဆာ့ခ်ျမှာ မရ ရအောင် လိုက်ရှာတယ်။ ကြိုက်စကားလုံးနဲ့ ပါးစပ်ကြီး ဖြဲပြနေတဲ့ပုံ အစားမထိုးပါ။\nလက်အုပ်ချီတဲ့ပုံကို တကယ်ဟုတ်တယ် မထင်ပါ။ ဆရာလို့ခေါ်ဆိုတဲ့အသုံးနဲ့ ဟိုင်း တန်ဖိုးတူ မထားနိုင်ပါ။\nကိုယ့်နေရာလေးမှာ အမြဲတမ်း အမှိုက်ရှင်းပါတယ်။\n၁။ ဆရာ ၎င်းရဲ့ စာလုံးဟာ ငသတ်ရှေ့က အက္ခရာကို ဘယ်လိုခေါ်ရပါသလဲခင်ဗျာ။ ၎င်း လည်းကောင်း ဆက်စပ်ရာ ပြပုဒ်တွေဟာ ဝါကျအထားအသို မတူကြဘူးဆရာ။ သတင်းစာတွေမှာတော့ ၎င်းကို ဝါကျအစမှာသုံးတယ်၊ လည်းကောင်းကိုတော့ ဝါကျနောက် ဆက်စပ်ရာနေရာမှာသုံးကြတာကို တွေ့ရပါတယ်ဆရာ။\n၂။ ဆရာတင်ထားတဲ့ အကြွေစိလေးမှာ တပြားကို ၁ါးလို့ ရေးထားတာ အတော်စိတ်ဝင်စားစရာ ကောင်းပါတယ်။ ဂဏာန်း သင်္ချာနဲ့ အက္ခရာကို တွဲရေးထားတယ်။ နောက် ဥပမာတခုက လည်းကောင်းကို ၎င်းလို့လည်းရေးတယ်နော်ဆရာ။ အဲလို အရေးအသားပေါ်မှာ ဘယ်လိုသဘောရပါသလဲ ခင်ဗျ။\n၃။ ၄င်း သည် ဘယ် စာလုံးကိုယူတာလည်းဆရာ ဗျည်း ၃၃လုံးထဲကဘယ်အလုံးလည်းဆရာ\nအရင်က ကသတ်ကိုလည်း သေးသေးတင်နဲ့ရေးတယ်။ ဥပမာ မြောက် ကို မြောံ။ ၎င်း ဆိုတာ ထို၊ ယင်း၊ အနှီ၊ ဤ၊ နည်းတူ ဖြစ်တယ်။ လည်းကောင်းအစားသုံးလို့ မရတာတွေရှိတယ်။ ၎င်းအရာ၊ ၎င်းကိစ္စ၊ ၎င်းမင်းသမီး၊ ၎င်းဇာတ်ကား စသည်။ ၄င်း မဟုတ်ပါ။\nလည်းကောင်း၊ သော်လည်းကောင်း နဲ့ ၎င်း ကတော့ မတူပါ။ တချို့က အမှုမဲ့အမှတ်မဲ့ ရောရေးနေကြတယ်။\nဒါရိုက်တာအဖြစ်လည်းကောင်း၊ မင်းသားအဖြစ်လည်းကောင်း ပါဝင်သည်။ ကာရာသည် မော်ဒယ်အဖြစ်လည်းကောင်း ရုပ်ရှင်းသမီးအဖြစ်လည်းကောင်း နာမည်ကြီးသည်။\nဆေးအတတ်သည်လည်းကောင်း၊ သဒ္ဒါကျမ်းအတတ်သည်လည်းကောင်း၊ နီတိကျမ်းအတတ်သည် လည်းကောင်း သင်ယူအပ်၏။ ခွဲစိတ်နေစဉ်အတွင်းလည်းကောင်း၊ ခွဲစိတ်ပြီးသည့်အချိန်တွင်လည်းကောင်း အရေးကြီးပါသည်။\n၎င်းဖေ့စ်ဘွတ်သုံးသူတို့သည် စာရေးသားရာတွင်လည်းကောင်း၊ စကားပြောဆိုရာတွင်လည်းကောင်း မှားယွင်း လွဲချော်နေကြပေသည်။ ဆောရီး။\nသီးခြားစာလုံးဖြစ်။ င တချောင်းငင်လည်း မဟုတ်။ ဟထိုးလည်း မဟုတ်။ ဂဏန်း ၄ ကနေဆင်းသက်လာ။ ကွန်ပြူတာ ကီးဘုတ်မှာတော့ ထွင်ပေးထား။ အဲတာက နောက်ပေါက်။ ၄င်း (၎င်း) ရော လည်းကောင်းပါ သူ့နေရာနဲ့သူ သုံးနိုင်လို့ထင်ပါတယ်။\n၁၉၆၉ ခုနှစ်ထုတ် ဒေါက်တာသန်းထွန်းရေးသားတဲ့ ခေတ်ဟောင်းမြန်မာရာဇဝင်စာအုပ် စာမျက်နှာ ၆၁။ ၎င်းပျူဟူသော အမည် ပါရှိနေသေးသဖြင့်\nအထက်စာကြောင်းအတိုင်းတူနေတာကို ၎င်းလို့သာရေးလေ့ရှိကြတယ်။ အင်္ဂလိပ်လို Ditto (do) အထက်ပါအတိုင်းနဲ့ တူတယ်။\nကျွန်တော်လည်း ထိုနည်းလည်းကောင်း ထိုနည်းလည်းကောင်း စီးပွါးရေးအခြေအနေကောင်းလို့ ကျန်းမာစေကြောင်း ဆုတောင်းလိုက်ပါသည် (ရွှေမန်းတင်မောင်)။\nCervical intraepithelial neoplasia (CIN) သားအိမ်ဝ ရောဂါတမျိုး\n၁။ သမီးသူငယ်ချင်းက အသက် ၃၁နှစ်ပါ။အိမ်ထောင်မပြုရသေးပါဘူး။ ရာသီပုံမှန်မလာတာကစပြီးစစ်ကြည့်မိတော့ CIN 1 သားအိမ်ခေါင်းကင်ဆာအဆင့် ၁ လို့ ဆရာဝန်ကပြောလိုက်ပါတယ်။ ခုချိန်မှကာကွယ်ဆေးထိုလို့ရပါသေးလားဆရာ။ သာအိမ်တွေဘာတွေထုတ်တဲ့အထိဖြစ်ဖြစ်နိုင်ပါသလားဆရာ။ အဆင့်၁ ဆိုတော့ ဘယ်လို treatment တွေနဲ့ ကုသရမှာလဲ သိချင်လို့ပါဆရာ။\n၂။ ကျမအသက် ၄ဝ နှစ်ပါ။ သားသမီး၂ယောက်ရှိပါတယ်။ အသက် ၃ဝ မှာသားကြောဖြတ်ထားပါတယ်။ လွန်ခဲ့တဲ့ ၁ နှစ်က ဆေးစစ်တဲ့အနေနဲ့ Pap Test စစ်ကြည့်ပါတယ်။ အဖြေက CIN1 to CIN2 and actue Inflammatory cervical smear ဖြစ်နေပါတယ်။ သားအိမ်ခေါင်းရောင်နေတယ်လို့လည်းပြောပါတယ်။ ဆရာဝန်က သားအိမ်ထုတ်ခိုင်းပါတယ်။ မထုတ်ရင် ၆ လကြာရင်ပြန်စစ်ခိုင်းပါတယ်။ ပြီးတော့ ပိုးသတ်ဆေး ၂ ကတ်သောက်ခိုင်းပါတယ်။ ၆လကြာတော့ သေချာရအောင် Pap Test/ Colposcopy ကိရိယာနဲ့ကြည့်ပြီး Biopsy အသားစယူပြီးစစ်ပါတယ်။ Pap Test = Inflammatory smear; Pap Biopsy = Chronic papillary cervicitis with CIN1 ဖြစ်ပါတယ်။ ဆရာဝန်မက ဆေးသောက်ဖို့မလိုဘူးပြောတယ်။ ကာကွယ်ဆေးထိုးခိုင်းပြီး ၆လ ကြာရင်ပြန်စစ်ခိုင်းပါတယ်။ သားအိမ်ခေါင်းကင်ဆာက ကြိုသိရင် ဆေးစားပြီး ပျောက်အောင်ကုနိုင်ပါတယ်လို့ပြောပါတယ်။ အခုကျမကိုဘာဆေးမှ မစားခိုင်းဘူးပါဘူး။ ဘယ်လိုဆက်လုပ်သင့်ပါသလဲ။ ဆရာ အကြံဥာဏ်လေးလိုချင်ပါတယ်။ ဒီအဆင့်မှာ သားအိမ်ထုတ်ဖို့လိုပါသလားဆရာ။ ကျေးဇူးတင်ပါတယ်ဆရာ။\n၃။ ကျွန်တော်၏ အမျိုးသမီး (၃၉ နှစ်) သည် ပြီးခဲ့သော September လဆန်းပိုင်းက၊ မြန်မာပြည်တွင် Ultrasound, Biopsy, CT scan, Pep smear Test ပြုလုပ်ခဲ့ရာ သားအိမ်ခေါင်း ကင်ဆာ (CIN 1, HPV Infection) ဟု အဖြေ ထွက်ခဲ့ပါသည်။ ဘန်ကောက်မြို့N-Health ဓါတ်ခွဲခန်းသို့ ပေးပို့ ပြီး Thin Prep Test စစ်ဆေးရာတွင်လည်း Negative for Intraepithelial Lesion or Malignancy. Mild inflammation. Reactive epithelial cellular changes. Partially obscuring blood. ဟု အဖြေထွက်ခဲ့ပါသည်။ မြန်မာပြည်တွင် ပြသလျှက်ရှိသော OG မှ မြန်မာအခေါ် မီးရှို့လျှင် ပျောက်ကင်းနိုင်ကြောင်း ပြောပါသည်။ အဖြေကို ပိုမိုသေချာစေရန် September 23 ရက်တွင် Bangkok Hospital ရှိ OG နှင့် ထပ်မံသွားရောက် ပြသရာတွင် စိုးရိမ်စရာ မလိုကြောင်း နောက် လေးလ ကြာမှ နောက်ထပ် စစ်ဆေးမှုများပြုလုပ်ရန် လိုကြောင်းသာ ပြောပါသည်။ မီးရှို့ ကုသခြင်း၏ နောက်ဆက်တွဲ အကျိူးအပြစ်များကို ရှင်းလင်းစွာ သိရှိလိုပါသည်။ မြန်မာပြည်မှ OG အများစုသည် ယခုအခြေအနေ (CIN 1) သည် မီးရှို့ကုသခြင်းဖြင့် ပျောက်ကင်းနိုင်သည်ဟု ပြောဆိုကြပါသည်။ Bangkok Hospital ရှိ OG အား သားအိမ်ခေါင်းကင်ဆာ ကာကွယ်ဆေးထိုးရန် ပြောကြည့်ရာ တလင် တမယား နေပါက ထိုးရန်မလိုဟုသာ တွင်တွင်ပြောပါသည်။ ထို့ကြောင့် မြန်မာပြည်နှင့် ကွာခြားသောအချက်ကို တွေ့ ရှိရပါသည်။ မြန်မာပြည်တွင် သားအိမ်ခေါင်းကင်ဆာ ကာကွယ်ဆေးထိုးရန် မည်သူ့ကိုမဆို တိုက်တွန်းပါသည်။ သားအိမ်ခေါင်းကင်ဆာ ကာကွယ်ဆေး ထိုးခြင်း၏ အကျိူးအပြစ်များကို ရှင်းလင်းစွာ သိလိုပါသည်။ ရောဂါကူးစက်နိုင်သော အကြောင်းအရင်းများ အားလုံးကိုလည်း သိလိုပါသည်။ ကျွန်တော်တို့သည် တယောက်နှင့်တယောက် သစ္စာရှိသော အိမ်ထောင်သည်များဖြစ်ကြပါသည်။ အဘယ်ကြောင့် CIN 1, HPV Infection ဖြစ်ရပါသလဲ။ တစ်ခုပြောစရာရှိသည်မှာ ကျွန်တော်၏ အမျိုးသမီးသည် ၃ ကြိမ် သားလျှောခဲ့သဖြင့် အပြင်ဆေးခန်းတွင် ၂ ကြိမ် နှင့် ဗဟိုအမျိုးသမီး ဆေးရုံကြီးတွင် ၁ ကြိမ် D&C လုပ်ခဲ့ဖူးပါသည်။\nCervical interstitial neoplasia (CIN) ရောဂါကို Cervical dysplasia လို့လဲ ခေါ်တယ်။ ဒါပေမဲ့ Potentially premalignant transformation ကင်ဆာ မတိုင်မီအဆင့်ကို ပြောင်းသွားနိုင်ချေ ရှိတယ်။ ဆေးမကုဘဲလဲ ကိုယ်ခံစွမ်းအားနဲ့ ပျောက်သွားနိုင်တယ်။ ရာခိုင်နှုန်း နည်းနည်းဟာ Cervical cancer သားအိမ်ဝကင်ဆာ ဖြစ်နိုင်တယ်။ Cervical squamous cell carcinoma (SCC) လို့ ခေါ်မယ်။ ဒါကလဲ ကိုယ်ခံအားနဲ့ မပျောက်၊ ဆေးလဲ မကုမှသာ ဖြစ်တယ်။ အမေရိကားမှာ အမျိုးသမီး ၂ သိန်းခွဲကနေ ၁ သန်းမှာ ၁ ယောက် CIN ဖြစ်နေတာ နှစ်တိုင်းတွေ့ရတယ်။ အသက် ၂၅ ကနေ ၃၅ ကြားမှာ အဖြစ်များတယ်။\nHPV ဗိုင်းရပ်စ်ပိုးဟာ လိင်ကတဆင့် ကူးစက်ပြီး သားအိမ်ဝမှာ နာတာရှည် ရောင်တာကနေ ဖြစ်တယ်။ HPV အမျိုးအစား ရာကျော်ထဲက တဒါဇင်ကနေ၊ အဲဒီထဲက HPV 16, 18, 31, or 45 ကနေ အဖြစ်များတယ်။ ကျန်တဲ့ အမျိုးအစားတွေက ကြွက်နို့ ဖြစ်စေတယ်။\nအိမ်ထောင်ဘက် ဒါမှမဟုတ် ယောက်ျားဖေါ် များသူတွေ၊ ဆေးလိပ်သောက်သူတွေ၊ ကိုယ်ခံအား နည်းသူတွေ၊ ငယ်ငယ်နဲ့ ကလေး မွေးသူတွေဟာ ဖြစ်နိုင်ခြေများတဲ့ အမျိုးသမီးတွေ ဖြစ်ကြတယ်။\nဖြစ်စမှာ ဘာမှ မခံစားရဘူး။ Pap smear စမ်းသပ်နည်းနဲ့ သိလာရတယ်။ Papanicolaou test, Pap test, Cervical smear, Smear test လို့ အမျိုးမျိုး ခေါ်တယ်။ Vagina မွေးလမ်းကြောင်း ထဲကို ကြည့်လို့ရတဲ့ Speculum ကရိယာ ထည့်မယ်။ Endocervical brush ကို အဝထဲထည့်ပြီးလှည့်၊ သားအိမ်ဝ အပြင်ပေါက်အနားက (ဆဲလ်) တွေကို Aylesbury spatula ဆိုတာလေးနဲ့ယူ၊ မှန်ပြားလေးပေါ် တင်ပြီး၊ ဓါတ်ခွဲခန်းမှာ မှန်ဘီလူးနဲ့ စစ်ဆေးမယ်။\nCervical dysplasia ကို Pap smear လုပ်တော့ Squamous intraepithelial lesion (SIL) ဆိုတာနဲ့ အဆင့်ခွဲတယ်။\n- Low-grade (LSIL) အဆင့်နိမ့်၊\n- High-grade (HSIL) အဆင့်တက် နဲ့\n- Possibly cancerous (Malignant) ကင်ဆာဖြစ်လုနီးလို့ သတ်မှတ်တယ်။\nPap smear မှာ အဲလို မူမှန်မဟုတ်တာ ပြနေရင် ဆက်လုပ်စရာတွေ လိုမယ်။\n၁။ Follow-up Pap smears သာမန်အဆင့်ကို နောက်တခါ ခေါ်စစ်မယ်။\n၂။ Colposcopy-directed biopsy နည်းနဲ့ အသားစဖြတ်ယူစစ်ဆေးမယ်။\n၃။ Cone biopsy may be done after colposcopy နည်းနဲ့ လိုအပ်ရင် အသားစဖြတ်ယူစစ်ဆေးမယ်။\nBiopsy အသားစဖြတ်ယူစစ်ဆေးလို့ Dysplasia တွေ့ရရင် Cervical intraepithelial neoplasia (CIN) ခေါ်တယ်။ အဆင့်ခွဲရင် -\nCIN I = Mild dysplasia အဆင့် (၁)၊\nCIN II = Moderate to marked dysplasia အဆင့် (၂) နဲ့\nCIN III = Severe dysplasia to carcinoma in situ အဆင့် (၃) ရှိတယ်။\nMild dysplasia (LSIL or CIN I) သာမန်အဆင့်တွေကို ၃-၆ လကြာရင် ထပ်စစ်ဘို့ သင့်တယ်။ မပျောက်သေးတာ တွေ့လာရင် ဆေးကုဘို့ လိုမယ်။ Higher grade CIN အဆင့်ကို Removal or destruction of the neoplastic cervical cells ကင်ဆာ (ကလပ်စည်း) တွေကို ဖျက်ဆီး ထုတ်ပြစ်နည်းတွေ လုပ်ရမယ်။\n၁။ Cryocautery အေးခဲနည်းသုံးခြင်း၊\n၂။ Electrocautery လျှပ်စစ်မီးရှို့ခြင်း၊\n၃။ Laser cautery လေဆာနည်း၊\n၄။ Loop electrical excision procedure (LEEP) လျှပ်စစ်သုံး ဖြတ်ထုတ်ခြင်း နဲ့\n၅။ Cervical conization နည်းတွေ ရှိတယ်။\n၆။ Therapeutic vaccines ကာကွယ်ဆေးသုံး ကုသနည်းလဲ ရှိနေပြီ။\nအများစုက သူ့ဖါသူပျောက်တယ်။ ဆေးမကုသဘဲ CIN-1 ထဲက ၇ဝ-၉ဝ% ဟာ ၂ နှစ်အတွင်း ပျောက်သွားမယ်။ CIN2ထဲက ၅ဝ% ဟာ ၂ နှစ်အတွင်း ပျောက်သွားမယ်။ ပျောက်သွားသူလဲ ထပ်ဖြစ်တတ်တယ်။ ကင်ဆာ ပြောင်းဘို့ ဆိုတာ ၃-၄ဝ နှစ်၊ ပျမ်းမျှ ၁၅ နှစ် ကြာတယ်။ ၂ဝ% ဖြစ်မယ်လို့ ယူဆချက်တခု ရှိတယ်။ စောစောသိလို့ ဆေးကုတာ အကောင်းဆုံးဖြစ်တယ်။ အားလုံးလောက်နီးနီး ကောင်းတယ်။\nတကိုယ်ရေသန့်ရှင်းရေးနည်းတာ၊ အစာအာဟာရမပြည့်စုံတာ၊ ယောက်ျားဖေါ် များများထားတာ၊ စီးကရက် သောက်တာတွေကြောင့် ကင်ဆာအဆင့်ကို ပိုရောက်စေနိုင်တယ်။\nမိန်းကလေးတိုင်း ၉ သမီးကတည်းက ကာကွယ်ဆေးထိုးပါ။ သားအိမ်ကင်ဆာကို ၇ဝ% ကာကွယ်နိုင်တယ်။ ၂၆ နှစ်ကျော်သူ ကာကွယ်ဆေး မလိုတော့ပါ။\nနူတ် နုတ် နုပ် နှပ်\nဖုဿတီမိဖုရားကြီး နတ်သမီးဘဝက သိကြာမင်းထံတောင်းသော ဆ...\nနွေဂိမှာန်ခါသာစွပေမို့ လွမ်းစရာ့ လရာသီ ရွှေပြည်နှင်...\nပဋိသန္ဓာရ သာရဏီယ စကား\nဘာကိုမှ ရရစ်မထည့်တဲ့ခေတ် ရောက်လာနိုင်တယ်\nMeclizine 25 mg ဆေး\nQuack စေတနာမှာ ပညာမပါရင် ဒုက္ခပေးတယ်\nအမှားရှောင်တတ်ရင် မြန်မာစာအစစ်ကို တွေ့ပါမယ်\nTa Ta တာ့တာ\nခေတ်ရေစီးကြောင်း သို့မဟုတ် ဒေါက်မြင့်ဖိနပ်ဖြင့် သံ...\nမြန်မာစာ အဘယ်ကြောင့် မှားနေကြသနည်း\nကင်းဝန်မင်းကြီး ရေးသားခဲ့တဲ့ နေမိရကန်\nTyphoid fever တိုက်ဖွိုက်ရောဂါ\nWelcome Spring ဟိုဘက်အိမ်\nPregnancy အသက်ဘယ်လောက်မှာ ကိုယ်ဝန်ဆောင်သင့်လဲ\nCollateral Damage နောက်ဆက်တွဲတွေက များတယ်\nသိပ္ပံမောင်ဝသည် သိပ္ပံဦးဝ မဟုတ်\nသူလျှို ဓါးပြ အညမည\nသတ်ပုံစာ ဘယ်ဥပဒေနဲ့ ငြိစွန်းသလဲ မသိပါ\nBaby Question ကလေးအတွက် မေးခွန်း


Missing Pieces: ရှာဖွေလေ တွေ့ရှိလေ . . . (၁)\nputting back together ... missing pieces of my life ...\nရှာဖွေလေ တွေ့ရှိလေ . . . (၁)\nအားနေတာမို့ သိချင်တဲ့ အကြောင်းလေးတွေလိုက်ဖတ်ရင်း စိတ်ဝင်စားစရာလေးတွေတွေ့လို့ တင်ပေးလိုက်ပါတယ်။ ထူးထူးဆန်းဆန်းလေးတွေပါ။ ဗဟုသုတရတာပေါ့။ ရှာဖွေတွေ့ရှိတာတွေကတော့ -\nဟမ်ဘာဂါ (Hamburger) လို့ခေါ်သော်လည်း ဘာလို့ ဝက်ပေါင်သား (Ham) မပါသလဲ ?\nတကယ်တော့ Hamburger ဆိုတာ ဂျာမန်မြို့ ဟမ်းဘာ့ဂ် (Hamburg) ကိုအစွဲပြုပြီးဖြစ်လာတဲ့ စကားလုံးပါ။ ဂျာမနီနိုင်ငံက ဂျာမန်လူမျိုးများ အမေရိကန်နိုင်ငံကို ရွှေ့ပြောင်းနေထိုင်ရာကနေ အမေရိကန်ယဉ်ကျေးမှုထဲကိုပါ ကူးစက်လာတဲ့ အစားအစာတစ်မျိုးပါ။ ထို့ကြောင့် ဟမ်ဘာဂါအများစုက ဝက်ပေါင်သား(Ham) မပါဘဲ အမဲသားကိုသာအသုံးပြုပြီး ပြုလုပ်ခြင်းဖြစ်ပါတယ်။\nဘာလို့ Hotdog လို့ခေါ်ကြသလဲ ?\nHotdog လို့ ထူးထူးဆန်းဆန်းဘယ်ကပေါ်လာလည်းပြောရရင် ဂျာမနီနိုင်ငံကိုပဲ စပြောရမှာဖြစ်ပါတယ်။ Hotdog ထဲမှာပါတဲ့ ဝက်အူချောင်း ကို ဂျာမနီနိုင်ငံ ဖရန့်ဖတ်မြို့ မှ Dachshund ခွေးပိုင်ရှင် အသားဆိုင်ပိုင်ရှင်တစ်ယောက်က Dachshund Sausage လို့ခေါ်ရာက စခဲ့တဲ့ဇာတ်လမ်းပါ။ Dachshund ခွေးဆိုတာ ရှည်မျောမျော ခွေးပါ။ အဲဒါကြောင့်မလို့ ဝက်အူချောင်းကို Dachshund Sausage လို့ခေါ်လိုက်ခြင်းဖြစ်သည်။ ထို့နောက် ၁၈၇၁ မှာ အမေရိကန်နိုင်ငံသို့ပြောင်းရွှေ့နေထိုင်နေတဲ့ ဂျာမန်လူမျိုး Charles Feltman ကနေစပြီး Dachshund Sausage ကို စပြီး Hotdog Stand နဲ့ရောင်းပါတယ်။ အဲနောက်ပိုင်း ဝက်အူချောင်းကို ပေါင်မုန့်ကြားညှပ်တာပေါ်လာပြီး Hotdog ဆိုပြီးဖြစ်လာတာပါ။ ဂျာမန်နိုင်ငံ Frankfurt မြို့ကစတာမလို့ Frankfurter လို့လဲခေါ်ကြပါသတဲ့။\nဒီကောင်လေးကို Dachshund လို့ခေါ်ပါတယ်။ သူ့ပုံနဲ့တူလို့ ဝက်အူချောင်းက Dachshund Sausage လို့ဖြစ်သွားတာပါ -\nApril Fool ဘယ်လိုဖြစ်လာသလဲ ?\nApril Fool နေ့က ပြင်သစ်နိုင်ငံ ၁၅၆၂ခုနှစ်ခန့်မှာ ပုပ်ရဟန်းမင်းကြီး Gregory XIII က Julian Calender ကို ယခုသုံးနေတဲ့ Gregorian Calendar နဲ့ အစားထိုးရာကနေဖြစ်လာတာဖြစ်ပါတယ်။ Gregorian Calendar ကိုစသုံးတဲ့ရက်က Julian Calendar ရဲ့ April 1 ပါ။ ထိုရက်ကို ပုပ်ရဟန်းမင်းကြီးရဲ့ Gregorian Calendar ရဲ့ January 1 နဲ့အစားထိုးလိုက်ပါသတဲ့။ အဲဒါကို တစ်ချို့လူတွေက ရက်ပြောင်းတာကို မသိဘဲ ကြောင်တောင်တောင်ဖြစ်နေပါသတဲ့။ နှစ်သစ်ပွဲ ကျင်းပရမယ့်အချိန်ဖြစ်နေပေမယ့် အဲအချိန်ကို ဧပြီလလို့ပဲထင်နေကြလို့ပါ။ အဲလိုလူတွေကို တခြားသူတွေက April Fools လို့နောက်ပြောင်ခေါ်ရင်း နဲ့ April Fool Day ဆိုတာဖြစ်လာတာပါ။\nBrought to you by နေတိုက်ရှိန်း at 1:14 PM\nLabels: ထူးထူးခြားခြား, ဗဟုသုတ\nသြစတေးလျ အိုးပင်း အမျိုးသားပြိုင်ပွဲ ရော်ဂျာ ဖက်ဒရ...\nဖြစ်ချင်ဦးဟဲ့ အင်ဂျင်နီယာ . . . (၃)\nသြစတေးလျ အတွေ့အကြုံများ (၁)\nကားလင်းဖလား ဆီမီးဖိုင်နယ် ဒုတိယပွဲစဉ် ဒုတိယအကျော့\nဖြစ်ချင်ဦးဟဲ့ အင်ဂျင်နီယာ . . . (၂)\nအနက်ရောင် စာမျက်နှာ နှင့် ကျွန်တော်\nဖြစ်ချင်ဦးဟဲ့ အင်ဂျင်နီယာ . . . (၁)\nPhobia သို့မဟုတ် ကြောက်စိတ်\nမန်ယူ ၄-၀ ဟောလ်စီးတီး\nဟေတီငလျင်ဒဏ်ကြောင့် လူပေါင်း ၁၁၀ ၀၀၀ ကျော်သေဆုံး\nသြစတေးလျ တက္ကသိုလ်များ . . . အပိုင်း (၄)\nပြောပြမယ် ထူးထူးဆန်းဆန်း (၃)\nလူအသုံးအများဆုံး Password ၁၀ခု\nPatapon2(PSP) Review\nTop Ten - 22 Jan\nDragon Age: Origins (PC) Review\nမှတ်ဖွယ်ရာရာ အဆိုအမိန့်များ . . . (၁)\nပြောပြမယ် ထူးထူးဆန်းဆန်း (၂)\nပြောပြမယ် ထူးထူးဆန်းဆန်း (၁)\nဟေတီနိုင်ငံတွင် အင်အားပြင်းထန်သော ငလျင်ထပ်လှုပ်\nသြစတေးလျ တက္ကသိုလ်များ . . . အပိုင်း (၃)\nကားလင်းဖလား ဆီမီးဖိုင်နယ် ဒုတိယပွဲစဉ် ပထမ အကျော့\nပရီးမီးယားလိဒ်ပြိုင်ပွဲ ပွဲစဉ် ၂၂ တနင်္ဂနွေနေ့ပွဲစဉ်...\nသြစတေးလျ တက္ကသိုလ်များ . . . အပိုင်း(၂)\n၂၀၁၃ ဆီးဂိမ်း ပြိုင်ပွဲ မြန်မာနိုင်ငံတွင်ပြုလုပ်မည...\nမန်ယူ ၃-၀ ဘန်လေ\nမန်ယူအသင်း ဘန်လေကို ဂိုးပြတ်အနိုင်ရ\nကုလသမဂ္ဂမှ ဟေတီဒုက္ခသည်များအတွက် လှုဒါန်းမည်\nကားလင်းဖလား ဆီမီးဖိုင်နယ်ပထမအကျော့ ပထမပွဲစဉ်\nဆယ်ကျော်သက် အကျင့်ဆိုး (၇)ခု\nသြစတေးလျ တက္ကသိုလ်များ . . . အပိုင်း(၁)\nပက်ထရစ် ဗီအာရာ မန်စီးတီး အသင်းသို့ ရောက်တော့မည်\nဗီဒစ် သည် မန်ယူအသင်းမှ ဇန်နဝါရီ အပြောင်းအရွှေ့ကာလအတ...\n“ အားလုံးပဲ ကျွန်တော့်ဘလော့ကို လာဖတ်ကြတာကို ကျေးဇူးတင်ပါတယ်။\nအကြံဥာဏ်တွေလည်းပေးကြပါ။ နောင်လည်း ခဏခဏလာလည်ကြပါ။\nMeals for You ♥\nAn nyoung ha seh yo ♥ Korean Kimbap (Normal)\nIf you can't read the content of my blog, you can download Zawgyi Myanmar font from the following links.


Geoffrey Rush – Cast – Channel Myanmar\nIMDB: 6.6/10 412,709 votes\nPirates of the Caribbean: At World’s End (2007) Captain Barbossa, long believed to be dead, has come back to life and is headed to the edge of the Earth with Will Turner and Elizabeth Swann. But nothing is quite as it seems. File Size : (1.3 GB) and (410 MB) Quality : Blu-Ray 720p Running Time : 2hr 49min Format : Mp4 Genre :Action, Adventure, Fantasy Subtitle : Myanmar Subtitle (Hard Sub) Source :1080p.Bluray.DTS.x264-SHiTSoNy Synchronization by ...\nIMDB: 7.1/10 518,016 votes\nPirates of the Caribbean: Dead Man’s Chest (2006) Captain Jack Sparrow works his way out ofablood debt with the ghostly Davey Jones, he also attempts to avoid eternal damnation. File Size : (1.2 GB) and (480 MB) Quality : Blu-Ray 720p Running Time : 2hr 31min Format : Mp4 Genre :Action, Adventure, Fantasy Subtitle : Myanmar Subtitle (Hard Sub) Source :1080p.Bluray.DTS.x264-SHiTSoNy Synchronization by Wai Linn Kyaw Encoded by Thanhtike Zaw\nIMDB: 7.3/10 571,751 votes\nPirates of the Caribbean: The Curse of the Black Pearl (2003) Jack Sparrow,afreewheeling 17th-century pirate who roams the Caribbean Sea, butts heads witharival pirate bent on pillaging the village of Port Royal. When the governor's daughter is kidnapped, Sparrow decides to help the girl's love save her. But their seafaring mission is hardly simple. File Size : (0.99 GB) and (430 MB) Quality : Blu-Ray 720p Running Time : ...\nIMDB: 8.0/10 893,422 votes\nMunich (2005) ပါလက်စတိုင်းမြေကို ဂျူးတွေက သူတို့ဘိုးဘွားတွေပိုင်တဲ့ မြေဆိုပြီး ကျူးကျော်ဝင်ရောက် နေထိုင်တယ် ။ ပါလက်စတိုင်းပြည်သူတွေဟာ သူတို့မြေကို ဖယ်ပေးလိုက်ရပြီး ဒုက္ခသည်စခန်းတွေမှာ လူမသိ သူမသိပဲ ၂၄ နှစ်တိတိ နေလိုက်ရတယ် ။ နှစ်စဉ်နှစ်တိုင်း အစ္စရေးတွေကြောင့် ပါလက်စတိုင်းတွေ သွေးမြေကျတာ ဘယ်သူမှ မသိဘူး ။ သူတို့ရင်ထဲမှာတော့ တစ်နေ့တော့ ပါလက်စတိုင်း နိုင်ငံတော်ကြီးပြန်လည်တည်ဆောက်ကြမယ့် အိပ်မက်တွေ ဆုပ်ကိုင်ထားတယ် ။ ကမ္ဘာကြီးပေါ်က အမေ့အလျော့ခံ ပါလက်စတိုင်းတွေဟာ တစ်နေ့တော့ ဂျာမဏီနိုင်ငံမှာ ကျင်းပနေတဲ့ ၁၉၇၂ အိုလံပစ်ပွဲမှာ အစ္စရေး အားကစားသမားတွေကို ပြန်ပေးဆွဲပြီး သတ်ပစ်လိုက်ကြတယ် ။ လူတွေဟာ ပါလက်စတိုင်း ဒုက္ခသည်တွေကို ဂရုစိုက်မိအောင်ပေါ့ ။ အစ္စရေးအစိုးရဟာ ချက်ချင်းပဲ ဂျူးမျိုးချစ်လူငယ် လူလေးယောက်ကို စေလွှတ်ခဲ့တယ် ။ မြူးနစ်အိုလံပစ်အကြမ်းဖက်မှုရဲ့နောက်ကွယ်က လူ ၁၁ ယောက်ကို တိတ်တဆိတ် လုပ်ကြံသတ်ဖြတ်ဖို့ပေါ့ ။ ဂျူးနဲ့ ...\nIMDB: 7.6/10 187,464 votes\nLonging Heart Season 2\nShe Was Pretty 0\nShort flim 1\n18+ Uncut BluRay 720P\n18+ Uncut Version\nDC Blu-Ray 720p